Faris Maumoon ACC ah haaziruvaan angaifi | Mihaaru\nމަޖިލިހުގެ ރައީސް މަސީހް މަގާމުން ވަކިކުރުމުގެ މައްސަލަ މަޖިލީހަށް ވެއްދުމަށް ފަހު، ފާރިސް މިދިޔަ ބުދަދުވަހު ނޫސްވެރިންނާ ވާހަކަ ދައްކަވަނީ.---ފޮޓޯ: ހުސެއިން ވަހީދު/މިހާރު\n13 މާޗް 2017 - 13:00 64 comments\nކުރީގެ ރައީސް އަދި ޕީޕީއެމްގެ ރައީސް މައުމޫން އަބްދުލް ގައްޔޫމްގެ ދަރިކަލުން އަހުމަދު ފާރިސް މައުމޫނާ ގުޅޭ ގޮތުން އެންޓި ކޮރަޕްޝަން ކޮމިޝަން (އޭސީސީ) އިން ކުރާ ތަހުގީގަކަށް، އޭނާ އެ ކޮމިޝަނަށް ހާޒިރުވާން މިއަދު އަންގައިފި އެވެ.\nދިއްގަރު ދާއިރާގެ މެމްބަރު ފާރިސް ކުރެއްވި ޓުވީޓެއްގައި ވިދާޅުވީ އޭސީސީ އަށް އޭނާ ހާޒިރުވާން އެންގީ ރައްޔިތުންގެ މަޖިލީހުގެ ރައީސް އަބްދުﷲ މަސީހު މުހައްމަދުގެ މައްޗަށް ހުށަހަޅާފައިވާ އިތުބާރު ނެތް ކަމުގެ މައްސަލައާ ދިމާކޮށް، ސިޔާސީ ގޮތުން ޖެއްސުން ކުރުމުގެ ގޮތުން ކަމަށެވެ.\nފާރިސް އޭސީސީ އަށް ހާޒިރުވާން އެންގީ މާދަމާ އަށް ކަމަށް ވެ އެވެ. ނަމަވެސް އޭނާ އެ ކޮމިޝަނަށް ހާޒިރު ކުރަނީ ކޮން މައްސަލައަކާ ގުޅިގެން ކަމެއް އަދި ނޭނގެ އެވެ.\nމަޖިލިހުގެ ރައީސް ކަމުން މަސީހް ވަކިކުރުމަށްޓަކައި 26 މެމްބަރުންގެ ސޮޔާއެކު މިދިޔަ ބުދަދުވަހު މަޖިލީހަށް ހުށަހެޅި ލިޔުމުގައި އެންމެ ފުރަތަމަ ސޮއިކުރައްވާފައި ވަނީ ފާރިސް އެވެ. އަދި އެ މައްސަލަ މަޖިލީހަށް ވެއްދުމުގައި އެންމެ އިސްކޮށް ހުންނެވީ ވެސް އޭނާ އެވެ. އެނގިފައިވާ ގޮތުގައި، މަސީހް މަގާމުން ވަކިކުރުމުގެ މައްސަލަ މަޖިލީހަށް ވެއްދުމަކީ ސީދާ މައުމޫންގެ އިސް ނެންގެވުމެކެވެ.\nI have been asked to appear before @acc_maldives This appears to be politically motivated harassment before the Speaker's no confidence vote\n— Ahmed Faris Maumoon (@afarismaumoon) March 13, 2017\nމަޖިލީހުގެ ރައީސް މަސީހު ވަކިކުރަން ބޭނުންވާ އަދަދަށް ވޯޓު ހަމަވެފައިވާ ކަމަށް "ރާއްޖެ ޓީވީ" ގައި ވާހަކަ ދައްކަވަމުން ފާރިސް އިއްޔެ ރޭ ވަނީ ވިދާޅުވެފަ އެވެ. އޭނާ ވިދާޅުވީ މަސީހުގެ އިތުބާރު ނެތް ކަމަށް ފާސްކުރަން މަޖިލީހުގެ 85 މެމްބަރުންގެ ތެރެއިން ބޭނުންވާނީ 42 މެމްބަރުންގެ ވޯޓު ކަމަށެވެ. އެ އަދަދަށް، ވޯޓު ކަށަވަރުވެ، މަސީހް މަގާމުން ދުރުކުރެވޭނެ ކަމަށް ވެސް އޭނާ ވިދާޅުވެފައި ވެ އެވެ.\nމަޖިލިހުގެ ރައީސްގެ މައްޗަށް އިތުބާރު ނެތް ކަމަށް ފާސްވާނީ އެ ދުވަހެއްގެ ޖަލްސާއެއްގައި ވޯޓުގައި ބައިވެރިވާ މެމްބަރުންގެ އަޣުލަބިއްޔަތުންނެވެ.\nމަސީހު މަގާމުން ވަކިކުރުމުގެ މައްސަލައިގެ ޖަލްސާ މި މަހުގެ 27 ގައި ބާއްވަން ނިންމައި، އެކަމުގެ ނޯޓިސް މަސީހަށާއި މަޖިލިހުގެ މެމްބަރުންނަށް މަޖިލިހުގެ އިދާރާ އިން އިއްޔެ ވަނީ ފޮނުވައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ފާރިސް މައުމޫން އަބްދުﷲ މަސީހް މުހައްމަދު ކޮރަޕްޝަން


75 Rufiya Ah3GB Libey Package Eh Dhiraagu In Thaarafkohfi - Vaguthu\n75 ރުފިޔާ އަށް ތިން ޖީބީ ލިބޭ ޕެކޭޖެއް ދިރާގުން ތައާރަފްކޮށްފި\n75 ރުފިޔާ އަށް ތިން ޖީބީ ޑޭޓާ ލިބޭ ޕެކޭޖެއް ދިރާގުން ތައާރަފްކޮށްފިއެވެ.\nދިރާގުން ބުނީ ރަމަޟާން މަހަށް ހާއްސަކޮށްގެން ތައާރަފް ކުރި މި ޕެކޭޖަކީ މިހާރު ދިމާވެފައިވާ ކޮވިޑް-19 އާއި ގުޅިގެން ކަސްޓަމަރުންނަށް ލުއި ގޮތްތަކެއް ހަދައިދިނުމަށް ތައާރަފް ކުރި ޕެކޭޖެއް ކަމަށެވެ.\nދިރާގު އެޕްލިކޭޝަން ބޭނުން ކޮށްގެން މި ޕެކޭޖް އެކްޓިވޭޓް ކުރެވޭނެއެވެ. ޕެކޭޖްގެ މުއްދަތަކީ އެކްޓިވޭޓް ކުރާ ދުވަހުން ފެށިގެން ހަތް ދުވަހެވެ. މެއި މަސް ނިމެންދެން މި ޕެކޭޖް ނެގޭނެ ކަމަށް ދިރާގުން ބުނެއެވެ.\nކޮވިޑް-19 އާއި ގުޅިގެން ގިނަ ބަޔަކު މިހާރު ގޭގައި މަޑުކުރަން ޖެހުމުން ޑޭޓާ ބޭނުން ކުރާ މިންވަރު ވަރަށް ބޮޑަށް އިތުރުވެފައިވާ ކަމަށް ދިރާހުން ބުނެއެވެ.\nކުރިމަތިވެފައި މިވާ އުނދަގޫ ވަގުތު ކަސްޓަމަރުންނަށް ލުއި ގޮތްތަކެއް ހަމަޖައްސައި ދިނުމަށް ޕްރީޕެއިޑް ކަސްޓަމަރުންނަށް 50 އިންސައްތަ އިތުރު ޑޭޓާ ލިބޭނެ ގޮތް ހަމަޖައްސާފައިވާ ކަން ދިރާގުން ފާހަގަ ކުރެއެވެ.\nކޮވިޑް-19 ފެތުރެން ފެށުމުން ރާއްޖޭގެ އިތުރުން ދުނިޔޭގެ އެހެން ގައުމުތަކުގައި ވެސް އިންޓަނެޓް ބޭނުން ކުރާ މިންވަރު ވަނީ ވަރަށް ބޮޑަށް އިތުރުވެފައެވެ. އިންޓަނެޓް އަގުހެޔޮ ކުރަން ގިނަ ބަޔަކު ގޮވާލަމުން ދިއުމާއި ގުޅިގެން ސަރުކާރުގެ ބާރުއެޅުމާއި އެކު ރާއްޖޭގެ ކުންފުނިތަކުން ވެސް ވަނީ މީގެ ކުރިން އިންޓަނެޓް ޕެކޭޖްތަކަށް ބައެއް ބަދަލުތައް ގެނެސްފައެވެ.\nއޭޕްރީލް 26, 2020 22:36\nތިވަރު ސަޅި ޕެކޭޖެއް ދެން ބަޔަކު ތަޢާރަފްކުރާނީ........؟؟؟؟؟\nއޭޕްރީލް 26, 2020 22:57\nއެންނެ ހަފްތާ އަކައްތަ އަޅެ...\nއޭޕްރީލް 26, 2020 23:15\nދިރާގާ،އުރީދޫން ކިހިނެއްވެގެންތޯ މިއުޅެނީ.7ދުވަހަށް ޕެ ކޭޖް ހަދާފަ.މާލީ ގޮތުން ދަތިތަ ކެއް މެދުވެރިވެގެން އުޅޭ އިރު ތިޔަ ޕެ ކޭޖް ހަދަން ޖެހޭނީ މަސް ދުވަހަށް.\nއޭޕްރީލް 27, 2020 00:45\nއޭޕްރީލް 27, 2020 01:10\n7 ދުވަސް ގުނަކުރަން4އެއްވަރޭ 28 ދުވަސް.\nވީމާ ރަމަޟާން މަހަށް ވާނީ ތީގެ4ޕެކޭޖުން.\n4 ގުނަކުރަން 75 ރުފިޔާ އެއްވަރޭ 300 ރުފިޔާ.\nހެޔޮފުޅުކަމުން ތިޔަ ކޮށްދެވި ލުއިން އިންޓަރނެޓް ބޭނުންކޮށްލުމަށް މުޅި މަހަށް 300 ރުފިޔާ ހޭދަވާނެ.\nމީ މިފަދަ ދަތިޙާލެއްގައި ރައްޔިތުން ތިއްބާ ކޮށްދެން ހެޔޮވާވަރު ކަމެއްތޯ؟\nއޭޕްރީލް 27, 2020 03:13\nއެޖެންޑާ19ޥޯޓް ދޭވަރައް ހެޔޮ ކޮއްފި ދިވެހިން ގައިން ލޭބޯ އުސޫލުން\nއޭޕްރީލް 27, 2020 04:43\nއައްދޭ... މި މީހުން އަޅެ ކުރާ ޖެއްސުމެއްތަ މީ..\nއޭޕްރީލް 27, 2020 05:19\nއޮޅުވައި ލުމާއި މަ ކަރާއި ހީލަތުގެ ބައިވެރިޔާ " ދިރާގު " މި ޕެ ކޭޖަށް ރަނގަޅަށް ވިސްނާލަ ބަލަ ކިހާބޮޑު އޮޅުވާލުމެއް ، ހެޔޮނުވާނެ މިހާ ނި ކަމެތި ވެފައި ރައްޔިތުން ތިއްބާ ، މިހެން ހަދާ ކަށް މިޔަށް މި ކިޔަނީ ފެލުމޭ ފެލާ ދިރާގު\nއޭޕްރީލް 27, 2020 05:55\nފަހަރަކު ކުންފުންޏެއް 1 މަހަށް ބޮއޮކޮޓް ކުރަންވީ.


ޔާގޫތުގެ ކައިރިންވެސް ނަޝީދު އަވަހާރަ ކޮށްލަން އުޅުނު: ޕޮލިސް\nއާއިޝަތު ނުހާ 24 ޖުލައި 2021\nރައްޔިތުން މަޖިލީހުގެ ރައީސް މުހައްމަދު ނަޝީދު ކުރިން ދިރިއުޅުއްވަމުން ގެންދެވި ޔާގޫތުގެ ކައިރީގައި އައިއީޑީ އެއް ގޮއްވާލައިގެން ނަޝީދު އަވަހާރަކޮށްލަންވެސް އުޅުނު ކަމަށް ފުލުހުން ބުނެފިއެވެ. ފުލުހުން ބުނީ އައިސިސްއަށް ނިސްބަތްވާ ހަރުކަށި ފިކުރުގެ ބަަޔަކު އެކަން ކުރަން އުޅުނީ މިދިޔަ އަހަރުގައި ކަމަށެވެ.\nއެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒް ވިދާޅުވީ އައިއީޑީ ހަރުކޮށްފައިވާ ސައިކަލެއް ގޮއްވާލަން ހަތަރު ދުވަހެއްގެ މަތިން އެމީހުން މަސައްކަތް ކުރިކަމަށެވެ. ރިޔާޒު ވިދާޅުވީ އެމީހުންނަނީ މިއަހަރުގެ މެއި6ވަނަ ދުވަހުގެ ރޭ ނަޝީދު އަވަހާރަކޮށްލަން ބޮން ގޮއްވާލުމުގައިވެސް ބައިވެރިވާ މީހުން ކަމަށެވެ.\nރިޔާޒް މިފަދައިން ވިދާޅުވީ ރައީސް މުހައްމަދު ނަޝީދު އަވަހާރަކޮށްލަން ދިން ޓެރަރިސްޓް ހަމަލާގެ އެންމެ ފަހުގެ މައުލޫމާތާއި ކުރިން އާންމު ނުކުރާ ބައެއް ކަންކަން ހާމަކުރަން މިރޭ ބޭއްވި ޕްރެސް ބްރީފިންގައެވެ.\nރިޔާޒް ވިދާޅުވީ މެއި6ވަނަ ދުވަހު ރައީސް ނަޝީދަށް ދިން ހަމަލާއަށް ބޭނުން ކުރި ސައިކަލަކީ ހަމަލާދިން މީހުން 2019 ވަނަ އަހަރު ގަނެފައި ހުރި ސައިކަލެއް ކަމަށެވެ. އަދި އެ ސައިކަލުގައި އައިޑީއެއް ހަރުކޮށްގެން އެތައް ފަހަރެއްގެ މަތިން އެތައް ދުވަހަކު ބޮމުގެ ހަމަލާ ދޭން މަސައްކަތް ކޮށްފައި ވާކަމަށް އޭސީޕީ ރިޔާޒް ވިދާޅުވިއެވެ.\nޔާގޫތުގޭ ކައިރީގައި ސައިކަލް ބަހައްޓައިގެން ޖާނުންފިދާވެގެން ވެސް އެ ހަމަލާދޭން ހަމަލާގެ ބައިވެރިން ތިބީ ތައްޔާރަށް ކަމަށް ފުލުހުން ވަނީ ބުނެފައެވެ. އެހެންނަމަވެސް އެ ސަރަހައްދުގައި ހަމަލާދިނުމުގައި ދަތިތަކެއް ހުރުމުގެ ސަބަބުން ސައިކަލް އެތަނުން ނަގައި ހަރުކޮށްފައި އޮތް އައިއީޑީ ޑިސްޕޯސް ކުރިކަމަށް ރިޔާޒް ވިދާޅުވިއެވެ.\nއޭގެ ފަހުން ރައީސް ނަޝީދު ކަސްރަތުކުރައްވަން ނިކުމެވަޑައިގަންނަވާ ގަޑި ބަލައި، މާލޭގެ ބޮޑުތަކުރުފާނު މަގުގައި ހުންނަ މޭރީބްރައުން ރެސްޓޯރަންޓް ސަރަހައްދުގައި ސައިކަލް ބަހައްޓައިގެން ހަމަލާދޭން އެމީހުން މަސައްކަތްކުރިއެވެ. އަދި އެތަނުގައި ހަމަލާދޭން މަޝްވަރާކޮށް، އެތަން ބެލުމަށް ފަހު އެކަމަށް އެތަން އެކަށީގެން ނުވާކަމަށް އެމީހުން ނިންމިކަމަށްވެސް ރިޔާޒް ވިދާޅުވިއެވެ.\nއޭގެ ފަހުން ނީލޯފަރު ހިނގުމުގައި ސައިކަލް ބަހައްޓައިގެން ހަމަލާދޭން އެމީހުން ރާވަން ފެށީ މިއަހަރުގެ މާޗް މަސް ނުވަތަ އެމަހުގެ ފަހުކޮޅުކަމަށް އޭސީޕީ ރިޔާޒް ވިދާޅުވިއެވެ. އެކަމަށްޓަކައި ހުޅުމާލޭގައި ހުންނަ ގަރާޖަކުން ހަމަލާދޭން ގަތް ސައިކަލް މާޗް މަސްތެރޭ ސާވިސްކޮށް ތައްޔާރު ކުރިކަން ތަހުގީގަށް ހޯދިފައިވާ ކަމަށް ރިޔާޒް ވިދާޅުވިއެވެ.\nހަމަލާއާ ގުޅިގެން ޖުމްލަ 10 މީހަކު ވަނީ މިހާތަނަށް ހައްޔަރު ކޮށްފައެވެ. އޭގެ ތެރޭގައި ހަމަލާދިނުމުގައި އިސްކޮށް އުޅުނު އަދި ރޭވުމުގައި އިސްކޮށް އުޅުނު މީހުންނާއި، އަމަލީ ގޮތުން ބައިވެރިވި މީހުން ހިމެނެއެވެ.\nއަރުޝީފަށް ނެގީ 24/07/2021 23:51\nއެންމެފަހުން އަޕްޑޭޓްކުރީ 24/07/2021 23:51


"ޤައުމުގެ ދުލުން" މި ނަމުގައި ޤައުމީ ލަވަ މުބާރާތެއް ބޭއްވުމަށް ތައްޔާރުވަނީ "ޤައުމުގެ ދުލުން" މި ނަމުގައި ޤައުމީ ލަވަ މުބާރާތެއް ބޭއްވުމަށް ތައްޔާރުވަނީ\n"ޤައުމުގެ ދުލުން" މި ނަމުގައި ޤައުމީ ލަވަ މުބާރާތެއް ބޭއްވުމަށް ތައްޔާރުވުން / ފޮޓޯ: އެމް.އެމް.އޭ.ސީ\n"ޤައުމުގެ ދުލުން" މި ނަމުގައި ޤައުމީ ލަވަ މުބާރާތެއް ބޭއްވުމަށް ތައްޔާރުވަމުންދާކަމަށް މޯލްޑިވްސް މިއުޒިކް އެންޑް އާޓްސް ސެންޓަރ (އެމް.އެމް.އޭ.ސީ)އިން ބުނެފިއެވެ.\nއެ ސެންޓަރުން ބުނީ މިލަވަ މުބާރާތަކީ ޖުމްހޫރީ ދުވަހުގެ މުނާސަބަތުގައި މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެމްޕަރވަމަންޓާއި މިނިސްޓްރީ އޮފް އާޓްސް ކަލްޗަރ އެންޑް ހެރިޓޭޖްގެ ބައިވެރިވުމާއެކު ކުރިއަށްގެންދާ މުބާރާތެއްކަމަށެވެ.\n6 އުމުރު ފުރާއަކަށް ބަހާލައިގެން ކުރިއަށްގެންދާ މި ލަވަ މުބާރާތުގެ މަޤްޞަދަކީ ޤައުމީ ޝިއާރު ފާޅުކުރުމާއި، ޤައުމިއްޔަތުގެ އިޙްސާސްކޮށްދޭ ލަވަތަކެއް ހުށަހެޅުމުގެ ފުރުޞަތު ހުޅުވާލުންކަމަށް އެމް.އެމް.އޭ.ސީން ބުނެއެވެ. މި މުބާރާތުގައި ބައިވެރިވެވޭ ޢުމުރު ފުރާތަކަކީ 8 އަހަރުން ދަށާއި، 11 އަހަރުން ދަށާއި، 13 އަހަރުން ފަށާއި، 16 އަހަރުން ދަށާއި، 18 އަހަރުން ދަށާއި، 18 އަހަރާއި 35 އަހަރާއި ދެމެދެވެ.\nއެމް.އެމް.އޭ.ސީގެ ޗެއަރމަން ޢަލީ ޢަބްދުލް ކަރީމް ވިދާޅުވީ، މި މުބާރާތް ވެގެންދާނީ ބެލުންތެރިންނަށް ވަރަށް ޝަޢުގުވެރި ލަވަތަކެއް ހިމެނޭ، ވަރަށް ވާދަވެރި މާޙައުލެއްގައި އުމުރު ފުރާތަކުގެ މެދުގައި ވާދަކުރެވޭގޮތަށް ބާއްވާ މުބާރާތެއްކަމަށެވެ. އަދި މިއީ ޤައުމީ ޖޯޝާއި، ރޫޙު އާލާކުރުމަށް އަޅާދެވޭ ވަރަށް ބޮޑު ބާރެއްކަމަށާއި، މި މުބާރާތުގެ ކޮންމެ ލަވައެއްވެސް ޝަރަހަކުރެވި މާނައާއި މެސެޖުން ޤައުމީ ޖޯޝާއި ރޫޙު އާލާވެގެންދިއުމަކީ އުއްމީދެއްކަމަށް ކަރީމް ވިދާޅުވިއެވެ.\n"ލަވަ ވާންޖެހޭނީ މި މަޤްޞަދުގައި މި މުބާރާތަށް ޚާއްސަކޮށްގެން ހަދާފައިވާ ލަވައަކަށް. ކޮންމެ ލަވައަކުންވެސް ދިވެހި ޤައުމިއްޔަތު ދިރުވާ އާލާކޮށްދޭ ފަހި މެސެޖުތަކެއް ދެވިގެންދާންޖެހޭނެ. މުބާރާތުގެ މައިގަނޑު މަޢުޞޫއާ ތަޢާރަފުވާ އެއްވެސް ކަމެއް ނުހިމެނޭނެ. ކޮންމެ ލަވައެއްގެވެސް ކިޔުމުގެ ކުރިން އެ ލަވައެއްގެ ޅެން އަޅުގަނޑުމެން ކަނޑައަޅާފައިވާ ފަނޑިޔާރުން ފާސްކުރާނެ" ކަރީމް ވިދާޅުވިއެވެ.\nމި މުބާރާތުގައި އަތޮޅުތަކުގެ ބައިވެރިވުން ހިމެނުމަށްޓަކާ ރަށްރަށުންވެސް ބައިވެރިވުމުގެ ފުރުޞަތު އެމް.އެމް.އޭ.ސީން ވަނީ ހުޅުވާލާފައެވެ. ކޯވިޑް-19ގެ ޙާލަތުގެ ސަބަބުން ދަތުރުކުރުމުގެ ދަތިކަން ހުރުމާއެކު ރަށްރަށުން ބައިވެރިވުމަށް އެދޭ ފަރާތްތަކަށް ވަރޗުއަލްކޮށް ލަވަ ބައިވެރިކުރެވޭނެކަމަށް އެ ސެންޓަރުން ބުނެފައިވެއެވެ. އެގޮތުން ރަށްރަށުން އޮޑިޝަނަށް ފޮނުވާ ކްލިޕްތަކުގެ ދިގުމިނުގައި އެއް މިނެޓާއި ތިރީސް ސިކުންތު ހުންނަންޖެހޭނެކަމަށާއި، މި ކްލިޕްތަކުގެ ބޭނުމަކީ ފެންވަރު ވަޒަންކުރުންކަމަށްވެސް އެމް.އެމް.އޭ.ސީ ބުނެފައިވެއެވެ. އެ ސެންޓަރުން ބުނީ މިހާރުވެސް ބައެއް ރަށްރަށުން ކްލިޕްތައް ލިބިފައިވާކަމަށެވެ. އަދި ކްލިޕްތައް ފޮނުވަން ބޭނުންވާ ފަރާތްތަކުން 7993892 ނަންބަރަށް ޓެލްގްރާމް ނުވަތަ ވަޓްސްއެޕްއިން ކްލިޕްތައް ފޮނުވޭނެކަމަށް އެ ސެންޓަރުން ހާމަކުރެއެވެ.\nއެމް.އެމް.އޭ.ސީން ބުނީ މި މުބާރާތުގެ ވަނަތައް ހޮވުމަށް ހަމަޖެހިފައިވަނީ ކޮންމެ އުމުރުފުރާއަކުން 1،2،3 ވަނަ ހޮވުމުގެ އިތުރުން ޖޫނިއަރ ގްރޫޕުން އެންމެ މޮޅު 1،2،3 ވަނަ، ސީނިއަރ ގްރޫޕުން އެންމެ މޮޅު 1،2،3، މުޅި މުބާރާތުގެ 1،2،3 ވަނަ ކަމަށެވެ. އަދި މުޅި މުބާރާތުން ބެލުންތެރިންގެ ހޮވުމުން ހޮވޭ އެންމެ މޮޅު ތިން ފަރާތެއް އެސް.އެމް.އެސް މެދުވެރިކޮށް ވޯޓުން ހޮވުމާއި، ޅެންވެރިކަމުގެ ގޮތުންވެސް މުޅި މުބާރާތުން 1،2،3 ވަނަ ހޮވުމަށް ހަމަޖެހިފައިވާކަމަށް އެ ސެންޓަރުން ބުނެއެވެ.\nލަވަ ދަސްކޮށްދިނުމުގައާއި، ލަވައިގެ ވީޑިއޯ ތައްޔާރުކުރުމުގައި އެހީތެރިކަން ބޭނުންވާ ފަރާތްތަކަށް މޯލްޑިވްސް މިއުޒިކް އެންޑް އާޓްސް ސެންޓަރުން އެހީތެރިކަން ފޯރުކޮށްދޭނެއެވެ. އަދި މިއީ މެދުކެނޑިފައިވާ ޤައުމީ ލަވަ މުބާރާތް ބާއްވާނެ ދުވަހަކަށް އިންތިޒާރުކޮށްގެން ތިބި ފަރާތްތަކަށާއި މިފަދަ މުބާރާތެއްގައި ބައިވެރިވާ ހިތްވެފައި ތިބި އެތައް ބައެއްގެ އުއްމީދާއި ގުޅިފައިވާ މުބާަރާތެއްކަމަށާއި، މުބާރާތާގުޅޭ އެންމެފަހުގެ މަޢުލޫމާތުތައް އެ ސެންޓަރުގެ ސޯޝަލް މީޑިއާ އެކައުންޓްތަކުން ކުރިއަށްއޮތްތާނގައި އާއްމުކުރަމުންދާނެކަމަށްވެސް މޯލްޑިވްސް މިއުޒިކް އެންޑް އާޓްސް ސެންޓަރުން ވަނީ ބުނެފައެވެ.


World recordakaaieku Addu gai dive event eh\nވޯލްޑް ރެކޯޑަކާއެކު އައްޑޫގައި އެޑެކްސް ބެކް ޓު ބްލޫ ޑައިވް އިވެންޓެއް\nއައްޑޫގައި ބާއްވާ އެޑެކްސް ބެކް ޓު ބްލޫ އިވެންޓުގައި ބައިވެރިވާ މިސްރުގެ އަހުމަދު ގަބް ވޯލްޑް ރެކޯޑާއެކު --\nވޯލްޑް ރެކޯޑަކާއެކު އައްޑޫގައި ސިޓީގައި "އެޑެކްސް ބެކް ޓު ބްލޫ" އިންވެސްޓް ބާއްވަން ނިންމައިފި އެވެ.\nއޭޝިއާގެ އެންމެ ޒަމާންވީ ޑައިވް ފެއާ ކަމަށްވާ "އެޑެކްސް އޭޝިއާ" ބާއްވާ ކުންފުންޏާއި ރާއްޖޭގެ ހައިރައިޒް ގުޅިގެން ބާއްވާ މި އިވެންޓުގެ މައުލޫމާތު ދޭން ޒޫމް މެދުވެރިކޮށް މިއަދު ބޭއްވި ރަސްމިއްޔާތުގައި އިކޮނޮމިކް މިނސްޓަރު ފައްޔާޒު އިސްމާއިލް އާއި ޓޫރިޒަމް މިނިސްޓަރު ޑރ. އަބްދުﷲ މައުސޫމް ވެސް ބައިވެރިވަޑައިގަތެވެ.\nސިންގަޕޫގައި ޑައިވް ފެއާ ބާއްވާތާ 20 އަހަރު ވެފައިވާ އެޑްކްސްގެ ރާއްޖޭގެ އިވެންޓްއާ ބެހޭ ގޮތުން އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވީ މިފަދަ އިންވެންޓެއް ބާއްވާ އައްޑޫ އާއި ފުވައްމުލަކީ އެންމެ މުހިންމު ހިސާބު ކަމަށެވެ. އަދި ފުވައްމުލަކާއި އައްޑޫއަކީ ޑައިވިން އަށް ހާއްސަ ސްޕޮޓްތައް ހުރި ސަރަހައްދަކަށްވުމުން މިއީ ރަނގަޅު ފުރުސަތަކަށް ވާނެ ކަމަށް ވިދާޅުވި އެވެ.\nއިވެންޓު ލޯންޗް ކުރަން ބޭއްވި ރަސްމިއްޔާތުގައި މިނިސްޓަރު ފައްޔާޒު އަދި ޓޫރިޒަމް މިނިސްޓަރު ޑރ. އަބްދުﷲ މައުސޫމް\n"އައްޑޫއަކީ މާބޮޑަށް ހާމަނުވެ އޮތް ތަނެއް. އެހެންވެ މިއީ ރަނގަޅު ފުރުސަތަކަށް ވާނެ. ޗުއްޓީ އަށް އަންނަ މީހުންނަށް ރަނގަޅު ތަނެއް އައްޑޫއަކީ،" ފައްޔާޒު ވިދާޅުވި އެވެ.\nމި ރަސްމިއްޔާތުގައި ޓޫރިޒަމް މިނިސްޓަރު އަބްދުﷲ މައުސޫމް ވިދާޅުވީ މި އަހަރަކީ ރާއްޖެ އަށް މުހިންމު އަހަރެއް ކަމަށެވެ. އަދި ރާއްޖެއަކީ ޑައިވް މަންޒިލަކަށްވާއިރު މި އިވެންޓުގެ މުހިންމުކަން ބޮޑު ކަމަށެވެ.\nމި އިވެންޓުގައި ފުޅިއަޅައިގެން އެންމެ ފުނަށް ފީނުމުގެ ދުނިޔޭގެ ރެކޯޑް ހަދާފައިވާ މިސްރުގެ އަހުމަދު ގަބް ވެސް ބައިވެރިވާނެ އެވެ. މި އިވެންޓު ލޯންޗް ކުރަން ބޭއްވި ރަސްމިއްޔާތުގައި އޭނާ ބައިވެރިވެފައިވެ އެވެ. ގަބް ވަނީ ރަތް ކަނޑުގެ 332.35 މީޓަރު އަޑި އަށް ފީނައިގެން ދުނިޔޭގެ ރެކޯޑް ހަދާފަ އެވެ. އޭނާ ވަނީ ރާއްޖޭގައި ގިނަ ބަޔަކު ބައިވެރި ވެގެން ފީނުމުގެ ދުނިޔޭގެ ރެކޯޑް ހެދުމުގައި އެހީތެރިވެދެއްވާނެ ކަމަަށާ މި އިވެންޓަށް އަންނަން އެތަށް ޑައިވަރުން ބޭނުންވާ ކަމަށް ބުނެފަ އެވެ.\n"އެޑެކްސް ބެކް ޓު ބްލޫ" އިވެންޓުގައި ފުޅި އަޅައިގެން އެންމެ ގިނަ މީހުން ފީނުމުގެ ދުނިޔޭގެ ރެކޯޑް މުގުރާލަން މަސައްކަތް ކުރާނެ އެވެ. މި އިވެންޓުގައި ބައިވެރިވުމަށް ދުނިޔޭގެ އެކި ހިސާބު ތަކުން 600 އަށް ވުރެ ޑައިވަރުން ބައިވެރިވާއިރު. އިވެންޓު ބާއްވަން ތައްޔާރު ވަމުން ދަނީ މި އަހަރުގެ ޑިސެމްބަރު މަހު އެވެ. ފަސް ދުވަހަށް ދެމިގެންދާ މި އިވެންޓުގައި ވިޔަފާރިތައް ބައްދަލުވުމުގެ ފުރުސަތާއި ތިމާވެއްޓަށް ހޭލުންތެރި ކުރުވުމުގެ ހަރަކާތްތައް ވެސް އޮންނާނެ އެވެ.\nޓޫރިޒަމް އައްޑޫ ސިޓީ މިނިސްޓްރީ އޮފް އިކޮނޮމިކް ޑިވެލޮޕްެމަންޓް + ފުވައްމުލައް މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް ފައްޔާޒް އިސްމާއީލް


Fenjehi massla: Aniyaa libunu meehaa hoadhaidhinumah fuluhun edhefi - vNews.mv\nފެންޖެހި މައްސަލަ: އަނިޔާ ލިބުނު މީހާ ހޯދަދިނުމަށް ފުލުހުން އެދެފި\nއާމިނަތު އަމީނާ (އަނާ) 07 October 2019, 12:04\nސައިކަލެއްގެ މަތީގައި އިންދައި ބިދޭސީއެއްގެ ގަޔަށް ފެންޖެހި މައްސަލަ ބެލުމަށް، އެ ސައިކަލްގައި އިށީންދެ އިން ބިދޭސީ މީހާގެ މައުލޫމާތު ހޯދަދިނުމަށް އާއްމުންގެ ކިބައިން ފުލުހުން އެދެފިއެވެ.\nފުލުހުންގެ އިދާރާއިން މިއަދު ބުނީ، ސޯޝަލް މީޑިއާގައި ވައިރަލްވި އެ ވީޑިއޯގެ މައްސަލަ ބަލަމުންދާ ކަމަށެވެ. އެގޮތުން އެ މައްސަލައިގެ ތަހުގީގެ ބޭނުމަށް އަނިޔާ ލިބުނު މީހާ ދެނެގަތުމަށް ފުލުހުން މަސައްކަތް ކުރަމުންދާ ކަމަށެވެ.\nއެހެންކަމުން އެ މީހާ އައިޑެންޓިފައި ކޮށްދިނުމަށް އާއްމުންގެ ފަރާތުން ފުލުހުން ވަނީ މިއަދު އެހީއަށް އެދިފައެވެ. އަދި އޭނާ އާއި ގުޅޭ އެއްވެސް މައުލޫމާތެއް ލިބިފައިވާނަމަ 9631696 މި ނަންބަރު ފޯނަށް ގުޅުއްވައި މައުލޫމާތު ހިއްސާކުރެއްވުމަށް އެދޭކަމަށެވެ.\nޕާކް ކޮށްފައި ހުރި ސައިކަލެއްގެ މަތީގައި އިށީނދެގެން އިން ބިދޭސީއެއްގެ ގަޔަށް މީހަކު ފެންޖެހި މައްސައެއް ސޯޝަލްމީޑިއާގައި ވަނީ ވަރަށްބޮޑަށް ވައިރަލްވެފައެވެ. އަދި އެ އަމަލު ކުއްވެރިކޮށް، އެ އަމަލު ހިންގި ދިވެހި މީހާ ހޯދައި ފޮޓޯ އާއްމުކޮށް އެ މައްސަލަ ބެލުމަށް ގޮވާލާފައެވެ.\nސޯޝަލް މީޑިޔާގައި ދައުރުވި އެ ވީޑިޔޯ އިން ފެންނަނީ ބިދޭސީންތަކެއް ވާހަކަ ދައްކަން ތިއްބައި، ސައިކަލެއްގެ މަތީގައި އިށީނދެ އިން ބިދޭސީއެއްގެ ގަޔަށް މީހަކުގޮސް ކުއްލިއަކަށް ފެންބާލިދީއެއް ޖަހައި އޭނާ ތެދުކުރާ މަންޒަރެވެ.


BREAKING NEWS: Aqsa Miskithugai Ishaa Namaadhu Kuran Thibi Meehunge Gayah Israel In Rabaru Vazan Jahaifi - Vaguthu\nއަޤުޞާ މިސްކިތުގައި ނަމާދަށް ތިބި މީހުންގެ ގަޔަށް އިސްރާއީލުން ރަބަރު ވަޒަން ޖަހައިފި\nއަޤުޞާ މިސްކިތުގައި މިރޭ އިޝާނަމާދު ކުރަން ތިބި ފަލަސްތީން މީހުންގެ ގަޔަށް އިސްރާއީލް ސިފައިން ރަބަރު ވަޒަން ޖަހައި ބައެއް މީހުން ޒަހަމް ކޮށްލައިފިއެވެ.\nފަލަސްތީންގެ މީޑިއާތަކުން ބުނާ ގޮތުގައި އަޤުޞާ މިސްކިތުގައި އިޝާނަމާދު ކުރަން ތިބި މީހުންގެ ގަޔަށް އިސްރާއީލް ސިފައިން ރަބަރު ވަޒަން ޖެހުމުން ތިން މީހަކު ޒަހަމް ވެގެން ފަރުވާ ދޭން ޖެހިފައިވާކަން މިހާތަނަށް ވަނީ ކަށަވަރު ވެފައެވެ. އިސްރާއީލް ސިފައިންގެ މިހަމަލާގައި އިތުރު ބައެއް މީހުން ވެސް ޒަހަމްވެފައިވުން އެކަށީގެންވާ ކަމަށް ފަލަސްތީންގެ މީޑިއާތަކުން ބުނެއެވެ.\nފަލަސްތީންގެ މަސްރަހު މިހާރު ހޫނުވެފައި ވަނީވެސް މިދިޔަ ހޯމަ ދުވަހު އަޤުޞާ މިސްކިތުގެ ތެރެއަށް އިސްރާއީލް ސިފައިން ވަދެގަނެ ގިނަ އަދަދެއްގެ މުސްލިމުންނަށް ހަމަލާދީ، 300 އަށްވުރެ ގިނަ މީހުން ޒަހަމް ކޮށްލުމުންނެވެ.\nއަޤުޞާ މިސްކިތުގައި ނަމާދަށް ތިބި މީހުންނަށް އިސްރާއީލް ސިފައިން މިރޭ ހަމަލާ ދިނުމުން ފަލަސްތީންގެ ގިނަ ބަޔަކު ވަނީ އޮއްގަލާއި، އެފަދަ އެހެން ތަކެތިން އިސްރާއީލް ސިފައިންނާއި ކުރިމަތިލާފައެވެ. ފަލަސްތީން މީހުން ހުއްޓުވަން އިސްރާއީލް ސިފައިން ވަނީ ގިނަ އަދަދެއްގެ ކަރުނަގޭސް ޖަހާފައެވެ.\nފަލަސްތީން މީހުންނާއި މެދު އިސްރާއީލުން މިހާރު ހިންގަމުން ގެންދާ ލާއިންސާނީ އަމަލުތައް ކުރިއަށް ގެންދާނަމަ ފަލަސްތީންގައި ތިންވަނަ އިންތިފާޟާއެއް ފެށިދާނެ ކަމަށް ބައެއް ތަޖުރިބާކާރުން ވިދާޅުވެއެވެ.\nއިސްރާއީލްގެ އަމަލުތައް ބައެއް ގައުމުތަކުން މިހާރު ވެސް ވަނީ ކުއްވެރިކޮށްފައެވެ. ނަމަވެސް އެމެރިކާ އާއި އިނގިރޭސިވިލާތް ފަދަ ގައުމުތަކުން ވަނީ އިސްރާއީލްގެ އަނިޔާވެރި ސިޔާސަތު ދިފާއުކޮށްފައެވެ.\nމެއި 11, 2021 05:36\nމީ އެންމެ ބޮޑެތި ޓެރަރިސްޓުން..އިޒްރޭލް ސިފައިން...މިފަދަ ލާއިންސާނީ ޖަރީމާތަށް ހިންގާއިރުވެސް މިމީހުންނާ ދިމާލަށް ޓެރަރިސްޓުންނޭ ބުނެލާނެ ބަޔަކުނުވޭ....


6 Fayaai,2Nagoo Huri Kuhthaaeh Ufan Vehjje - Vaguthu\nހަ ފަޔާއި، ދެ ނަގޫ ހުރި ކުއްތާއެއް އެމެރިކާގައި އުފަން ވެއްޖެއެވެ.\nމި ކުއްތާގެ ފޮޓޯތައް މީސްމީޑިއާގައި ދައުރުވާން ފެށުމާއި އެކު ގިނަ ބަޔަކަށް ވަނީ ހައިރާން ކަމެއް ލިބިފައެވެ. ބައެއް ފަރާތްތަކުން ބުނެފައިވަނީ އެއީ "އަޖައިބެއް" ކަމަށެވެ. އަދި އެގޮތަށް ވުމުން ގިނަ ފައިދާތަކެއް ކުރާނެ ކަމަށްވެސް ބައެއް ފަރާތްތަކުން ވަނީ ބުނެފައެވެ.\nއެމެރިކާގެ ޖަނަވާރުންނަށް ފަރުވާދީ އެތަކެތި ބަލަހައްޓަމުން އަންނަ އިދާރާއަކުން ބުނެފައިވަނީ ބަނޑުބޮޑު ކުއްތާއެއް ވިހާނެ ކަމަށް އެ މީހުންނަށް ގަބޫލު ކޮށްފައިވަނީ ޓުވިންސެއް ކަމަށާއި އެހެން ނަމަވެސް އުފަންވީ އެންމެ ޅަ ކުއްތާއެއް ކަމަށެވެ.\nއެފަރާތްތަކުން ބުނެފައިވަނީ އެ ޅަ ކުއްތާގެ ހަ ފައި ހުރި ގޮތަށް ހަށިގަނޑުގެ ވަކި ހިސާބަކުން ފެށިގެން އެއް ގުނަވަނަށްވުރެ ގިނައިން ގުނަވަންތައްވެސް ހުރެދާނެ ކަމަށެވެ.\nޖަނާވާރުންނަށް ފަރުވާ ދިނުމުގެ ހާއްސަ ޑޮކްޓަރަކު ބުނެފައިވަނީ މިހާތަނަށް ހޯދި ހޯދުންތަކުން އެގޮތަށް ކުއްތާތައް އުފަންވާ ސަބަބެއް އަދި ހޯދިފައި ނުވާ ކަމަށެވެ.\n"ސްކިޕާ" ގެ ނަމުން ނަން ދީފައިވާ މި ކުއްތާ އުފަން ވެފައިވަނީ އެގައުމުގެ ސިޓީއެއް ކަމަށްވާ އޮކްލަހޮމާގައި މިމަހުގެ 16 ވަނަ ދުވަހުއެވެ.\nޑޮކްޓަރުން ބުނެފައިވަނީ އެ ކުއްތާ އަކީ "ހިތްވަރުގަދަ" ކުއްތާއެއް ކަމަށެވެ. އަދި މިވަގުތު އެއްވެސް ފަޔެއް ވަކި ކުރަން ނުޖެހޭ ކަމަށާއި ހުރިހާ ފަޔެއްވެސް މަސައްކަތް ކުރާ ކަމަށް ޑޮކްޓަރުން ވަނީ ބުނެފައެވެ.


Alia in MNDF ah pump thakeh hadhiyakoffi | Mihaaru\n05 ޑިސެމްބަރ 2018 - 21:497comments\nމީގެ ކުރިން ވެސް، އެމްއެންޑީއެފަށް މިފަދަ ބޮޑެތި އެހީތަކެއް ވެ ދީފައިވާ އެލިއާ އިން މިފަހަރު ހަދިޔާކުރީ ޑީސަލް ހަތަރު ޕަމްޕާއި އިލެކްޓްރިކަލް ފަސް ޕަމްޕެވެ.\nއެމްއެންޑީއެފުން ބުނީ މާލޭގެ މަގުތަކުގައި ހެދިފައިވާ ފެންގަނޑު ހިންދުމުގެ މަސައްކަތްތަކަށް ބައެއް ކުންފުނިތަކުން އެހީތެރިވަމުން އަންނަ ކަމަށެވެ. އަދި ބުނީ ފެން ހިންދުމުގެ މަސައްކަތް ހުއްޓުމެއް ނެތި އަދިވެސް ކުރިއަށް ގެންދާ ކަމަށެވެ.\nސިފައިން އަންނަނީ މާލޭގެ 14 ސަރަހައްދެއްގައި ޕަމްޕްތައް ބަހައްޓައިގެން، ފެން ހިންދުމުގެ މަސައްކަތް ކުރަމުންނެވެ.\nމާލެއަށް ކުރަމުންދާ ވިއްސާރައިގައި ފެންބޮޑުވުމުގެ ސަބަބުން ބައެއް ގޭގެ އަށާއި ފިހާރަތަކަށް ފެންވަދެ ބޮޑެތި ގެއްލުންތަކެއް ވަނީ ވެފަ އެވެ.\nނެޝަނަލް ޑިޒާސްޓަ މެނޭޖްމަންޓް ސެންޓަރުން ބުނީ 138 ގެ އަކަށް ފެން ވަދެފައިވާ ކަމަށާއި އެ ގެ ތަކުން ފެން ހިއްކުމުގެ މަސައްކަތް ކުރަމުން އަންނަ ކަމަށެވެ. ހަތްދިހަ ފަސް ގެ އަކުން ކަރަންޓު ކަނޑައިގެން ގޮސްފައިވާއިރު، އޭގެ ތެރެއިން 34 ގެ އެއްގެ ކަރަންޓުގެ މައްސަލަ ހައްލު ކޮށްފައިވާ ކަމަށް ވެސް އެސެންޓަރުން ބުންޏެވެ. ބާކީ ގެތަކުގެ ކަރަންޓުގެ މައްސަލަ ހައްލު ކުރުމަށް އަންނަނީ މަސައްކަތް ކުރަމުންނެވެ.\nއިތުރު ލިޔުންތައް ކާރިސާ ފެންބޮޑުވުން އެމްއެންޑީއެފް އެލިއާ އިންވެސްޓްމެންޓްސް މާލެ ވާރޭ


Maalee idhaaraathakun hiyaanaathah eheevi meehun ge massala balanee! | Mihaaru\nމާލީ އިދާރާތަކުން ޚިޔާނާތަށް އެހީވި މީހުންގެ މައްސަލަ ބަލަނީ!\nއެމްއެމްއޭ: ޚިޔާނާތުގައި މާލީ އިދާރާތަކުގެ ސީދާ ބައިވެރިވުން އޮތް ކަމަށް ތުހުމަތު ކުރެވޭ.\nނުބައި ނިޔަތަކާ އެކު މާލީ އިދާރާތަކުގެ ތެރެއިން އެެމްއެމްޕީއާރުސީގެ ހިޔާނާތް ހިންގައިދޭން ކަންކަން ތަރުތީބުކުރި ކަން ތަހުގީގުން މިހާތަނަށް ފާހަގަވެފައިވާ ކަމަށާއި ތުހުމަތު ކުރެވޭ މީހުންގެ މައްސަލަތަކުގައި ދައުވާ ކުރައްވާނެ ކަމަށް ޕްރޮސިކިއުޓަ ޖެނެރަލް ހުސެއިން ޝަމީމް އިއްޔެ ވިދާޅުވެއްޖެ އެވެ.\nއެމްއެމްޕީއާރުސީ މެދުވެރިކޮށް ހިންގި 1.3 ބިލިއަން ރުފިޔާގެ ޚިޔާނާތުގައި ބޭންކްތަކާއި އެމްއެމްއޭއާ ދިމާލަށް ކުރިން ވެސް އިނގިލި ދިއްކުރި އެވެ. އެވަރުގެ ޚިޔާނާތެއް މާލީ އިދާރާތަކަށް ނޭނގި ނުހިންގޭނެ ކަމަށް އުފެއްދި ސުވާލުތަަކުން އެ އިދާރާތައް ދިފާއުވެގެން ތިބި ނަމަވެސް ސީދާ ބައިވެރިވުމުގެ ތުހުމަތެއް އޮތް ކަމަށް ރަސްމީ އިދާރާއަކުން ހާމަކުރި މިއީ ފުރަތަމަ ފަހަރެވެ.\nޚިޔާނާތުގެ މައްސަލައާ ގުޅޭ ގޮތުން "މިހާރު" އަށް ދެއްވި ގަޑިއެއްހާ އިރުގެ އިންޓަވިއުގައި، މާލީ އިދާރާތަކާ މެދު ކުރާ ޝައްކުތަކަށް ބެލިތޯ އެހުމުން ވިދާޅުވީ އެ އިދާރާތަކަށް ތުހުމަތުކުރާ މައްސަލަތައް ވެސް ޖޮއިންޓް އިންވެސްޓިގޭޝަންގައި އިދާރާތަކުން ބަލަމުން އަންނަ ކަމަށެވެ. ފައިނޭންޝަލް އިންސްޓިޓިއުޝަންތަކުގައި ތިބި ތުހުމަތު ކުރެވޭ މީހުންނަށް ވެސް އެ މީހުންގެ މައްސަލަތައް ތަހުގީގު ކުރަމުން އަންނަ ކަން މިހާރު އެނގޭނެ ކަމަށް ޝަމީމް ވިދާޅުވި އެވެ.\n"ކޮންމެވެސް ވަރަކަށް އެ ބޭފުޅުންނާ އެކުގައި ވާނީ އިޝާރާތް ކުރެވިފައި. ގަވަރުނަރަށް ވެސް އެނގިވަޑައިގަންނަވާނެ،" އޭނާ ވިދާޅުވި އެވެ.\n"ގަސްތުގައި ނުބައި ނިޔަތެއް އޮވެގެން ކަންކަން ވަކި ގޮތަކަށް ފެސިލިޓޭޓްކޮށްދޭން، ތަރުތީބު ކުރުމަށްޓަކައި ރޭވިގެން މަސައްކަތް ކޮށްފައި ހުރި ކަމަށް ތުހުމަތު ކުރެވޭ މައްސަލަތައް ވެސް އެބަހުއްޓޭ. އަނެއްހެން، އިންޓާނަލް ސިސްޓަމްތައް ބަލިކަށިކަމުން ހިނގާފައި ހުރި ކަންކަން ވެސް އެބަހުރި."\nޕްރޮސިކިއުޓަ ޖެނެރަލް ހުސެއިން ޝަމީމް: އޭނާ ވިދާޅުވަނީ މާލީ އިދާރާތަކުން ހިޔާނާތަށް އެހީވި ކަމަށް ތުހުމަތު ކުރެވޭ މައްސަލަތައް ބަލަމުން އަންނަ ކަމަށް. --ފޮޓޯ: ނިޝާން އަލީ/މިހާރު\nތަހުގީގުން ފާހަގަވި މާލީ އިދާރާތަކުގައި ހުރި ބަލިކަށިކަން، ޕީޖީ ވިދާޅުވި ގޮތުގައި، އެމްއެމްއޭގެ ސަމާލުކަމަށް އިދާރާތަކުން ގެންނާނެ އެވެ.\nފައިނޭންޝަލް ސެކްޓާ ވެސް ރަނގަޅަށް ހިނގަން ޖެހޭނީ އެތަނުގައި ހުންނަ މީހެއްގެ ސަބަބަކުން ނޫން ކަމަށާއި އެއީ ކަނޑައަޅާފައި އޮންނަ ނިޒާމްތަކުން ކަން އެއީ ކަށަވަރު ކުރަން ޖެހޭ ކަމެއް ކަމަށް ވިދާޅުވި އެވެ.\nއެމްއެމްޕީއާރުސީގެ ޚިޔާނާތުގައި އެމްއެމްއޭ އާއި ބީއެމްއެލްގެ ބައެއް އިސްވެރިންނަށް ތުހުމަތުތަކެއް ކުރި އެވެ. މަޖިލީހުން ބައެއް މައްސަލަަތައް ބެލިއިރު، އޭސީސީން ކުރިން ނެރުނު ރިޕޯޓުގައި ވެސް މާލީ އިދާރާތަކުގެ އިހުމާލު ފާހަގަކޮށްފައި އޮތެވެ.\nބީއެމްއެލްގެ އިހުމާލު އޮތް ކަމަށް ތުހުމަތުކޮށް ރައްޔިތުންގެ މަޖިލީހުގެ މާލިއްޔަތު ކޮމިޓީން ބެލީ އެމްއެމްޕީއާރުސީން ދޫކުރި ބައެއް ރަށްރަށުގެ އެކުއިޒިޝަން ކޮސްޓްގެ ގޮތުގައި އެކި ފަރާތްތަކުން އެ ކުންފުންޏަށް ދިން ޗެކްތަކުގެ ތެރެއިން "ނޮޓް ނެގޯޝިއަބްލް" ޗެކް ބީއެމްއެލުން އެސްއޯއެފަށް ޖަމާކުރި މައްސަލަ އެވެ. ބީއެމްއެލް އިން މި ތުހުމަތު ދޮގުކޮށްފައި ވިޔަސް ނޮޓް ނެގޯޝިއަބްލް ހަ ޗެކެއް ބީއެމްއެލް އިން އެސްއޯއެފްގެ އެކައުންޓަށް ޖަމާ ކުރިކަން އެނގުނީ އެމްއެމްޕީއާރުސީން ހިންގާފައިވާ ކަމަށް ތުހުމަތު ކުރެވޭ ހިޔާނާތާއި ކޮރަޕްޝަންގެ މައްސަލައާ ގުޅޭ ގޮތުން ރިޔާސީ ކޮމިޝަނުން ހޯދާފައިވާ ލިޔެކިޔުންތަކުން ކަމަށް މަޖިލީހުން ވަނީީ ބުނެފަ އެވެ.\n"Not negotiable"6chequeh BML in jamaa kuri kan riyaasee commissionun majileehah angaifi\nމާލިއްޔަތު ކޮމިޓީގައި ޗެކްތަކާ ބެހޭ ގޮތުން ބޭންކްގެ ޑެޕިއުޓީ ސީއީއޯ މުހައްމަދު ޝަރީފްގެ ދޮގު މައުލޫމާތު ދިން މައްސަލަ ފުލުހުން އަންނަނީ ތަހުގީގު ކުރަމުންނެވެ.\nދައުލަތަށް ވަންނަން ޖެހޭ ފައިސާ އެސްއޯއެފްގެ އެކައުންޓްތަކަށް ޖަމާކޮށް، އެ ފައިސާ އިން މަނީ ލޯންޑެރިންގެ މުއާމަލާތް ހިންގި އިރު އެކަން ހުއްޓުވަން އިހުމާލުވި މައްސަލައިގައި އެމްއެމްއޭގެ އިސްވެރިންގެތަކަކަށް ދައުވާކުރަން ވެސް އޭސީސީން ފޮނުވި އެވެ.\nއެންޓި ކޮރަޕްޝަން ކޮމިޝަން ކޮރަޕްޝަން އެމްއެމްޕީއާރުސީ ހުސައިން ޝަމީމް (ޕީޖީ) އެމްއެމްޕީއާރްސީގެ ކޮރަޕްޝަން\nބަލަގަ ކޮން މޮޅުވާހަކައެއް. ޔާމީނުގެ ވަކީލަކީ ކާކު؟ ޗެކު އެންޑޯޒްކޮށްގެން ފައިސާގެ ބޭނުން ހިފިމީހުން އަދިވެސް އުފަލުގައި. ވެރިން އެންގި ގޮތަށް ވަޒީފާ އަދާކުރި މީހުންގެ މައްސަލަ ބަލަން އުޅެންޖެހޭނީ ތި ފައިސާގައި ޖެހިފައި ތިބި މީހުންނަށް އަދަބު ދީފައި.\nއޯކޭ. ޝަމީމު ހުންނެވީ ގަވަރުނަރު ނަސީރުގެ ވަކީލަކަށް ދެއްތޯ. ނަސީރު ދެއްތޯ ޓެރަސްމަތިން ކަންކަން ނިންމީ. ޔާމީނަށް ކަމެއް ފޮރުވާދޭން އިންޓެލިޖެންސް ގެ ހެޑު ކަނޑާލީ. ދެން ޝަމީމޫ - މޮޅުވާހަކަ ނުގޮވާ. ފުރަތަމަ އެމް ޕީއާރުސީގެ ލާރި ކޭމީހުން ހޯދަބަލަ. ގޯނި ގޯނީގައި ލާރި ބެހި މީހުންނާއި، ލާރީގައި ހިފައިގެން ވޯޓުން ކަންކަން ނިންމި މީހުންނާއި، ރައީސް ނަޝީދު ޖަލުން ނެރެން ހެދި ޑީލު ހޯދަބަލަ. ވަޒީފާ އަދާކުރި މީހުންގެ ބޮލުގަ ކަންކަން އަޅުވާނެ ކަމެއް ނެތް.\nއަބަދުވެސް މިނާ ދައްކަނީ ދައުވަކުރާ ވާހަކަ. އެކަމަކު އެދައުވާ ކުރެވޭތަނެއް ނުފެނޭ.\nތިކަމުގައި އަޅުގަނޑަށްވިސްނެނީ ތިޔަ ޚިޔާނާތް ހިންގުމުގައި ދައުލަތުގެ މަރުކަޒީ ބޭންކުގެ ރޯލް ވަރަށް ބޮޑޭ. އެހެނީ 2012ގެ ކުރިންވެސް ބޭންކް މެދުވެރިކޮށް ފައިސާ ޓްރާންސްފަރ ކުރާއިރު ބޭންކުން އެމީހާއަށް އެފައިސާ ލިބުނު ގޮތަކާއި ފޮނުވަނީ ކޮންކަމަކުތޯ އަހައި ސުއާލު ކުރާއިރު މީހުން ރުޅިގަދަވެގެން އުޅެން ފެށީމާ އެބަބުނޭ އެމް.އެމް.އޭ އިން އެކަންސާފުކުރަން ބޭނުންވާތީއޭ އަދި އެމެރިކާއިންވެސް އެސުއާލު އުފައްދާތީއޭ. ވީއިރު ބޮޑެތި އެމައުންޓްގެ ދޫކޮށްލާއިރު ނާހާނެތަ؟\nތިހެން ބުނެލަން ވަރަށް ފަސޭހަަ. އެކަމަކު މިދައްކަނީ މިގައުމު ނުދެކޭވަރުގެ ބިރުވެރިކަމެއް ފެނުނު ދުވަސްވަރެއްގެ ވާހަކަ. ގައުމުގައި ތިބި ބާރުގަދަ ސިޔާސީމީހުން ފަހަރަކު މީހަކު އުފުރާލައިގެން ގެންދިޔަ. މިނިވަން މުއައްސަސާތަކުގެ މީހުން އަނގަހުޅުވާލާއިރަށް ބުރުވާލި. އެފަދަމީހުން ގުޅާފައި މީސަރުކާރުގެ ޓްރާންސެކްޝަނެކޭ ބުނީމައި ހުއްޓުވަން ކެރޭނީ މަދުމީހަކަށް. ވަޒީފާގެ ބިރުގައި ކަންކުރި މީހުންނަށް އިނގިލި ދިއްކުރެވިދާނެ. އެކަމަކު އެއީ އިންސާފެއް ނޫން.\nތީ ހަމަ އަނބުރާ ގޭސްގަނޑެއް. ޝަރީފުވެސް ދުއްވާލީ ދޮގު ހެދިޔޭ ކިޔާފަ.. އާތިފްޝުކޫރާ ދިމާކުރީ ފިޔަވަޅުނޭޅީއޭ ކިޔާފަ. ޓޫރިޒމަ ސޯލިހު ދުއްވަލީ ސިޓީއެއްގަ ސޮއިކުރިއޭ ކިޔާފައި. މިމީހުން ހިފާ ޖަލައްވެސް ލާނެ. ދެން ރައްޔިތުން ގަބޫލިކުރަންވީ އެއޮއޮތީ ޚިޔާނާތުގެ ބައިވެރިން ޙޯދަދީފައޭ! އެއީއެއް ނޫން ޚިޔާނާތުގެ ބައިވެރިންނަކީ. އެމީޙުން އަތަކު ނޫން ލާރިތައް ވިކީ. ވައްކަން ކުރި މީހުން އެއުޅެނީ ޔޫރޮޕްގަ، އެތިބީ މަޖިލީހުގައި، އެތިބީ ސިޔާސީ މަތީ މަގާމުތަކުގައި..\nމިފަދަ މައްސަލަތަކުގައި އަބަދުވެސް ތަހުގީގު ކޮށް ދައުވާ އުފުލެނީ ސަރުކާރާ އިދިކޮޅަށް މީހަކު އެކްޓިވް ވީމަ. ޝަރީފް ވާހަކަ މިޚަބަރުގައިވެސް އެބައޮތް. އެކަމަކު ސިޔާސީ ގޮތުން ނިދާފަ ހުންނަހާ ހިނދަކު މައްސަލަ އޮންނާނީ އޮތް ތާ. ކޮބައިތޯ އަނިލް، ޝައިނީ، އާޒިމާ؟؟ އެއްމިލިއަން ޑޮލަރުގެ ރިޝްވަތު ހިފައިގެން މަގާމުން ވަކި ކުރި ގާޒީގެ ތަހުގީގު ކުރިއަށް ދޭތޯ؟؟\nބަލަނީ. .ހިގަނީ...ކުރިޔަށްދަނީ....ނަތީޖާ0..އަސްލު އަޅުގަޑު މީ ޔާމީން އަށް ތާއިދު ކުރާމީހެއްނޫން ..އެހެންނަމަވެސް ބުނެލާނީ ޔާމިން އެކަނި . އަދީބުގެ ހެކިބަހަށް ޖަލުގައި ބޭއްވުމަކީ..އެފްރިކާ ބައްރުގައިވެސް މިހާތަނަށް ޝަރިއެެއް ބަޔަކު ކުރިގޮތެއް ނޫނޭ....ވަރަށް ބޮޑު ލަދެކޭ....\nތިހުރިހާ ޖަރީމާތަކެއް ހިންގަން ދޮރު ހިޅުވާލަދިނީ އެއިރު ޕާލަމެންޓުގަ ތިބިގިނަ މެމްބަރުން ތަކެއްވެގެން މާލިއްޔަތު ގާނޫނަށް ގެނައި ޝައިތޯނީ އިސްލާހުތަކުން.. އެއިން އެއްވެސް މީހަކާމެދު ފިޔަވަޙު އެޅެން ނެތުމަކީ މުޅިގައުމު ހިތާމަ ކުރާކަމެއް..\nމޮޅުވާހަކަ ދައްކާނެ ކަމެއްނެތް...


SunOnline: ''Sadak 2'' Hotstar ah\nއައިމިނަތު ލުބާ 30 Jun 2020, 09:19\nސަޅަކް ގެ ޕޯސްޓަރެއް--\nޕްރޮޑިއުސަރު މަހޭޝް ބަޓް އާއި އޭނާގެ އަންހެން ދަރި އަދި ކުޅަދާނަ ބަތަލާ އާލިއާ ބަޓް އެކުގައި މަސައްކަތް ކުރާ ފުރަތަމަ ފިލްމު، "ސަޅަކް 2" ޑިޒްނީ ޕްލަސް ހޮޓްސްޓާއިން ރިލީޒްކުރާ ގޮތަށް ހަމަޖައްސައިފި އެވެ.\nމި ފިލްމު ޑިޖިޓަލްކޮށް ރިލީޒްކުރާ ވާހަކަ މީގެ ކުރިން މީޑީއާތައް ވަނީ ރިޕޯޓްކޮށްފައެވެ. ސަޅަކް ޑިޖިޓަލްކޮށް ރިލީޒްކުރާކަން މިހާރު ކަށަވަރުވެފައިވާއިރު ފިލްމުގެ ކާސްޓުން ވަނީ ފިލްމުގެ ޕޯސްޓަރުވެސް ސޯޝަލް މީޑިއާގައި ހިއްސާކޮށްފަ އެވެ. މި ފިލްމު ރިލީޒްކުރާ ތާރީޚެއް އަދި ހާމަކޮށްފައެއްނުވެ އެވެ.\nމި ފިލްމުގައި އާލިއާ ބަޓް އާއެކު ލީޑު ރޯލުން ފެނިގެންދާނީ އަދިތްޔާ ރޯއީ ކަޕޫރެވެ.\n"ސަޅަކް" އަކީ މަހޭޝް ޑައިރެކްޓްކޮށް 1991 އަހަރު ރިލީޒް ކުރި ފިލެމެކެވެ. ފިލްމުގެ ލީޑު ރޯލުން ފެނިގެން ދިޔައީ މަހޭޝްގެ ދޮށީ ދަރި ޕޫޖާ ބަޓް އަދި ސަންޖޭ ދަތު އެވެ. "ސަޅަކް 2" އިން ވެސް ޕޫޖާ އަދި ސަންޖޭ ފެނިގެންދާނެ އެވެ.


Ingireysi Vilaathugai Avas Inthihaabe Baavvan Ninmaifi - Vaguthu\nއިނގިރޭސިވިލާތުގައި އަވަސް އިންތިހާބެއް ބާއްވަން އެ ޤައުމުގެ ގާނޫނު ހަދާ މަޖިލީހުން ނިންމައިފިއެވެ.\nއަވަސް އިންތިހާބެއް ބާއްވަން ގާނޫނު ހަދާ މަޖިލީހަށް ހުށަހެޅީ އެ ގައުމުގެ ބޮޑުވަޒީރު ބޮރިސް ޖޯންސަން އެވެ.\nއޭނާ އިންތިިހާބެއް ބާއްވަން ހުށަހެޅީ އިނގިރޭސިވިލާތް ޔޫރޮޕިއަން ޔޫނިއަން އިން ވަކިވުމަށް އެ ގައުމުގެ ރައްޔިތުން ނިންމާފައިވާ ނިންމުމަށް އަމަލު ކުރަން ގާނޫނު ހަދާ މަޖިލީހުން ތަކުރާރުކޮށް ދެކޮޅު ހަދަމުން ގެންދާތީއެވެ.\nޔޫރޮޕިއަން ޔޫނިއަން އިން އެ ގައުމު ދެވަނަ ފަހަރަށް ވަކިވާން ދިން މުއްދަތު މިި މަހު 31ށް ހަމަވާއިރު ގާނޫނު ހަދާ މަޖިލީހުން ވަނީ އެއްބަސްވުމެއް ނެތި އެ ގައުމު އީޔޫ އިން ވަކިވުން މަނާކޮށް ގާނޫނެއް ފާސް ކޮށްފައެވެ.\nބޮރިސް ޖޯންސަން ބޮޑު ވަޒީރު ކަމާއި ހަވާލުވެ ވަޑައިގެންނެވީ ކޮންމެ ގޮތެއް ހަދާފައިވެސް މި މަހުގެ 31 ގައި އީޔޫ އިން ވަކިވާނެ ކަމުގެ ވައުދާއި އެކުއެވެ.\nނަމަވެސް ގާނޫނު ހަދާ މަޖިލީހުން ގާނޫނެއް ފާސް ކުރުމުން ބޮރިސް އަށް ވަނީ ވައުދު ފުއްދޭ ގޮތް ނުވެ، އީޔޫ އިން ވަކިވާން ޖެހޭ ތާރީހު އަނެއްކާވެސް ފަސްކޮށްދޭން އީޔޫގައި އެދެން ޖެހުނެވެ.\nމިހާރު އީޔޫ އިން ވަނީ ވަކިވާން ޖެހޭ ތާރީހު އަންނަ އަހަރުގެ ޖެނުއަރީ 31ށް ފަސްކޮށްދީފައެވެ.\nއިނގިރޭސިވިލާތުގައި އަވަސް އިންތިހާބެއް ބާއްވަން ފެނޭތޯ ބަލަން ޤާނޫނު ހަދާ މަޖިލީހުގައި ނެގި ވޯޓުގައި ފެންނަ ކަމަށް 438 މެމްބަރުން ވޯޓު ދެއްވި އިރު ނުފެންނަ ކަމަށް ވޯޓު ދެއްވީ އެންމެ 20 މެމްބަރުންނެވެ.\nގާނޫނު ހަދާ މަޖިލީހުން ފާސް ކުރީ އަންނަ ޑިސެމްބަރު މަހުގެ 12ވަނަ ދުވަހު އިންތިހާބު ބާއްވާށެވެ. މިއީ ފާއިތުވި ގަރުނެއް ތެރޭގައިވެސް އެ ގައުމުގައި ޑިސެމްބަރު މަހެއްގައި އާއްމު އިންތިހާބު ބާއްވާ ފުރަތަމަ ފަހަރެވެ.\nގަނޫނު ހަދާ މަޖިލީހުން އަވަސް އިންތިހާބެއް ބާއްވަން ނިންމުމުން އަންނަ ހަފްތާގެ ބުދަ ދުވަހު އެ ގައުމުގެ ގާނޫނު ހަދާ މަޖިލިސް އުވާލާނެއެވެ.\nމީގެ ކުރިން އެ ގައުމުގެ ބޮޑުވަޒީރު ކަމުގައި ހުންނެވި ތެރޭސާ މޭ މި އަހަރުގެ ޖުލައި މަހު އިސްތިއުފާ ދެއްވީވެސް އެ ގައުމު އީޔޫ އިން ވަކިވުމުގެ ކުރިން އެއްބަސްވާން ޖެހޭ އެއްބަސްވުންތަކަށް ގާނޫނު ހަދާ މަޖިލީހުން ރުހުން ނުދިނުމުންނެވެ.\nއޮކްޓޯބަރ 30, 2019 03:55\nމިތަނުގައިވެސް ތިޔަކަންކުރަން ފެނޭ. މާލަސްވެއްޖެ. ބޭން އެމް.ޑީ.އެން.\nއޮކްޓޯބަރ 30, 2019 04:32\nރާއްޖޭގަވެސް ބާއްވާނެ ތިވީގޮތުން


ކަރަންޓުގެ އަގު މިހާރު ހެޔޮވެފައި އޮތް މިންވަރަށް ވުރެން ބޮޑު...\nކަރަންޓުގެ އަގަށް އައި ފަހިކަން\nކަރަންޓުގެ އަގު މިހާރު ހެޔޮވެފައި އޮތް މިންވަރަށް ވުރެން ބޮޑު އިންސައްތަ އަކާއި ދިމާއަށް ސްޓެލްކޯ ދީލާލުން!\nކަރަންޓުގެ އަގު ހެޔޮކޮށްދިނުމަކީ ރައީސް ސާލިޙުގެ ވަޢުދެއް\nކަރަންޓުގެ އަގު މިވަގުތަށް ކުޑަކުރެވޭނެ ވަރަށް، އެކުންފުނިންވަނީ، މިދިޔަ އަހަރު ކުޑަކޮށްދީފައި\nކަރަންޓު ފޯރުކޮށްދިނުމަށްޓަކައި ޑީސަލް އެންދުމަކީ ކަރަންޓުގެ އަގު ހެޔޮކުރެވޭނެ މަގެއް ނޫން\nމުހައްމަދު އާދަމް ސަލީމް\n11 ނޮވެންބަރ 2020 | ބުދަ 14:27\nގްރޭޓަރ މާލެ ހިމެނޭ ސަރަޙައްދުގެ އިތުރުން، އަތޮޅުތަކުގެ 35 އިންޖީނުގެއިން، ރައްޔިތުންނަށް ކަރަންޓުގެ ޚިދުމަތް ފޯރުކޮށްދެމުން އަންނަ، ސްޓޭޓް އިލެކްޓްރިކް ކޮމްފެނީ (ސްޓެލްކޯ) އަކީ، ޑީސަލް އަންދައިގެން ކަރަންޓު އުފެއްދުމުގެ މާޒީއަކާއި، މިއަދަކާއި، މުސްތަޤުބަލެއްވެސް، ކުންފުނީގެ ކުރިމަގަށް މިހާތަނަށް ބާއްވައިގެން ހިންގަމުން އައި ކުންފުންޏެކެވެ. މީގެ މާނައަކީ، ކަރަންޓުގެ ޚިދުމަތް، އެކުންފުނިން ރާއްޖެއަށް ދެމުންގެންދާތާ 70 އަހަރު، މާޒީއަށް ދޫކުރީވެސް، އަދި ކުރިމަގަށް އަމާޒު ހިފައިފާ އޮތީވެސް، މިދެންނެވި ބޯދާ ޚިޔާލުގައި ކަމެވެ.\nޢިޔާދަކުރަނިވި ހަކަތައިގެ މި ޒަމާނުގައި، ކަރަންޓުގެ ޚިދުމަތަށް އަހަރެއްގެ މައްޗަށް އެތައް މިލިއަން ފީފާއެއްގެ ޑީސަލް އެނދުމަކީ، ކަރަންޓުގެ އަގު ބޮޑުވުމުގެ އިތުރަށް، ރާއްޖޭގެ ތިމާވެއްޓަށްވެސް އޮތް އެހާމެ ބޮޑު ގެއްލުމެކެވެ. ނަމަވެސް މި ސިޔާސަތުން ސްޓެލްކޯއަށް މިންޖުވެވޭނެ "ރިނިއުބަލް އެނަރޖީ" ގެ މުސްތަޤުބަލެއް ދައްކައިދީ، އެމަގުން ދަތުރުކުރަން އިރުޝާދުދީ، އަދި މިހިނދުން މިހިނދަށް ކަރަންޓުގެ އަގަށް ގެނެވެން އޮތް ހެޔޮ ރޭޓުތައް، ތަޢާރަފުކޮށް، އެއަށްވުރެންވެސް ބޮޑަށް ކަރަންޓުގެ އަގުހެޔޮކުރެވޭނެ ސިޔާސަތެއްގެ ލަނޑުދަނޑިތަކެއް، ކުންފުންޏަށް ދައްކައިދިނީ، ރައީސުލްޖުމްހޫރިއްޔާ އިބްރާހިމް މުޙައްމަދު ސާލިޙުގެ ސަރުކާރުގައެވެ. ކަރަންޓުގެ އަގު ހެޔޮކޮށްދިނުމަކީ ރައީސް ސާލިޙުގެ ވަޢުދެއްވެސް މެއެވެ.\nދުނިޔޭގެ ތަޖުރިބާއަށް ބަލާއިރުވެސް، ކަރަންޓު ފޯރުކޮށްދިނުމަށްޓަކައި ޑީސަލް އެންދުމަކީ ކަރަންޓުގެ އަގު ހެޔޮކުރެވޭނެ މަގެއް ނޫނެވެ. އިންޖީނުތަކަށް އަހަރުން އަހަރަށް ބޭރުން ގަންނަން ޖެހޭ ސްޕެއަރޕާރޓްސްގެ ޚަރަދަށް ބަލާއިރުވެސް މިއީ، ނިމުމެއްނެތް ޚަރަދެކެވެ. މިކަން މިހެން އޮތް އިރު ސްޓެލްކޯއަކީ، ކަރަންޓުގެ އަގު ހެޔޮވެގެންދާނެ، "ރިނިއުބަލް އެނަރޖީ" އަށް، އަމާޒުކޮށްގެން މަޝްރޫޢުތަކެއް ފަށައިފައި އޮތް ކުންފުންޏެއް ނޫނެވެ. ވޭތުވެމިދާ 70 އަހަރުގެ ތެރޭގައިވެސް، ކުންފުނިން ރައްޔިތުންނަށް ކަރަންޓުގެ ޚިދުމަތްދެނީ، ޑީސަލް އަންދައިގެންނެވެ. އެއީ ޚަރަދުގެ ގޮތުން ބަލާއިރު، މި ޚިދުމަތަށް އެންމެ ބޮޑު ހޭދައެއް ކުރަންޖެހޭ އެއްކަމެވެ.\nހަމައެކަނި ގްރޭޓަރ މާލޭގެސަރަޙައްދަށް ކަރަންޓުދޭން ބޭނުންވާ ޑީސަލަށް، އަހަރެއްގެ މައްޗަށް 100 މިލިއަން ރުފިޔާ އެކުންފުނިން ހޭދަކުރަން ޖެހެއެވެ. ހުރިހާ އިންޖީނުގެ ތަކަށް އަހަރެއްގެ މައްޗަށް 120 މިލިއަން ރުފިޔާ ޑީސަލަށް ހޭދަކުރަން ޖެހެއެވެ. މިހެން އެކަން އޮތްވައިވެސް، ކުންފުނީގެ އެހެނިހެން ޚަރަދުތައް ކުޑަކޮށްގެން، މިންޖު ކުރެވުނު ފައިސާއިން، ކަރަންޓުގެ އަގު މިވަގުތަށް ކުޑަކުރެވޭނެ ވަރަށް، އެކުންފުނިންވަނީ، މިދިޔަ އަހަރު ކުޑަކޮށްދީފައެވެ. އެއީ ރައީސުލްޖުމްހޫރިއްޔާ އިބްރާހިމް މުޙައްމަދު ސާލިޙުގެ އެއް ވަޢުދަށް މިކަންވެފައި އޮތަތީ، މި ވަޢުދު ފުއްދުމުގެ ފުރަތަމަ މަރުޙަލާގައި ކުޑަކޮށްދިން މިންވަރެވެ. ނަމަވެސް ރިނިއުބަލް އެނަރޖީގެ އެހީގައި ކަރަންޓުގެ އަގު މި ފަސް އަހަރުގެ ތެރޭގައި ހެޔޮ ކުރުމުގެ އައު އަމާޒެއް ކުންފުނިން، މިހާރުވަނީ ހިފައިފައެވެ.\nކަރަންޓުގެ އަގު މި ފަސް އަހަރުގެ ތެރޭގައި ހެޔޮ ކުރުމުގެ އައު އަމާޒެއް ކުންފުނިން، މިހާރުވަނީ ހިފާފައި\nމިދިޔަ 2019 ވަނަ އަހަރުގެ މާރޗު މަހުގެ ތެރޭގައި، ވިޔަފާރި ތަކަށާއި ޢާންމު ގޭބިސީތަކަށް ކަރަންޓުގެ އަގު ހެޔޮކޮށް ދީފައިވަނީ، މިދަންނަވާ އުސޫލުންނެވެ. އެއީ ޑޮމެސްޓިކް ބޭންޑަށް ބަލާއިރު، 400 އާއި 500 ޔުނިޓާއި ދެމެދުގެ ބޭންޑުން، ކުރިން ޔުނިޓަކަށް ޗާޖުކުރަމުން އައި،4ރުފިޔާގެ މިންވަރު، މި އައު ބަދަލުގައި،2ރުފިޔާ 95 ލާރިއަށް ހެޔޮކޮށްދިނުމާއި، 500 އާއި 600 އާއި ދެމެދުގެ ބޭންޑުން ޔުނިޓަކުން ޗާޖު ކުރަމުންއައި 4ރުފިޔާ 50 ލާރި ،3 ރުފިޔާ 55 ލާރިއަށް ދަށްކޮށްދިނުމާއި، 600 އިން މަތީގެ ބޭންޑުން، ޔުނިޓަކަށް ކުރިން ޗާޖުކުރަމުން އައީ5ރުފިޔާ 50 ލާރީގެ ރޭޓު،4ރުފިޔާ 25 ލާރިއަށް ހެޔޮ ކޮށްދިނުމެވެ. އަދި ވިޔަފާރި ތަކަށް ކުރިން ޔުނިޓަކަށް7ރުފިޔާ 50 ލާރި ޗާޖު ކުރަމުން އައިއައުމުގެ ބަދަލުގައި، ޔުނިޓަކަށް6ރުފިޔާ ޗާޖު ކުރަން ނިންމިއެވެ. މި ބަދަލަކީ، ގެސްޓު ހައުސްތަކާއި، ކަރަންޓު ބޭނުންކުރާ މިންވަރު މަތިވެފައި އޮތް ވިޔަފާރިތަކަށް، އޭގެ ހެޔޮ އަސަރު، ކޮންމެވެސް މިންވަރަކަށް ކުރި ކަމެކެވެ.\nމި ދެންނެވީ، ކަރަންޓު އަގުހެޔޮ ކޮށްދިނުމުގެ ވަޢުދުގެ ފެށުމެވެ. އެއަށްފަހު، ޙަގީގީ އަގުހެޔޮ ޚިދުމަތަކަށް ކަރަންޓުގެ ޚިދުމަތް ބަދަލު ކުރުމަށްޓަކައި، ސްޓެލްކޯއިން ރިނިއުބަލް އެނަރޖީއާއި ދިމާއަށް ދީލައިލިއެވެ. މަގުސަދަކީ، ރައީސް ސާލިޙުގެ5އަހަރުގެ ދައުރުގެ ތެރޭގައި ކަރަންޓު ބިލްތަކުން، މިހާރު ފެންނާން އޮތް މިންވަރުގެ 60 އިން ސައްތައިގެ އަގުހެޔޮވުމެއް، ހޯދައި ދިނުމެވެ. ރިނިއުބަލް އެނަރޖީއަށް ކުރެވޭ އިންވެސްޓުމަންޓުން، ޑީސަލް ބޭނުންކުރަންޖެހޭ މިންވަރު ދަށްވެ، ރިނިއުބަލް އެނަރޖީން ކުޑަ ޚަރަދަކުން ކަރަންޓު އުފެއްދެން ފެށިގެންދާއިރު، އޭގެ ހެޔޮ އަސަރު ކޮންމެ ގޭބިސީއަކަށް ކުރާނެކަމަށް ސްޓެލްކޯގެ މެނެޖިން ޑިރެންޓަރ މުޣުނި ދެކެވަޑައި ގަންނަވައެވެ.\nރިނިއުބަލް އެނަރޖީގެ އައު ލަނޑުދަނޑިތައް ޙާސިލްކުރެވޭއިރު، އަތޮޅުތަކުގެ އިންޖީނުގެތަކަށް ސޯލާއިން އުފެއްދޭ ހަކަތަ އާއި މާލޭގެ އުރަފަށުގައި މޫދުގައި އަޅާ ސޯލާޕެނަލްތަކުގެ އިތުރުން ގޭބިސީތަކުގެ ފުރާޅު ތަކުގައި ޖަހައިދޭ ސޯލާ ޕެނަލްތަކުގެ ޒަރީޢާއިން، ކަރަންޓުގެ ޚިދުމަތުގެ އަގަށް ހެޔޮ ބަދަލު ތަކެއް، މި5އަހަރުގެ ތެރޭގައި އަންނަމުން ދާނެއެވެ. ހަމަ އެހެންމެ ޑިޖިޓަލް ކަރަންޓު މީޓަރު ހަރުކުރުމުން، ކޮންމެ މީހެއްގެ ފޯނުން ކަރަންޓު ބިލަށް އަރަމުންދާ މިންވަރު، އެނގެން ފެށުމާއި، ބިލަށް އެމީހަކު ކަނޑައެޅި ޔުނިޓު ހަމަވުމުން އެލާމްވާ ޚިދުމަތް އެ މީޓަރުން ލިބެންފެށުމާއި، ޕްރީޕެއިޑުކޮށް، އެ މީތަރުގެ އެހީގައި ކަރަންޓުގެ ޚިދުމަތް ލިބިގަތުން ފަދަ، ކިތަންމެ ޚިދުމަތެއް ތަޢާރަފުވެގެން ދާނެއެވެ.\n12 ޑިސެންބަރ 2020 | ހޮނިހިރު 16:40\nކަރަންޓުގެ އަގު މި ވެރިކަމުގައި ހަމަ ކުޑަވިތޯ!\n15 ނޮވެންބަރ 2020 | އާދީއްތަ 06:49\nމި އީ ރަ އީސް ޔާމީން ހިންގި ބިޔަ ބޮޑު ސޯލާ ޕެނަލް ގެ ސަބަބުން ވީ ފަ އިދާ. ކޮބާ މިވެރިކަމުގަ އި ކުރެވުނުކަމެ އް. ޢެގިތިބެމެ ހަދަނީ ހުސް ދޮގު\n13 ނޮވެންބަރ 2020 | ހުކުރު 10:04\nކޮންމެކަމަކުން ވެސް ފައިދާ ލިބޭނެ އިތުރު ގޮތްތައް ވިސްނައިގެން މަސްރޫއުތައް ކުރިޔަށް ހިންގުމަކީ ރަނގަޅުކަމެއް.އެކަމު ރައްޔަތު މީހާ އަބަދުވެސް މިޖެހެނީ އިދަ\nއޭޑީބީން ފަންޑުކޮށްފައިވާ ލިކުއިފައިޑް ނެޗުރަލް ގޭސް ސްޓޭޝަން އެޅުމުގެ މަޝްރޫޢު ކާބަން ނިޔުޓްރަލް ޓާގެޓަށް ވާސިލްވުމަށް ބަދަލުކުރަންޖެހޭ\nއަންގާރަ ދުވަހު މާލެ ސަރަހައްދުން ވެކްސިން ޖެހި މީހުންނަށްވުރެ އަތޮޅު ތެރެއިން ވެކްސިން ޖެހި މީހުން ގިނަ!\nކޮވިޑްގެ ކޭސްތައް ކޮންޓްރޯލް ނުކުރެވި ޕޮޒިޓިވް ކޭސްތަކުގެ އަދަދު 20،000ން މައްޗަށް!\nމަރުކޮމިޝަނުން އަނަސްގެ މަރުގެ ތަޙުޤީޤަށް ބޭނުންވާ ފޯނެއް ސިންގަޕޫރަށް ފޮނުވަނީ، ފައިނަލް ރިޕޯޓުވެސް ނެރޭނެ\nރ އަތޮޅުގެ ތަރައްގީއަށް ރައީސް ޞާލިޙްގެ ގިނަ ވައުދުފުޅުތަކެއް!


އޮފީސް އިމާރާތެއް ހޯދުމަށް\nމިޓްރައިބިއުނަލްގެ އޮފީސް ހިންގުމަށްޓަކައި އޮފީސް ސެޓަޕެއް ހެދޭގޮތަށްހުރި 1 ފްލޯ ނުވަތަ ޖެހިޖެހިގެން ހުރި2ފްލޯއިން 4500 އަކަފޫޓަށްވުރެ ކުޑަނޫން ރަނގަޅު ފެންވަރެއްގެ ޢިމާރާތެއް ކުއްޔަށް ހިފުމަށް ކުރި ނަންބަރު: 200-VTR/IU/2018/7އިޢުލާނާގުޅިގެން އެއްވެސް ފަރާތަކުން އަންދާސީ ހިސާބު ހުށަހަޅުއްވާފައި ނުވާތީ އެކަމަށް އަލުން ހުޅުވާލަމެވެ.\nވީމާ މިފަދަ ޢިމާރާތެއް ކުއްޔަށް ދެއްވުމަށް ބޭނުންފުޅުވާ ފަރާތްތަކުން، ކުއްޔަށް ދެވޭނެ މުއްދަތު ބަޔާންކޮށް 02 އޯގަސްޓް 2018 ވާ ބުރާސްފަތި ދުވަހުގެ 11:00 އަށް މިޓްރައިބިއުނަލް (ގ.ފަތުރުވެހި، މަޓީ ބިލްޑިންގ،3ވަނަ ފަންގިފިލާ) އަށް ޕްރޮޕޯސަލް ހުށަހެޅުއްވުން އެދެމެވެ. މިކަމާބެހޭގޮތުން މަޢުލޫމާތު ސާފުކުރައްވަން ބޭނުންފުޅުވާނަމަ، 3307701 ފޯނާ ގުޅުއްވުން އެދެމެވެ. ޢިމާރާތް ކުއްޔަށް ހިފުމުގައި ކުލީގެ އިތުރުން ޢިމާރާތުގެ ފެންވަރަށާއި ލޮކޭޝަނަށް އިސްކަން ދެވޭނެއެވެ.\nޕަބްލިޝްކުރި ތާރީޚު: 22 ޖުލައި 2018\nސުންގަޑި: 02 އޮގަސްޓް 2018 1100


އެއް ވަނަ އަށް ހޮވިފައިވާ ނަސީބުވެރިޔާއަށް ޕްލޭ ސްޓޭޝަން5އެއްގެ...\nމޯލްޑިވްސް ވޭވްގެ ގިވް އަވޭ\nމޯލްޑިވްސް ވޭވްގެ ނަސީބުވެރި ފަރާތްތަކަށް އަގު ހުރި ހަދިޔާތައް ހަވާލުކޮށްފި\nމޯލްޑިވްސް ވޭވްގެ މި ގިވް އަވޭއަށް 60،000 އަށް ވުރެ ގިނަ ކޮމެންޓްސް ވަނީ ލިބިފައި\nމި ގިވް އަވޭއަށް 80،000 އަށް ވުރެ ގިނަ ލައިކް ވަނީ ލިބިފައި\nކ. މާލެ |6ޖެނުއަރީ 2021 | ބުދަ 04:44 | 4,400\nމޯލްޑިވްސް ވޭވްގެ ގިވް އަވޭގެ ބައެއް ހަދިޔާ - އާކައިވް\nރާއްޖޭގެ ފުރަތަމަ ގަޑި އުފައްދާ އަމިއްލަ ކުންފުނި "މޯލްޑިވްސް ވޭވް" އިން ކުރިއަށް ގެންދިޔަ ގިވް އަވޭ ޕްރޮމޯޝަންގެ ނަސީބުވެރި ފަރާތްތަކަށް އަގު ހުރި ހަދިޔާތައް ހަވާލުކޮށްފިއެވެ.\nއަންގާރަ ދުވަހުގެ ރޭ ގ.ބޮނޑުފެންވަޅުގޭގައި ކުރިއަށް ގެންދިޔަ ހާއްސަ ހަފްލާއެއްގައި ނަސީބުވެރި ފަރާތްތަކަށް ހަދިޔާތައް ހަވާލުކޮށްދިނީ މޯލްޑިވްސް ވޭވްގެ ބްރޭންޑް އެމްބެސެޑަރ އެއްކަމަށްވާ ރާއްޖޭގެ މޯލްޑިވިއަން އައިޑަލް ޝަލަބީ އިބްރާހިމްއެވެ.\nމި ގިވް އަވޭގައި އެއް ވަނަ އަށް ދިޔަ ފަރާތަށް ޕްލޭ ސްޓޭޝަން5ގެ ޑިސްކް ވާޝަން އަކާއި އައިފޯން 12 ގެ 128 ޖީބީގެ ފޯނެއްގެ އިތުރުން މޯލްޑިވްސް ވޭވް ބޮޑުބެރު ގަޑި ސީރީސްގެ ކަޕްލް ވޮޗް އަދި 7،000 ރުފިޔާ ވަނީ ލިބިފައެވެ.\nދެ ވަނައަށް ހޮވުނު ފަރާތަށް ލަވަރސް ޕެކޭޖެއްގެ އިތުރުން 5،000 ރުފިޔާގެ ފައިސާގެ އިނާމެއް ލިބިފައިވާ އިރު ތިން ވަނަ އަށް ހޮވުނު ފަރާތަށް ލިބިފައި ވަނީ ވެލާ ސީރީސްގެ ފިރިހެން ގަޑި އަކާއި 3،000 ރުފިޔާއެވެ.\nމޯލްޑިވްސް ވޭވްގެ ސީއޯއޯ މުހައްމަދު ޒާޖި އިސްމާއިލް ވަނީ ގިވް އަވޭގެ ކަންތައްތައް ވީހާވެސް ޓްރާންސްޕޭރެންޓްކޮށް ކުރިއަށް ގެންދިއުމަށް ގިނަ މަސައްކަތްތަކެއް ކޮށްފައިވާނެ ކަން ފާހަގަކޮށް މި ގިވް އަވޭގައި މޯލްޑިވްސް ވޭވްގެ ހިއްސާ އޮންނަ އެއްވެސް ފަރާތަކާއި މޯލްޑިވްސް ވޭވް ގައި މަސައްކަތްކުރާ އެއްވެސް ފަރާތެއްގެ އާއިލާ މެމްބަރެއް އަދި ގާތްތިމާގެ މީހަކަށް މި ގިވް އަވޭގައި ބައިވެރިވުމުގެ ފުރުސަތު ދީފައި ނުވާނެ ކަމަށް ބުނެފައެވެ.\nއެގޮތުން މި ގިވް އަވޭގެ ނަސީބުވެރިން ހޮވި މަންޒަރު ޓީވީއެމް އިން ލައިވްކޮށް ދައްކާފައިވާ އިރު، ނަސީބުވެރިން ހޮވާފައި ވަނީ އިންސްޓާ ބޮބް ކިޔާ ވެބްސައިޓެއް ބޭނުންކޮށްގެންނެވެ.\nމޯލްޑިވްސް ވޭވްގެ މި ގިވް އަވޭއަށް 60،000 އަށް ވުރެ ގިނަ ކޮމެންޓްސް ލިބިފައިވާ އިރު، 80،000 އަށް ވުރެ ގިނަ ލައިކް ވަނީ ލިބިފައެވެ. މޯލްޑިވްސް ވޭވް އިން މި ގިވް އަވޭ ކުރިއަށް ގެންގޮސްފައި ވަނީ އެއް އަހަރު ފުރުމުގެ މުނާސަބަތުގައެވެ.


AstraZeneca ge vaccine jehun huttaalan jehey evves sababeh nei: WHO - vNews.mv\nޑަބްލިޔޫއެޗްއޯގެ ތަރުޖަމާނު މާގަރެޓް ހެރިސް:\nއެސްޓްރަޒެނެކާގެ ވެކްސިންޖެހުން ހުއްޓާލަންޖެހޭ އެއްވެސް ސަބަބެއްނެތް: ޑަބްލިޔޫއެޗްއޯ\nސައިފް އަޒްހަރު 12 March 2021, 19:02\nއޮކްސްފޯޑް/އެސްޓްރަޒެނެކާގެ ކޮވިޑް ވެކްސިން ޖެހުން ހުއްޓާލަންޖެހޭ އެއްވެސް ސަބަބެއް ނެތްކަމަށް ދުނިޔޭގެ ސިއްހަތު ޖަމްއިއްޔާ، ޑަބްލިޔޫއެޗްއޯއިން މިއަދު ބުނެފިއެވެ.\nޑަބްލިޔޫއެޗްއޯއިން މިހެން ބުނެފައި މިވަނީ، ޔޫރަޕްގެ ބައެއް ގައުމުތަކުން އެ ވެކްސިން ޖެހުން ވަގުތީގޮތުން ހުއްޓާލަމުން ދިއުމާ ގުޅިގެންނެވެ.\nއެ ގައުމުތަކުން އެސްޓްރަޒެނެކާގެ ވެކްސިން ޖެހުން ހުއްޓާލަމުން ގެންދަނީ، ވެކްސިންޖެހި ބައެއް މީހުންގެ ލޭގައި ގަނޑުލޭކޮޅު (ބްލަޑްކްލޮޓް) އުފެދޭކަމުގެ ރިޕޯޓްތަކެއް ލިބުމާ ގުޅިގެންނެވެ.\nޑަބްލިޔޫއެޗްއޯއިން މިއަދު ބުނެފައިވަނީ، އެސްޓްރަޒެނެކާގެ ވެކްސިންގެ ރައްކާތެރިކަމާ ގުޅޭ މައުލޫމާތު، އެ ޖަމްއިއްޔާގެ ވެކްސިން އެޑްވައިޒަރީ ކޮމިޓީން މިހާރުވެސް ބަލަމުން ގެންދާ ކަމަށެވެ.\nއަދި ވެކްސިންޖެހި ބައެއް މީހުންގެ ލޭގައި ގަނޑުލޭކޮޅު އުފެދުމާއި ވެކްސިނާ އެއްވެސް ގުޅުމެއް ވާކަމަށް މިހާތަނަށް ހޯދިފައި ނުވާކަމަށްވެސް ބުނެފައި ވެއެވެ.\nއެސްޓްރަޒެނެކާގެ ވެކްސިން ޖެހުން ފަސްކުރުން ނުވަތަ ވަކި އަދަދަކަށް ލިމިޓްކުރި ޔޫރަޕްގެ ގައުމުތަކުގެ ތެރޭގައި ޑެންމާކް، ނޯވޭ، އިޓަލީ، ރޫމޭނިއާ އަދި އޮސްޓްރިއާ ހިމެނެއެވެ.\nއެސްޓްރަޒެނެކާގެ ވެކްސިން ބޭނުންކުރުން ޑެންމާކުން ދެ ހަފްތާއަށް ސަސްޕެންޑް ކުރީ، އެގައުމުގައި ވެކްސިން ދިން ބައެއް މީހުންގެ ލޭގައި ގަނޑުލޭކޮޅުތަކެއް އުފެދޭކަމަށް ލިބުނު ރިޕޯޓަތަކާ ގުޅިގެންނެވެ.\nއެސްޓްރަޒެނެކާގެ ވެކްސިން ޖެހުން ނޯވޭއިން ހުއްޓާލީވެސް، ވެކްސިންޖެހި ބައެއް މީހުންގެ ލޭގައި ގަނޑުލޭކޮޅުތަކެއް އުފެދޭކަމުގެ ރިޕޯޓްތަކެއް ލިބިގެންނެވެ.\nއިޓަލީން އެސްޓްރަޒެނެކާގެ ވެކްސިންގެ އެއް ބެޗް ބޭނުންކުރުން އެއްކޮށް މަނާކުރީ، ވެކްސިން ޖެހި ބައެއް މީހުންނަށް ސީރިއަސް ސައިޑްއިފެކްޓްތަކެއް ދިމާވާން ފެށުމާ ގުޅިގެންނެވެ.\nއެސްޓްރަޒެނެކާގެ ވެކްސިން ދިން ދެމީހަކަށް ސިއްހީ ސީރިއަސް މައްސަލަތަކެއް ދިމާވެގެން އޮސްޓްރިއާއިން މި ހަފްތާގެ ކުރީކޮޅު ވެކްސިންގެ އެއްބެޗް ޖެހުން ހުއްޓާލިއެވެ.\n"މިހާރު ބޭނުންކުރަމުންދާ އެހެން ވެކްސިން ތަކެކޭ އެއްފަދައިން އެސްޓްރަޒެނެކާގެ ވެކްސިނަކީވެސް ވަރަށް ބަރާބަރު ވެކްސިނެއް. ވެކްސިން ޖަހައިގެން ބައެއް މީހުން މަރުވި ކަމަށްބުނާ މައްސަލަތައް އަޅުގަނޑުމެން ވަނީ ރިވިއުކޮށްފައި. މިހާތަނަށް، ވެކްސިން ދީގެން އެއްވެސް މީހަކު މަރުވިކަން ސާބިތުވެފައެއް ނުވޭ"\nމާގަރެޓް ހެރިސް / ޑަބްލިޔޫއެޗްއޯގެ ތަރުޖަމާނު\nޖެނީވާގައި ބޭއްވި ޕްރެސް ބްރީފިންގައި، މިހާރު އާންމުވެފައިވާ ރިޕޯޓްތަކާ އެކުވެސް އެސްޓްރަޒެނެކާގެ ވެކްސިން ޖެހުން ކުރިއަށް ގެންދަންވީތޯ ކުރެވުނު ސުވާލުގެ ޖަވާބުގައި މގަރެޓް ވިދާޅުވީ، ކުރިއަށް ގެންދަންވީ ކަމަށެވެ.\nމާގަރެޓް ވިދާޅުވީ، ވެކްސިންގެ ރައްކާތެރިކަމާމެދު ސުވާލު އުފެދޭ އެއްވެސްކަމެއް، އެއްވެސް އަލާމާތެއް ފެނިއްޖެނަމަ އެކަމެއް ތަހްގީގު ކުރުމަކީ މުހިންމު ކަމެއް ކަމަށާއި، އެހެން ނަމަވެސް، އެސްޓްރަޒެނެކާގެ ވެކްސިން ބޭނުން ކުރުން ހުއްޓާލަންޖެހޭ އެއްވެސް ކަމެއް އަދި ނެތް ކަމަށެވެ.\nޔޫރަޕްގެ ބައެއް ގައުމުތަކަށް އެސްޓްރަޒެނެކާގެ ވެކްސިން ބޭނުންކުރުމުގައި މައްސަލަތަކެއް ދިމާވެގެން އުޅޭއިރު، އިނގިރޭސިވިލާތުން އިއްޔެވަނީ، އެސްޓްރަޒެނެކާގެ ވެކްސިން ޖެހުން ކުރިއަށް ގެންދިއުމަށް އެ ގައުމުގެ ރައްޔިތުންނަށް އިލްތިމާސް ކޮށްފައެވެ.\nއިނގިރޭސިވިލާތުގެ މެޑިސިންސް އެންޑް ހެލްތުކެއަރ ޕްރޮޑަކްޓްސް ރެގިއުލޭޓަރީ އޭޖެންސީން ބުނެފައިވަނީ، ޑެންމާކްގައި ވެކްސިންޖެހި ބައެއް މީހުންގެ ލޭގައި ގަނޑުލޭކޮޅުތައް އުފެދޭން މެދުވެރިވީ ވެކްސިންގެ ސަބަބުންކަން ކަށަވަރު ނުވާ ކަމަށެވެ. ލޭގައި ގަނޑުލޭކޮޅެއް ގުދުރަތީގޮތުންވެސް އުފެދިދާނޭ ކަމަށާއި، އެއީ އާންމުކަމެއް ކަމަށްވެސް ބުނެފައި ވެއެވެ.\nޖަރުމަނުގެ އިންފެކްޝަސް ޑިޒީޒަސްއާބެހޭ އެންމެ އިސްވެރިޔާ ލޯދާރ ވީލަރވެސް ވިދާޅުވީ، އެސްޓްރަޒެނެކާގެ ވެކްސިނަކީ ރައްކާތެރި ވެކްސިނެއް ކަމަށާއި، ވަކިވަކި ބައެއް މީހުންނަށް މައްސަލަތަކެއް ދިމާވި ނަމަވެސް، ވެކްސިންގެ ފައިދާ ބޮޑުކަމަށާއި، ބަލީގެ ރިސްކްވެސް ކުޑަކޮށްދޭ ވެކްސިނެއް ކަމަށެވެ.


60 kilo masahla: gina meehun dhehkee bali vaahaka\n60 ކިލޯގެ މަސްތުވާތަކެތީގެ މައްސަލާގައި ދައުވާކުރި މީހުން\nފަސްދޮޅަސް ކިލޯގެ މަސްތުވާތަކެއްޗާއެކު ހައްޔަރުކުރި 11 މީހުންގެ ތެރެއިން ގިނަ މީހުން މިއަދުގެ ކޯޓު އަޑުއެހުމުގައި އެމީހުންގެ ބަލިހާލަތުގެ ވާހަކައާއި މޯލްޑިވްސް ކަރެކްޝަނަލް ސާވިސަސް އިން އެމީހުންގެ ބޭސްފަރުވާއަށް އިހުމާލުވެފައިވާ ވާހަކަ ހިއްސާކޮށް ޝަކުވާތައް ބަންޑުން ކޮށްލައިިފި އެވެ.\nމިއަދު ކްރިމިނަލް ކޯޓުގައި ބޭއްވި އަޑުއެހުމުގައި ނުވަ މީހެއްގެ ޝަރީއަތް ކުރިއަށް ގެންދިޔައިރު އޭގެތެރެއިން ހުސައިން ސުނާޒް، މުހައްމަދު މާއިދު، މުހައްމަދު ރިޝްވާން އިބްރާހިމް، އަހުމަދު ޝިފާޒް އަދި މުހައްމަދު ނަޝީދު ވަނީ އެމީހުންގެ ހުރި ސިއްހީ މައްސަލަތައް ޝަރީއަތުގައި ހިއްސާކޮށްފަ އެވެ.\nއެގޮތުން ހުސައިން ސުނާޒު ވަނީ އޭނާގެ ލޮލުގެ މައްސަލަތަކެއް ހުރިކަން ފާހަގަކޮށް އަދިވެސް ލޮލުގެ ޑޮކްޓަރަކަށް ދައްކާދީފައި ނުވާ ކަމަށް ބުނެފަ އެވެ. އޭނާގެ ހިރުގަނޑާއި އަނގައި ލޭ އަންނަ ކަމަށާއި ހަންގަނޑުގައި ވެސް އެއްޗެހިތަކެއް ނަގާފައި ވާތީ އެދެވޭ ފަރުވާ ނުލިބޭ ކަމަށް ޝަރީއަތުގައި ބުނެފައިވެއެވެ.\nމިއަދުގެ އަޑުއެހުމުގައި މުހައްމަދު މާއިދު ބުނީ ހައްޔަރުކުރި ދުވަހު ފުލުހުން އަމަލު ކުރި ގޮތުން އޭނާއަށް އަނިޔާތަކެއް ލިބިފައިވާ ކަމަށެވެ. އެ ފަހުން ފާހާނާއަށް ވެއްޓި އަތް ބިނދުނު ކަމަށާއި ޑޮކްޓަރަށް ދެއްކުމުން ޕްލާސްޓަރު އަޅަން ބުނިނަމަވެސް އެކަން ނުކޮށްދޭ ކަމަށެވެ. އެހެންނަމެސް މެޑިކަލް ރިޕޯޓުތަކަށް ރިއާޔަތްކޮށް ދައުލަތުން ބުނީ އެފަދައިން ޑޮކްޓަރުން އެދިފައި ނުވާ ކަމަށެވެ. އޭނާގެ މައިބަދައިގެ މައްސަލަތަކެއް ހުރި ކަމަށް ވެސް ވަނީ ފާހަގަކޮށްފަ އެވެ.\nމީގެއިތުރުން މުހައްމަދު ރިޝްވާން ވަނީ އޭނާ ނޭވަޔަށް އުނދަގޫވާ ކަމަށް ފާހަގަކޮށްފަ އެވެ. އަހުމަދު ޝިފާޒު ވެސް ވަނީ އޭނާގެ ސައިނަސް ހުންނަ ކަމަށާއި މައިބަދައިގެ މައްސަލަ ހުންނަ ކަމަށް ބުނެފަ އެވެ. ޑޮކްޓަރަށް ދެއްކުމުން ފިޒިއޮތެރަޕީ ހަދަން އެދުނު ނަމަވެސް އެކަން ނުކޮށްދޭ ކަމަށް އޭނާ ވަނީ ބުނެފަ އެވެ. އެކަމާ ގުޅިގެން އެތައް ޝަކުވާ ފޯމެއް ހުށަހެޅި ކަމަށް ވެސް އޭނާ ބުންޏެވެ.\nމިމައްސަލައިގައި ދައުވާ ލިބޭ މުހައްމަދު ޝާމިން ވަނީ އެދެވޭ ފަރުވާ ނުލިބޭތީ ބަންދުން ދޫކޮށްލާފަ އެވެ. އޭނާއަށް އެންމެ ދެގަޑިއިރަށް ގެއިން ނިކުމެވޭ އަމުރެއް ނެރުމަށް މިއަދު ދައުލަތުން ވަނީ އެދިފަ އެވެ. އެކަން ލިޔުމުން ހުށަހެޅުމަށް ގާޒީ ވަނީ އެދިފަ އެވެ. މުހައްމަދު ޝާމިން ވަނީ އޭނާގެ މައްޗަށް އުފުލާފައިވާ ދައުވާއަށް އިންކާރުކޮށްފަ އެވެ.\nމާފުށީ ޖަލުގައި ބަންދުގައި ހުރި މި މައްސަލައިގެ ދައުވާ ލިބޭ މުހައްމަދު ނަޝީދު ވެސް ވަނީ އޭނާގެ ބަލިހާލަތު ޝަރީއަތުގައި ކިޔައިދީފަ އެވެ. އޭނާގެ ބޮލުގެ އެއްފަޅި އައްސިވާ ކަމަށާއި ކަންފަތުގައި ލޯވަޅެއް ހެދި ކަންފަތުން ލޭ އަންނަ ކަމަށް އޭނާ ވަނީ ބުނެފަ އެވެ. ޑޮކްޓަރަށް ދެއްކި ނަމަވެސް އެދެވިގެންވާ ފަރުވާ ނުލިބޭ ކަމަށް އޭނާ ވެސް ވަނީ ފާހަގަކޮށްފަ އެވެ.\nމިމައްސަލައިގައި މުހައްމަދު މާއިޝް އަދި ސައުދުﷲ ރަޝީދު ބުނީ ވަކީލަކު ބޭނުން ނުވާ ކަމަށެވެ. މުހައްމަދު މާއިދު ވަނީ އޭނާގެ މައްޗަށް އުފުލާފައިވާ ޑައިމޯފިން ތްރެފިކް ކުރުމާއި ޑައިމޯފިން ބޭނުންކުރި ދައުވާއަށް އިންކާރުކޮށްފަ އެވެ.\nމިމައްސަލައިގައި އަހުމަދު ޝިފާޒުގެ މައްޗަށް އުފުލާފައިވާ ޑައިމޯފިން ޓްރެފިކް ކުރުމާއި ޑައިމޯފިން ޓްރެފިކް ކުރަން އުޅަނދު ކުއްޔަށް ދިނުމުގެ ދައުވާއަށް އޭނާ ވަނީ އިންކާރުކޮށްފަ އެވެ.\nމީގެއިތުރުން މުހައްމަދު ނަޝީދުވެސް ވަނީ އޭނާގެ މައްޗަށް އުފުލާފައިވާ ޑައިމޯފިން ޓްރެފިކް ކުރުމާއި ބޭނުންކުރުމުގެ ދައުވާއަށް އިންކާރުކޮށްފަ އެވެ.\nކޯޓު ހިންގުމުގެ ވަގުތު ހަމަވެފައި ވާތީ މިމައްސަލައިގައި އެންމެ އިސްކޮށް ހަރަކާތްތެރިވި އަހުމަދު ވިސާމާއި މުހައްމަދު ހަމީދުގެ އަޑުއެހުން ވަނީ އެހެން ދުވަހަކަށް ތާވަލުކުރެވިފަ އެވެ.\nމިއަދުގެ ޝަރީއަތުގައި ނުވަ މީހުންގެ ބަންދަށް އިތުރު ބަދަލެއް ގެންނަން ނުޖެހޭ ކަމަށް ގާޒީ ވަނީ ނިންމާފަ އެވެ. މި އެންމެންނަކީ ވެސް ކުށުގެ ރިކޯޑު އޮން މީހުންނެވެ.\nމި 11 މީހުން ފުލުހުން ހައްޔަރުކޮށްފައި ވަނީ މިދިޔަ އަހަރުގެ މާރޗް މަހުގެ ތެރޭގަ އެވެ. ހައްޔަރުކުރެވުނު 11 މީހުންގެ ތެރެއިން ހަތް މީހުންނަކީ މަސްތުވާތަކެތި ބަލާދިޔަ ދޯނީގައި ތިބި މީހުންނެވެ. އެހެން މީހުން ހައްޔަރުކުރީ މާލެއާއި ހުޅުމާލޭގައި ފުލުހުން ހިންގި އޮޕަރޭޝަންގައެވެ. މި އޮޕަރޭޝަންގައި 61 ކިލޯއަށްވުރެ ގިނަ ޑައިމޯފިން (ހެރޮއިން) އާއި ގިނަ އަދަދެއްގެ ފައިސާ ހޯދާފައިވާ ކަމަށް ފުލުހުން ވަނީ ބުނެފައެވެ. މިތަކެތީގެ އަގު 72 މިލިއަނަށް އަރައެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް މަސްތުވާތަކެތި + ކްރިމިނަލް ކޯޓް


Thunfaiy Reethikuran Ulhenikoh Libunee Bodu Landeh - Vaguthu\nތުންފަތް ރީތިކުރަން އުޅެނިކޮށް ލިބުނީ ބޮޑު ލަނޑެއް\nހަށިގަނޑުގެ ގުނަވަންތައް ރީތި ކުރަން އޮޕަރޭޝަންތަކާއި ފަރުވާތައް ކުރާ މީހުންގެ ތެރެއިން ލަދުވެތި ނަތީޖާތަކާއި ކުރިމަތިލާން ޖެހޭ މީހުންގެ އަދަދު މަދެއް ނޫނެވެ. މިއީވެސް އެފަދަ އަންހެނެއްގެ ވާހަކައެވެ. އިނގިރޭސިވިލާތުގެ އުމުރުން 25 އަހަރުގެ އަންހެނެއް ކަމަށްވާ ލޫސީ ސްމިތު ބޭނުންވީ ވަރަށް ރީތި، ޗާލު ތުންފަތެކެވެ.\nނަމަވެސް އޭނާ ސެލޫނަކުން ނެގި ފަރުވާއެއްގެ ސަބަބުން މީހާގެ ސިފަ ގެއްލި ތުންފަތް ވަނީ "ޖެލީބީންއެއްގެ ސިފައަށް" ބަދަލުވެފައެވެ.\nލޫސީ ބުނާ ގޮތުގައި އޭނާ ބޭނުންވީ އޭނާގެ ކުޑަކުޑަ ތުންފަތް ކޮންމެވެސް ވަރަކަށް ބޮޑު ކޮށްލާށެވެ. އެއީ ތުންފަތް ބޮޑުވުމުން އަމިއްލަ ނަފްސަށް ކުރެވޭ އިތުބާރު ބޮޑުވާނެ ކަމަށް އޭނާ އަށް ގަބޫލު ކުރެވިފައި އޮތުމުންނެވެ.\n80 ޕައުންޑް (ދިވެހި ރުފިޔާ އިން ބަލާނަމަ ގާތްގަނޑަކަށް 1600 ރުފިޔާ) ޚަރަދުކޮށްގެން ސެލޫނުން ހޯދި ފަރުވާގައި ތުންފަތް ބޮޑުކުރަން ޖެހީ އިންޖެޝަނެކެވެ. ވަރަށް ގަދައަށް ތަދު އިހްސާސް ކުރެވުނު އިންޖެކްޝަންގެ ސަބަބުން ތުންފަތް ދުޅަވެ، އޭނާ އަށް ގެއިން ބޭރަށް ނިކުންނަން ނުކެރޭވަރު ވިއެވެ. ނަމަވެސް މިހާރު ހާލަތު އަންނަނީ ރަނގަޅު ވަމުންނެވެ.\nލޫސީ ބުނާ ގޮތުގައި އޭނާގެ ނަސޭހަތަކީ ގޮތްނޭންގޭ ތަންތަނުން މިފަދަ "ފަރުވާތައް" ނުހޯދުމެވެ. އެއީ ރީތިވާން ކުރާކަމުން މުޅި އުމުރު ދުވަހު ހަށިގަނޑަށް ހުތުރު ސިފައެއް އައިސްދާނެތީ ކަމަށް ވެސް އޭނާ ބުނެފައެވެ.\nޖެނުއަރީ 20, 2021 02:12\nމިހާރު ރީއްޗޭ ހީވަނީ ތުނބުރަށް ފިލޮޅެއް ހެން\nޖެނުއަރީ 20, 2021 15:13\nދޮންފަޅޯ މަހުގެ ތުންފަތް ވެސް ތިއަށްވުރެ މާރީތި


Ugail ge hiyaalu: Huvafen hagaagathakah hadhan muhimmee thedhuverikamaa eku kuraa masahkaiy | Mihaaru\nހުވަފެން ހަގީގަތަކަށް ހަދަން މުހިއްމީ ތެދުވެރިކަމާ އެކު ކުރާ މަސައްކަތް\n30 ޖޫން 2017 - 07:39\nއުމުރުން އެންމެ ހަތް އަހަރުގެ ކުއްޖަކު މަޝްހޫރު ކުންފުނި ކަމަށްވާ ގޫގްލުގެ ވަޒީފާއަކަށް އެދި އެތަނަށް ފޮނުވި ސިޓީއެއްގެ ވާހަކަ ތިބާ އަޑު އެއްސެވިންތޯ އެވެ؟ ގޫގްލުގައި ވަޒީފާ އަދާކުރުމުގެ ޝައުގުވެރިކަން ހުރިވަރު ބަޔާންކޮށް އިނގިރޭސި ވިލާތުގެ އެންމެ ހަތް އަހަރުގެ ކްލޮއީ ބްރިޖްވޯޓާ އަމިއްލަ އަށް ލިއުނު ސިޓީ އަށް ގޫގްލުގެ އިސް ވެރިޔާ ސުންދާރް ޕިޗާއީގެ ސަމާލުކަން ލިބުމުން ގިނަ ބަޔަކު ހައިރާންވި އެވެ.\nއާއެކެވެ. އުމުރުން އެންމެ ހަތް އަހަރުގެ ކުއްޖަކު އެފަދަ ސިޓީއެއް ދުނިޔޭގެ ނަން ހިނގާ ބޮޑު ކުންފަކަށް ފޮނުވަން ވިސްނައި، ފިކުރުކޮށް، އޭގައި އަމަލީ ކުލަ ޖެއްސުމަކީ ހަގީގަތުގައި ވެސް އާދައިގެ ކަމެއް ނޫނެވެ. ހަމަ އެހެންމެ، އެ ކުންފުނީގެ އިސް ވެރިޔާ އެފަދަ ސިޓީއަކަށް ނަޒަރު ހިންގައި އެއަށް ޖަވާބެއް އެރުވުމަކީ ވެސް ހަމަ އެފަދަ އާދަޔާ ހިލާފު ކަމެކެވެ. އެސިޓީގެ ޖަވާބުގައި ޕިޗާއީ ލިޔުއްވި ވާހަކަތަކުން ވެސް ވަރަށް ބޮޑު އިބުރަތެއް އަޅުގަނޑުމެންނަ ހާސިލުކުރެވެ އެވެ.\nކްލޮއީގެ ސިޓީގެ ޖަވާބުގައި ޕިޗާއީ ވިދާޅުވި އެވެ: "ގަދަ އަޅައި މަސައްކަތް ކޮށްފި ނަމަ، ބޭނުންވާ މަންޒިލަށް ވާސިލު ވުމަކީ ވަރަށް ވެސް ފަސޭހަ ކަމެކެވެ. އަދި އެކަމުގައި ތެދު ނިޔަތާ އެކު މަސައްކަތް ކޮށްފި ނަމަ ކޮންމެ މީހަކަށް ވެސް އެމީހަކު ދެކެމުން ދާ ހުވަފެން ހަގީގަތަކަށް ހެދޭނެކަން ކަށަވަރެވެ. އެއީ އޮލިމްޕިކްގެ ފެތުމުގެ ރޭހެއްގައި ބައިވެރިވެ ވަނައެއް ހޯދުން ނުވަތަ ގޫގުލްގައި ވަޒީފާ އަދާކުރުން ކަމުގައި ވީ ނަމަވެސް މެއެވެ."\nކިޔަވައި ނިމިގެން، ގޫގުލްގެ ވަޒީފާއަށް އެދި ސިޓީ ފޮނުވާނެކަމުގެ އުއްމީދުގައި ހުންނެވި ކަމަށް ވިދާޅުވެ، ދުނިޔޭގެ އެންމެ ކާމިޔާބު އެއް ކުންފުނީގެ ވެރިޔާ، ޕިޗާއީ ވަނީ ކްލޮއީއަށް ހިތްވަރު ދެއްވާފަ އެވެ.\nޕިޗާއީގެ ޖަވާބު ވަރަށް ވެސް ފުރިހަމަ އެވެ. އެހެން ނޫންތޯ އެވެ؟ އަޅުގަނޑު ގަބޫލުކުރާ ގޮތުގައި ޕިޗާއީގެ ޖަވާބު އެހާމެ އިބުރަތްތެރި ވެސް މެއެވެ. އެހެނީ ކަމަކަށް އެދި އެއާ ގުޅޭ ހުވަފެނެއް ތިމާގެ ސިނކުޑީގައި އޮތުމަކީ ވަރަށް މުހިއްމު ކަމެކެވެ. ހަމައެހެންމެ، އެކަމަށް ގަދައަޅާ މަސައްކަތް ކުރުމަކީ އަދި އެއަށް ވުރެ ވެސް މުހިއްމު ކަމެކެވެ.\nޕިޗާއީގެ ޖަވާބުން ހާމަވެގެން ދިޔައީ ގޫގުލްގައި މަސައްކަތް ކުރުމުގެ ފުރުސަތު ކޮންމެ މީހަކަށް ވެސް އެބަ އޮތް ކަމެވެ. ނަމަވެސް އެކަން ހަގީގަތަކަށް ހެދޭނީ އެފަދަ ވަޒީފާއެއްގެ ބޭނުމުގައި އެކަމަށް ގަދައަޅާ މަސައްކަތްތަކެއް ވެސް ކޮށްގެންނެވެ. އެހެން ގޮތަކަށް ދަންނަވަނީ ނަމަ، ތުއްތު ކްލޮއީ އަށް އޭނާގެ ހުވަފެނީ ވަޒީފާ ކާމިޔާބު ކުރުމަށް ހިތްވަރު ދެއްވުމުގެ އިތުރުން އޭނާގެ ހުވަފެންތައް ހަގީގަތަކަށް ހެދުމަށް އެ ހުވަފެންތަކުގެ މަތީގައި ސާބިތުކަމާ އެކު ދެމިހުރުމަށް ޕިޗާއީ އެ ވަނީ ނަސޭހަތްތެރިވެފަ އެވެ.\nކޮންމެއަކަސް، މީހެއްގެ ހުފެންތައް ހަގީގަތަކަށް ހެދުމަށް މަސައްކަތް ކުރުމަކީ އެމީހެއްގެ އަމިއްލަ ޒިންމާއެކެވެ. އެހެން މީހުންނަށް އެފަދަ ކަމެއްގައި ނަސޭހަތާއި ހިތްވަރު ދެވިދާނެ އެވެ. އެހެނަސް، އެފަދަ ކަމެއްގައި އަމަލީ ކުލަ ޖައްސަން ބުރަ މަސައްކަތް ކުރަން ޖެހޭނީ ތިމާ އަމިއްލަ އަށެވެ. މިއީ އަޅުގަނޑުމެން ދަރިންނަށް ނަގައިދޭން ޖެހޭ މުހިއްމު ފިލާވަޅެކެވެ. ހަމައެހެންމެ، މިއީ އަޅުގަނޑުމެން އަމިއްލައަށް ވެސް ދަސްކުރަން ޖެހޭ މުހިއްމު ފިލާވަޅެކެވެ.\nއިތުރު ލިޔުންތައް ޕްރޮފެސަރު އުގެއިލްގެ ހިޔާލު ގޫގްލް ކުޑަކުދިން


Anna aadheehtha dhuvahu Raajjeygai Pfizer vaccine dheyn fashanee - One Online\n03 އޭޕްރިލް 2021، މާލެ، މީހެއްގެ ގަޔަށް ކޮވިޝީލްޑް ވެކްސިންގެ ދެވަނަ ޑޯޒު ޖަހަނީ: ކޮވިޝިލްޑް ވެކްސިންގެ ދެވަނަ ޑޯޒް ފުރަތަމަ ޖަހާނީ ފެބްރުއަރީ މަހުގެ 4-1 އާ ދެމެދު އެ ވެކްސިންގެ ފުރަތަމަ ޑޯޒް ޖަހާފައިވާ މީހުންނަށް -- ވަން ފޮޓޯ: މުހައްމަދު އައުޒަމް\nއަންނަ އާދީއްތަ ދުވަހު ރާއްޖޭގައި ފައިޒާ ވެކްސިން ދޭން ފަށަނީ\nއަންނަ އާދީއްތަ ދުވަހު ރާއްޖޭގައި ފައިޒާ ވެކްސިން ދޭން ނިންމައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިރޭ ބުނީ، ފައިޒާ ވެކްސިން ޖަހާނީ ރަޖިސްޓާކޮށްފައިވާ ފަރާތްތަކަށް އެޕޮއިންޓްމަންޓް އުސޫލުން ކަމަށެވެ.\nއެޗްޕީއޭއިން ބުނީ ފައިޒާ ވެކްސިން ދޭނީ 16 އަހަރާއި 17 އަހަރުގެ ކުދިންނާއި 60 އަހަރުން މަތީގެ މީހުންގެ ތެރެއިން ދިގު މުއްދަތަކަށް ދާއިމީ ބައްޔަށް ބޭސްކުރާ މީހުންނަށާއި 18 އަހަރާއި 60 އަހަރާ ދެމެދުގެ މީހުންގެ ތެރެއިން ދިފާއީ ނިޒާމު ބަލިކަށިވެފައިވާ ހާއްސަ ހާލަތްތަކުގައިވާ މީހުންނަށް ކަމަށެވެ.\nމީގެ އިތުރުން އެޗްޕީއޭއިން ބުނީ ފައިޒާ ވެކްސިން ޖެހުމަށް ރަޖިސްޓަރީ ކުރެވޭނީ އެޗްޕީއޭގެ ވައިބާ އާއި ޓުވިޓާގައިވާ ގޫގުލް ލިންކު މެދުވެރިކޮށް ކަމަށެވެ.\nރާއްޖޭގައި މިހާރު ދެމުން އަންނަނީ ޗައިނާގެ ސައިނޯފާމް ވެކްސިންގެ އިތުރުން އިންޑިއާގެ އެސްޓްރާޒެނެކާ ކޮވިޝީލްޑް ވެކްސިނެވެ. މިހާތަނަށް ރާއްޖޭގައި 265،235 މީހަކު ވެކްސިންގެ ފުރަތަމަ ޑޯޒް ޖަހާފައިވާ އިރު، 14،951 މީހަކު ވަނީ ދެވަނަ ޑޯޒް ޖަހައިފައެވެ.\nފައިޒާ ވެކްސިން ޖެހުމަށް ރަޖިސްޓަރީކުރުމަށް\nގުޅޭ ޓެގު ހެލްތް ޕްރޮޓެކްޝަން އެޖެންސީ ކޯވިޑް ވެކްސީން


Viheumuge Thereygai Kujjaage Hashigandu Buri Vejje - Vaguthu\nއިންޑިއާގެ ރަޖަސްތާނުގެ ސަރުކާރު ހޮސްޕިޓަލަކަށް ވިހަން ދިޔަ އަންހެނެއްގެ ދަރިފުޅު ވިހެއުމުގެ ތެރޭގައި ހަށިގަނޑު ދެބަޔަށް ބުރިވި މައްސަލައެއް ފެންމަތިވެއްޖެއެވެ.\nއެ ތުއްތު ކުއްޖާގެ ހަށިގަނޑު ބުރިވުމުން، އެ އަންހެން މީހާ ވިހެއުމުގައި ހަރަކާތްތެރިވި ދެ ފިރިހެން ނަރުހުން އުޅުނީ އެކަން ފޮރުވާށެވެ. އެހެން ހެދުމުގެ ބޭނުމުގައި އެ ކުއްޖާގެ ހަށިގަނޑުން ބުރިވި ބައި ހޮސްޕިޓަލްގެ މޯޗަރީއަށް ލުމަށްފަހު، އެ އަންހެން މީހާގެ އާއިލާއަށް އަންގާ އެ އަންހެން މީހާ ޖައިސަލްމާ ހޮސްޕިޓަލަކަށް ބަދަލުކުރުމަށް އެދުނެވެ.\nޖައިސަލްމާ ހޮސްޕިޓަލުން އެ އަންހެން މީހާ ބެލި ޑޮކްޓަރަށް އެ އަންހެން މީހާގެ ހަށިގަނޑުގައި ގޯހެއް އުޅޭހެން ހީވެގެން އެހެން ހޮސްޕިޓަލަކަށް ފޮނުވާލިއެވެ.\nއެ ހޮސްޕިޓަލުން އެ އަންހެން މީހާގެ އޮޕަރޭޝަނެއްކޮށް، އެ ކުއްޖާގެ ބޯ ވަނީ އެ އަންހެން މީހާގެ ބަނޑުން ނަގާފައެވެ. އަދި އެ މީހާ މިހާރު ދަނީ މަރާއި ހަނގުރާމަ ކުރަމުން ކަމަށް ރިޕޯޓްތައް ބުނެއެވެ.\nއެ ކުއްޖާގެ ޕޯސްޓްމޯޓަމް ހެދި ޑޮކްޓަރު ބުނިގޮތުގައި، އެ އަންހެން މީހާ ވިއްސުމަށް މަސައްކަތް ކުރި ދެ ނަރުހުން އެ ކުއްޖާ ނެރުމަށް އުޅުމުގެ ތެރޭގައި މާބަރަށް އެ ކުއްޖާގެ ހަށިގަނޑުގައި ހިފުމުން އެ ކުއްޖާ ބުރިވީ ކަމަށެވެ. އަދި އެ ކުއްޖާގެ އަތާއި ފައިވެސް ވަކިވެފައިވާކަމަށް ބައެއް ރިޕޯޓްތަކުގައި ވެއެވެ.\nޖެނުއަރީ 16, 2019 22:37\nޖެނުއަރީ 17, 2019 00:59\nއިންޑިޔާ އަކީ ވަރަށް ލާއިންސާނީ ޤައުމެކެވެ. އެހެނަސް، މިތަނަށް އިންޑިޔާގެ ފައިސާގައި ވެރިކަމަށް އައިސްގެން އުޅުއްވާ ނަމުން ސޯލިޙު ކަމުން ޖައްބާރު މީހާއަށް މިވަރުގެ ޤައުމެއް ނެތިގެން އިންޑިޔާގެ އަޅުވެތިކަމަށް ގެންނަން ދަނީ މަސައްކަތް ކުރަމުންނެވެ.\nޖެނުއަރީ 17, 2019 07:47\nތިކަހަލަ ތާކުން ތާކުން ނުޖެހޭ އިންޑިޔާ ނަރުހުންނަށް ވާނީ ތިޔަ ވަރު\nޖެނުއަރީ 17, 2019 08:48\nޕިސް ޕސް ޕިސް ދެން ހާދަ ދެރަ ޚަބަރެކޭ\nޖެނުއަރީ 17, 2019 10:18


Local council inthihaabu gai vaadha kurumuge furusathu alun hulhuvaalumuge amurakah edhefi - One Online\nލޯކަލް ކައުންސިލް އިންތިހާބުގައި ވާދަކުރުމުގެ ފުރުސަތު އަލުން ހުޅުވާލުމުގެ އަމުރަކަށް އެދި ހައިކޯޓަށް\nލޯކަލް ކައުންސިލްތަކުގެ އިންތިހާބުގައި ވާދަކުރުމުގެ ފުރުސަތު އަލުން ހުޅުވާލުމުގެ އަމުރަކަށް އެދި، ދުސްތޫރީ މައްސަލައެއް ހައިކޯޓަށް ހުށަހަޅައިފި އެވެ.\nހައިކޯޓުގެ މީޑިއާ އޮފިޝަލް ފައިސަލް އަމީން "ވަން" އަށް މިއަދު ވިދާޅުވީ، އަމިއްލަ ފަރާތަކުން ހުށަހަޅާފައިވާ އެ މައްސަލައިގައި އެދިފައިވަނީ ލޯކަލް ކައުންސިލް އިންތިހާބުގައި ވާދަކުރެވޭނީ މާޗް 6، 2020ގައި އިލެކްޝަން ކޮމިޝަނުން އިއުލާންކޮށްފައިވާ ކެންޑިޑޭޓުންނަށް އެކަނި ކަމަށް ކަނޑައަޅައި ލޯކަލް ކައުންސިލްތަކުގެ އިންތިހާބުގެ ހާއްސަ ގާނޫނުގައި ހިމަނާފައި ބަޔަކީ ގާނޫނުއަސާސީއާ ހިލާފު ނިންމުމެއް ކަމަށް ކަނޑައަޅައި، އެބައި އުވާލަދިނުމަށް ކަމަށެވެ. އަދި އޭގެ ތެރެއިން އެ އިންތިހާބުގައި ވާދަކުރުމުގެ ފުރުސަތު އަލުން ހުޅުވާލުމުގެ އަމުރެއް ނެރެދިނުމަށް އެދިފައިވާ ކަމަށް އޮފިޝަލު ވިދާޅުވި އެވެ. އޭނާ ވިދާޅުވި ގޮތުގައި، އެ މައްސަލަ ހައިކޯޓަށް ބަލައިގަނެ މިހާރު ވަނީ ރަޖިސްޓްރީ ވެސް ކޮށްފަ އެވެ.\nލާމަރުކަޒީ ގާނޫނަށް ގެނައި އިސްލާހުތަކާއެކު ބާއްވާ ފުރަތަމަ ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމެޓީގެ އިންތިހާބު ތާވަލުކޮށްފައި އޮތީ މިއަހަރުގެ އޭޕްރިލް މަހު ބާއްވާ ގޮތަށެވެ. ނަމަވެސް ކޮވިޑުގެ ހާލަތުގައި އިންތިހާބު ބޭއްވޭނެ މާހައުލެއް ނެތުމުން ރައްޔިތުންގެ މަޖިލީހުން ބިލެއް ފާސްކޮށް ލޯކަލް އިންތިހާބު ފަސްކުރިއެވެ.\nރައްޔިތުންގެ މަޖިލީހުން ފާސްކޮށް، މެއި 10، 2020 ގައި ތަސްދީގުކުރި ލޯކަލް ކައުންސިލްތަކުގެ އިންތިހާބުގެ ހާއްސަ ގާނޫނަކީ ކޮވިޑާ ގުޅިގެން ރާއްޖޭގައި އާންމު ސިއްހަތުގެ ކުއްލި ނުރައްކަލުގެ ހާލަތެއް އިއުލާންކޮށްފައިވާތީ، ލޯކަލް ކައުންސިލް އިންތިހާބު ބޭއްވުމަށް ރައްކާތެރި މާހައުލެއް ގާއިމްކުރެވެންދެން ފަސްކުރުމަށާއި އެ އިންތިހާބާގުޅޭ އެނޫންވެސް ހާއްސަ އުސޫލުތަކެއް އެކަށައެޅުމުގެ ގާނޫނެވެ.\nއެގޮތުން އެ ގާނޫނަށް އަމަލުކުރަން ފަށާ ތާރީހުން ފެށިގެން އެއް އަހަރު ދުވަހުގެ ތެރޭގައި ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބު ބާއްވައި ނިންމަންވާނެ ކަމަށް ބުނެފައިވެ އެވެ. އަދި އިންތިހާބު ފަސްކުރިޔަސް، އެ އިންތިހާބުގައި ވާދަކުރާނީ އެ އިންތިހާބުގައި ވާދަކުރާނެ ކެންޑިޑޭޓުން ކަމަށް މާޗް 6، 2020 ގައި އިލެކްޝަން ކޮމިޝަނުން ކަނޑައަޅައި އާންމުކޮށްފައިވާ ކެންޑިޑޭޓުން ކަމަށް ވެސް ގާނޫނުގައި ބުނެ އެވެ.\nކައުންސިލް އިންތިހާބު އަންނަ މާޗު މަހުގެ ހަ ވަނަ ދުވަހު ބޭއްވުމަށް އިލެކްޝަންސް ކޮމިޝަނުން ތައްޔާރުވަމުން އަންނަ އިރު، އެކަމަށް އަދިވެސް ހެލްތު ޕްރޮޓެކްޝަން އެޖެންސީން ހުއްދަ ދީފައެއްނުވެއެވެ. އެހެންކަމުން އިންތިހާބް ލަސްކުރަން ޖެހިދާނެ ކަމަށް އިލެކްޝަނުން އަންނަނީ ބުނަމުންނެވެ.\nގުޅޭ ޓެގު އިލެކްޝަންސް ކޮމިޝަން ހައިކޯޓު ލޯކަލް ކައުންސިލް އިންތިޚާބު ލާމަރުކަޒީ ނިޒާމް


Fifa Century Club Gai Himenumun Imran Ge Shukuru Dhivehi Footboalha Aailaa Ah - Vaguthu\n4 މަސް ކުރިން ( ޖުލައި 4, 2020 )\nރާއްޖޭގައި އުފެދުނު އެންމެ މޮޅު އެއް ގޯލްކީޕަރު އިމްރާން މުހައްމަދު، ގައުމީ ޓީމަށް ކުޅެދީފައިވާ 109 މެޗު ބަލައިގަނެ ފީފާ އިން އޭނާ، އެ އެސޯސިއޭޝަނުގެ ސެންޗަރީ ކްލަބުގައި ހިމެނުމުން ދިވެހި ފުޓްބޯޅަ ސަޕޯޓަރުންނަށް ޝުކުރު އަދާކޮށްފިއެވެ\nފީފާ ސެންޗަރީ ކްލަބަކީ ގައުމީ ޓީމަށް 100 އަށް ވުރެ ގިނަ މެޗު ކުޅުނު ކުޅުންތެރިން ހިމެނޭ ކެޓަގަރީގެ ލިސްޓެވެ. މި ލިސްޓްގައިވާ ގޮތުން އިމްރާން ވަނީ ގައުމީ ޓީމަށް 109 މެޗު ކުޅެފަ އެވެ. މިދިޔަ އަހަރު ފުޓްބޯޅަ ކުޅުން ހުއްޓާލި އިމްރާނުގެ ނަން އިތުރުކޮށްފައި ވަނީ، މިދިޔަ މަހުގެ 30 ވަނަ ދުވަހު ފީފާ އިން އާއްމުކުރި އަޕްޑޭޓެޑް ލިސްޓުގައެވެ.\nފީފާ ސެންޗަރީ ކްލަބުގައި ހިމެނުމާ ގުޅިގެން އިމްރާން ބުނީ މިއީ ދިވެހި ފުޓްބޯޅައަށް އަދި އޭނާއަށް ލިބުނު ވަރަށް ބޮޑު ކާމިޔާބީއެއް ކަމަށާއި، މި ހިސާބަށް އައުމަށް އޭނާއަށް އެހީތެރިވެދިން އެންމެންނަށް ޝުކުރުއަދާކުރާ ކަމަށެވެ. އަދި ވަކިން ހާއްސަކޮށް ފީފާ ލިސްޓުގައި އޭނާގެ ނަން ހިމެނުމަށް ވަކިވަކިން މެޗުތައް ވެރިފައި ކުރުމުގައި އެފްއޭއެމްގެ ޑެޕިއުޓީ ޖެނެރަލް ސެކްރެޓަރީ އަދި ގައުމީ ޓީމްގެ ކުރީގެ ފޯވަޑް އަލީ އުމަރު ކުރެއްވި މަސަތްކަތް ފާހަގަކޮށް އިމްރާން ވަނީ އޭނާ އަށް ޝުކުރުއަދާކޮށްފައެވެ.\n“ފީފާ ސެންޗަރީ ކްލަބުގައި ހިމެނުމަކީ އަޅުގަނޑަށް ލިބޭ ވަރަށް ބޮޑު ފަހުރެއް. މި ކާމިޔާބީގެ ހައްގުވެރިންނަކީ އަޅުގަނޑުގެ ފުޓްބޯޅަ ކެރިއަރުގެ މައިބަދައިގެ ގޮތުގައި މިވީހާ ދުވަހު ތިބި ހުރިހާ ސަޕޯޓަރުން. އެ ހުރިހާ އެންމެނަށް ހިތުގެ އަޑިން ޝުކުރު އަދާކުރަން. އަދި އަޅުގަނޑު ކުޅެދިން ހުރިހާ ކްލަބަކާ އެފްއޭއެމް އަށް ވެސް ޝުކުރު އަދާކުރަން. އަދި ވަކިން ހާއްސަކޮށް ފީފާ ލިސްޓުގައި ހިމެނުމަށް ވަކިވަކިން މެޗުތައް ވެރިފައި ކުރުމަށް އަލީ އުމަރު ދިން ވަގުތާއި އެއްބާރުލުމަށް ވަރަށް ބޮޑަށް ޝުކުރިއްޔާ. މި ކާމިޔާބީ ޑެޑިކޭޓް ކޮށްލަން ބޭނުންވަނީ ސަޕޯޓަރުންނާއި މުޅި ފުޓްބޯޅަ އަށް ލޯބިކުރާ ހުރިހާ ފަރާތްތަކަށް،“ އިމްރާން އޭނާގެ ފޭސްބުކްގައި ލިޔުނު ޕޯސްޓެއްގައި ބުނެފައިވެއެވެ.\nކުޅިވަރުގެ ދާއިރާއިން ކުޅިވަރު ކުޅުމާއި މީހުން ތަމްރީނު ކުރުމުގެ ރޮނގުން މިދިޔަ އަހަރު ގައުމީ އިނާމް ހާސިލްކުރި އިމްރާން އެންމެ ފުރަތަމަ ގައުމީ ޓީމަށް މެޗެއް ކުޅުނީ ފެބްރުއަރީ 15، 2000 ގަ އެވެ. ގައުމީ ޓީމަށް އޭނާ އެންމެ ފަހުން މެޗެއް ކުޅުނީ އޮކްޓޯބަރު 11، 2016 ގައި ލާއޯސް އާ ދެކޮޅަށެވެ.\nގައުމީ ޓީމަށް 2003، 2005، 2008، 2009، 2011 އަދި 2013 ވަނަ އަހަރުގެ ސާފް ޗެމްޕިއަންޝިޕުގައި ކުޅެ އިމްރާން ވަނީ 2008 ވަނަ އަހަރު ރާއްޖެ އަށް ޗެމްޕިއަންކަން ހޯދައިދިނުމުގައި އަދި 2003 އާއި 2009 ގައި ދެ ވަނަ ހޯދައިދިނުމުގައި މުހިއްމު ދައުރެއް އަދާކޮށްފައެވެ.


Corrections Aai Bahdhalu Kurevey Gotheh Nuvi, Massakkai Huhtaa Nulaanan - Idhikolhu - Vaguthu\nކަރެކްޝަނާއި ބައްދަލު ކުރެވޭ ގޮތެއް ނުވި، މަސައްކަތް ހުއްޓާނުލާނަން - އިދިކޮޅު\nޖަލުގައި ބަންދުކޮށްފައިވާ އިދިކޮޅު ސިޔާސީ ފަރާތްތަކާ މެދު އަމަލު ކުރަމުންދާ ގޮތާއި ގުޅިގެން ކަރެކްޝަނަލް ސާވިސްގެ އިސްވެރިންނާއި ބައްދަލުކުރަން އިިކޮޅު ފަރާތްތަކުން ކުރި މަސައްކަތް ނާކާމިޔާބު ވެއްޖެއެވެ.\nއިދިކޮޅު ފަރާތްތަކުން ކަރެކްޝަނުގެ އިސްވެރިންނާ މިއަދު ބައްދަލު ކުރަން ދިއުމަށްފަހު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެމްޑީޕީގެ ނައިބް ރައީސް މުހައްމަދު ޝިފާޒު ވިދާޅުވީ ބައްދަލު ކުރެވޭ ގޮތް ނުވީ ބައްދަލު ކުރުމަށް ކުރިން ފޯމެއް ހުށަހަޅާފައި ނުވާތީ ކަމަށެވެ.\nޝިފާޒު ވިދާޅުވީ ބައްދަލު ކުރަން ފޯމު ހުށަހެޅުމުން އެ ފޯމަށް ޖަވާބު ލިބޭނީ ކިތަށް ދުވަހުން ކަން ވެސް ސާފު ނުކުރެވޭ ކަމަށެވެ.\n"ޖަލުތަކަށް އެތަށް ބަޔަކު ލާފައިވާ އިރު ޖަލުތަކުގައި ތިބި މީހުންގެ ހައްގުތަކާ މެދު އެމީހުންގެ އާއިލާތަކުގެ ކަންބޮޑުވުން އިންތިހާއަށް އެބަހުރި. އެހެންކަމުން އެފަރާތްތަކަށް އެ ހައްގުތައް ހޯދައި ދިނުމަށް ކުރަން ޖެހޭ މަސައްކަތްތައް އިދިކޮޅު ޕާޓީތަކުން ހުއްޓާ ނުލާ ކުރާނެ" ޝިފާޒު ވިދާޅުވިއެވެ.\nނޫސްވެރިންނާއި ވާހަކަ ދައްކަވަމުން މަޑުއްވަރީ ދާއިރާގެ މެންބަރު މުހައްމަދު އަމީތު ވިދާޅުވީ ޖަލުތަކުގައި އިދިކޮޅު ބައެއް ފަރާތްތައް ތިބި އިރު އެފަރާތްތަކުގެ ހައްގުތަކަށް ގަސްތުގައި އިހުމާލުވަމުންދާ ކަމަށެވެ. އެފަރާތްތަކަށް ހައްގުތައް ކަށަވަރުކޮށް ދިނުމަށް ކުރަން ޖެހޭ ހުރިހާ މަސައްކަތެއް ހުއްޓުމެއް ނެތި ކުރާނެ ކަމަށް ވެސް އަމީތު ވިދާޅުވިއެވެ.\nނޫސްވެރިންނާ ވާހަކަ ދައްކަވަމުން އަދާލަތު ޕާޓީގެ ނައިބް ރައީސް އަލީ ޒާހިރު ވިދާޅުވީ ފެބުރުއަރީ އެކެއްގެ އަމުރާ ގުޅިގެން ހިނގާދިޔަ ކަންތައްތަކުގައި އިދިކޮޅު ބައެއް ފަރާތްތަށް ހައްޔަރުކޮށްފައިވާ އިރު އެއް ތުހުމަތެއް ކުރާ މީހުންނާއި މެދު އަމަލު ކުރާ ގޮތް ވެސް ތަފާތު ކަމަށެވެ.\n" ފެބުރުއަރީ އެކެއްގެ އަމުރާ ގުޅިގެން ހިނގާ ދިޔަ ކަންތައްތަކުގައި އިދިކޮޅު ބައެއް ފަރާތްތައް ހައްޔަރުކޮށްފައިވާ އިރު ބައެއް ފަރާތްތަކަށް ފަންކާއާއި އެހެން ހިދުމަތްތައް ދިނުމުގައި ތަފާތު ކުރޭ " އަލީ ޒާހިރު ވިދާޅުވިއެވެ.\nޖަލުތަކުގައި ބަންދުކޮށްފައިވާ ފަރާތްތަކާއި ބެހޭ ގޮތުން އެޗްއާރުސީއެމާއި ބައްދަލު ކުރުމަށް ވެސް އިދިކޮޅު ފަރާތްތަކުން ދަނީ މަސައްކަތް ކުރަމުންނެވެ.\nއޭޕްރީލް 11, 2018 15:07\nޖަލުގައި ތިބި ވަކިބައެއްގެ ހައްޤު ހޯދަން އުޅޭ އުޅުމަކީ ކަލޯމެންގެ ގޮތްހުސްވެގެން ސަރުކާރަށް ޖެއްސުން ކުރުމުގެ ބޭނުމުގެ ކުރާ ކަމެއް. ކަލޯމެން ރޭވި އެއްވެސް ކަމެއް ހާސިލް ނުވި. ދެން ލަލަލާ\nއޭޕްރީލް 11, 2018 15:10\nޖަލުގަ ތިބޭ މީހުންގެ ހައްގެއް ނޯންނާނެ. ޖަލަކީ ކުށްވެރިން އެމީހުން ކުރި ކުށުގެ އަދަބު ލިބިގަންނަ ތަން . އެތަނުން ދެވޭނީ ހަމަ އެކަނި ކާނެ އެތި ކޮޅެއް ދިނުމާ ނިދާލާނެ ތަނެއް ދެއްކުން އެކަނި އެތަކެއްޗާ ތަން ހުންނަންވާނީ ވަރަށް އާދައިގެ ހާލަތެއްގަ . ސަބަބކި އަދަބުން ތިމާއަށް ދެވެނަފަހަރު ޖަލަށް ނުވަނުމުގެ އިހްސާސް ކުރެވެންޖެހޭ ވަރު އަދަބު ލިބެން ޖެހޭނެތީ\nއޭޕްރީލް 11, 2018 15:17\nކޮބާ ރަންރީނދޫ ޓްވިޓަރޭ ބައްދަލުކުރެވުނުތޭ ކަރެކްޝަން ގެ ބޮޑު މީހަކާއި ނުވިދޯ. ތަމެން ދޯ ޓީޗަރސް އެސޯސިއޭޝަނަށް ރުންކުރު ޖަވާބު ދިނީ ހަރާމްކޯރޭ ދަ ބަތާހަރާމީ. މަމެން އެމީޓިން އަށް ދިޔަނަމަ ތަމެންނާއި އެކު މީޓިންގް ބޭއްވި މޭޒުމައްޗަށް ފުންމައިގެން އަރާ ނަށަން ފަށާނީ އޯލް އައި ވޮނާ ސޭ ދެޓް ދޭ ޑޯންޓް ރިއަލީ ކެއަރ އެބައުޓް އަސް އޭ ކިޔާ ދޯ. ތަމެން ދެން ދެފައި ދަނޑި އަށް ސީލަބަލަ ސީލާ ސީލާ ސީލާ ދަ ސީލާ ދޯ.\nތިބޭފުޅުން ތިކުރާ މަސައްކަތް ހުއްޓާލެއްވީ ކޮންއިރަކުތޯ. އަޖާބެއްފަހެ ނުވާނެތަ މީހަކު؟ހަހަހަހހަހަހަހަހ\nއޭޕްރީލް 11, 2018 15:24\nކޮބާ ހުންނާނެ ރަނގަޅަށް ރާކަނި މަސްކެވިފައި މިހާރު ދޯ. މަހަށް ދޭބަލަ ދެން މަހަށް މަހަށް މަހަށް ދޭބަލަ..\nއޭޕްރީލް 11, 2018 15:57\nކަމެއްނުކޮށް ނިދަންއޮއްވާތަޖަލައްލީ ދޫކޮށްލަންދެންމައިިރިވެގެން ތިބެބަލަ އެމީހުން އެކަނިތަ ޖަލުގަތިބެނީ\nއޭޕްރީލް 11, 2018 16:03\nތިމީހުންނަށް ކަމެއް ކާމިޔާބުވީ ކޮންއިރަކުބާ؟ ކުރާކަމެއްގައި އިހުލާސްތެރި ކަމެއް ތެދު ނިޔަތެއް ނެތި ހާސިލްވާނެ ކަމެއްނެތް. އަދި ބަދަލު ހިފުމުގެ ރޫހެއްގައި ކަމެއް ހާސިލްކުރަން މަސްކަތް ކުރި ކަމުގައިވިޔަސް އުންމީދުކުރާ އަމާޒަށް ވާސިލްވި ކަމުގެ އިހުސާސް ކުރެވިފައި އެހެންނަމަވެސް އިސާހިތަކު އަޑިނޭނގޭ ފަދަ ބޮޑު ނާކާމިޔާބާ ނުވަތަ ބަދުނަސީބާއި ކުރިމަތި ލާންޖެހި އެކަމުން ބަރީއަ ނުވެވިދާ ފަދަ ކަންކަން ބައްދަލުވާނެކަމީ ޝައްކެއް އޮތްކަމެއްނޫން. ތާރީހްގެ ސަފްހާތަކުން މިދެންނެވި ވާހަކަކީ ހަގީގަތްކަން ހާމަކޮށްދެނީ މިޒަމާނުގެ ވަސީލަތްތަކާ އެކުގައި.\nއޭޕްރީލް 11, 2018 17:05\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ޖަސްޓް ހޭވް އަ ގުޑް ލުކް އިޓްސް ޖަސްޓް އަ ލަކީ ވެނިސްޑޭ އޭ ބުނަން މަމެން ނެތީމު ދޯ.\nއޭޕްރީލް 11, 2018 18:33\nތި އަށް މީހުން އދ ގޮސް އެޖަމާޢަތާ ގުޅިގެން ދުނިޔޭގެ ހުރިހާ ކަންކޮޅުގަ ތިބި ޙައްޤު ގެއްލިފަ ތިބި މީހުންގެ ޙައްޤުތައް ހޯދަ ދިނުމަށް ފެނޭ.\nއޭޕްރީލް 11, 2018 19:12\nވެބްކެމް މެދުވެރިކޮށް ކަރެކްޝަންތަކާ ބައްދުކުރަންވީނޫންތޯއެވެ.\nއޭޕްރީލް 11, 2018 21:34\nޖަލަށް ދާންޖެހެނީ ކުށްކުރީމާ ނުވަތަ ކުށުގެ ތުހުމަތުގައި! ޖަލުމީހުން އުޅޭނީ ފިނިކުރި ކޮޓަރީގައި އައިސްކްރީބް ކައިގެނެއްނޫ!\nއޭޕްރީލް 12, 2018 01:23\nސަރުކާރައް ކުރާ ޖެއްސުން ހުއްޓާލުމައް ގޮވާލަން.....ފިލިނަސީދު ބުނެގެން ތިތިބަ ތެޅި އަރުވަނީ....\nކޮހުން ގެ އިއްތިހާދު\nއޭޕްރީލް 12, 2018 02:53\nޖަލުގައި ތިބި ވަކިބައެއްގެ ހައްޤު ހޯދަން އިންސާފޭކިޔާ ތިއަދުން އަޅުވަނީ އަދި ނުވި ތާކަށް ފަނޑިޔާރުންނަށް ފާސާ ދީގެން ދޫކޮށްލަން ހުކުމް ކުރި ނުވަ މީހުން ގެ މައްސަލަތަކާ ގުޅިގެން ހައްޔަރުކުރި މީހުންގެ ހައްގުގެ ވާހަކައެއް ވެސް ނުދައްކާ ދެން ކޮން އިންސާފެކޭ މުންޖެކޭ، މިހިސާބަށް ކަލޯމެނަށް ކުރެވުނު ކަމެއް އަޅެބުނެބަލަ ވެރިކަން ދިނީމަ އެކަމެއަ ވީކީއެއް ނޫން ދެން ކޮންކަމެއް ތިވަނީ ކައޭމެނަށް ކޮބާ ލަދު ކަލޯ ލަދު ގަނެބަލަ\nއޭޕްރީލް 12, 2018 08:30\nހަދަހާވާ ހުތުރު މޫނުތަކެކެވެ. ރިޝްވަތުކައިގެން އެތެރެހަށި ތިހިރަ އަނދަނީ! ހޫނުވާނީ ފަހުން


"Vafaatherikehiveriyaa" balaane bayaku nuvegen show cancel\n"ވަފާތެރިކެހިވެރިޔާ" ބަލާނެ ބަޔަކު ނުވެގެން ޝޯ ކެންސަލް\nފޮޓޯ: ވަފާތެރިކެހިވެރިޔާ ފޭސްބުކް ޕޭޖު\nއަލީ ސީޒަން ޑައިރެކްޓްކޮށް ލީޑް ރޯލު ކުޅެފައިވާ، ދެކެދެކެވެސްގެ ފިލްމު "ވަފާތެރިކެހިވެރިޔާ" ގެ ވަދާއީ ޝޯތައް ޝްވެކް ސިނަމާގައި ފަށާފައިވާއިރު ރެއަކީ ވަރަށް ވެސް ބަދުނަސީބު ނުވަތަ ފިލްމަށް ނިކަން ކެހިވެރިރެއެކެވެ. މިފަހަރު ކެހި ދިނީ ބެލުންތެރިންނެވެ.\nރޭ ޝްވެކް ސިނަމާގައި ދައްކަން އުޅުނު މި ފިލްމުގެ ޝޯ ވަނީ، ފިލްމު ބަލާނެ ބަޔަކު ނުވެގެން ކެންސަލްކޮށްފަ އެވެ. މިއީ އޮލިމްޕަހުގައި ނިކަން ކުލަގަދަކޮށް ޕްރިމިއާކޮށް، ހަތް ޝޯ ދެއްކުމަށް ފަހު ނެގި މި ފިލްމުގެ އެނބުރިއައުން ނިމިގެންދިޔަ ގޮތެވެ.\nއެކަމަކު މިހައި ހިސާބުން، ޕްރޮޑިއުސަރު މުހައްމަދު އަބްދުﷲ (މުހައްމާ) ގެ މި ފިލްމުގެ ޝޯތައް ނިމުނީކީއެއް ނޫނެވެ. ވަދާއީ ތިން ޝޯ ޝްވެކް ސިނަމާގައި ކުރިއަށް އެބައޮތެވެ.\nއެކަމަކު "ވަފާތެރިކެހިވެރިޔާ" އަށް ބެލުންތެރިންގެ ޝައުގުވެރިކަން މިހައި އަވަހަށް ގެއްލުމަކީ ހަގީގަތުގައި ވެސް ބޮޑު ތަހުގީގެއް ހިންގައިގެން ނަމަވެސް މުހައްމާ ބަލަން ޖެހޭ މައްސަލައެކެވެ. މުހައްމާ އަކީ ނިކަން ވެސް ކާމިޔާބު ޕްރޮޑިއުސަރެކެވެ. އޭނާ މީގެ ކުރިން ގެނެސްދިން ބޮޑު ފިލްމު "ނިއުމާ" އަކީ ގާތްގަނޑަކަށް ރިކޯޑް މުގުރި ފިލްމެކެވެ.\nނަމަވެސް "ވަފާތެރިކެހިވެރިޔާ" ގެ ކެހި ނުލިބި މި ފިލްމުގެ ޝޯތައް ނިމޭނެ ކަމަކަށް ނުދައްކަ އެވެ. ޔަގީނަށް ވެސް މިއީ ވިޔަފާރީގެ ގޮތުން މުހައްމާ އަށް ބޮޑު ގެއްލުމެއް ކުރިމަތިކުރުވާނެ ފިލްމެއް ކަމަށް ބެލެވެ އެވެ. ޔަގީނަށް ވެސް މިވަގުތަށް ފިލްމުގެ ޝޯތަކަށް ބަލާއިރު އެކަން އޮތީ އެހެންނެވެ.\nކުރިން އަވަސް އަށް ދިން އިންޓަވިއުއެއްގައި ވެސް މުހައްމާ ބުނެފައި ވަނީ ގާތްގަނޑަކަށް ވިއްސަކަށް ޝޯ ހައުސް ފުލްކޮށް ނުދެއްކިއްޖެ ނަމަ މިއީ ފިލްމަށް ކުރި ހޭދަ އަނބުރާ ލިބޭނެ ފިލްމެއް ނޫނެވެ.\n"ވަފާތެރިކެހިވެރިޔާ" ގެ ވަދާއީ ފުރަތަމަ ޝޯ ކެންސަލްކުރަން ޖެހިފައި ވަނީ ޝްވެކް ސިނަމާއިން ބޭނުންވާ ވަރަށް އެ ޝޯ ބަލާނެ މީހުން ނުވެގެންނެވެ. ޝްވެކް ސިނަމާއިން މައުލޫމާތު ލިބުނު ގޮތުގައި ރޭގެ ޝޯ އަށް ވިކުނީ އެންމެ ތިން ޓިކެޓެވެ. އާންމުކޮށް އެމީހުން މިގޮތަށް ވިޔަފާރީގެ އުސޫލުން އަޅުވާ ދިވެހި ފިލްމުތަކުގެ ޝޯތަކަށް ފެހި ސިގްނަލް ދެނީ ޝޯއަކުން މަދުވެގެން 10 ޓިކެޓް ވިކުމުންނެވެ.\nމި ފިލްމުގައި ސީޒަންއާ އެކު ދެން ފެނިގެން ދަނީ ޒީނަތު އައްބާސް އާއި އަލަށް ތައާރަފްވެފައިވާ މޫނެއްކަމުގައިވާ މަލީހާ އެވެ.


"AstraZeneca Covid vaccine gai ooruge baavatheh nuhunnaane"\n"އެސްޓްރަޒެނެކާ ކޮވިޑް ވެކްސިންގައި އޫރުގެ ބާވަތެއް ނުހުންނާނެ"\nއެސްޓްރަޒެނެކާ ކޮވިޑް ވެކްސިންގައި އޫޜުގެ ބާވަތެއް ނުހުންނާނެ ކަމަށް އެސްޓްރަޒެނެކާއިން ބުނޭ\nއެސްޓްރަޒެނެކާ ނަމުގައި އުފައްދާ ކޮވިޑް ވެކްސިންގައި އޫރުގެ އެއްވެސް ބާވަތެއް ނުހުންނާނެ ކަމަށް އެ ކުންފުނިން ކަށަވަރު ކޮށްދީފި އެވެ. އެ ކުންފުނިން މިހެން ބުނެފައި ވަނީ އިންޑޮނީޝިއާއިން އެކަމާ ކަންބޮޑުވުން ފާޅުކޮށްފައި ވަނިކޮށެވެ.\nއެސްޓްރަޒެނެކާގެ ކޮވިޑްވެކްސިން ޖެހުމުން ލޭ ގަނޑުވާ ކަމަށް ރިޕޯޓްތައް ބުނި ނަމަވެސް އިންޑޮނޭޝިއާގައި ވަނީ މި ވެކްސިނަށް ރުހުން ދީފަ އެވެ.\nއެހެން ނަމަވެސް މުސްލިމް ފަތުވާ ކޮމެޓީން އެސްޓްރަޒެނެކާ ވެކްސިން ލޭބަލް ކޮށްފައި ވަނީ "ހަރާމް" ކަމަށެވެ. އެއީ ވެކްސިން އުފެއްދުމުގައި އޫރު ކަހަލަ މުސްލިމުން ބޭނުން ކުރުން ހަރާމް މާއްދާއެއް ބޭނުން ކޮށްފައި ހުރެދާނެ ކަމަށެވެ. މި ވެކްސިނާ ބެހޭ ގޮތުން ވާހަކަ ދެކެވެނީ އުފެއްދުމަށް އޫރުގެ ޕޭންކްރީއަސްގައި ހިމެނޭ މާއްދާއެއް ބޭނުން ކޮށްފައިވާ ކަމަށެވެ. އަދި އޫރާ ގުޅުންހުރި އެންޒައިމް "ޓްރިޕްސިން" ބޭނުން ކޮށްފައިވާ ކަމަށެވެ.\nއެސްޓްރަޒެނެކާގެ ތަރުޖަމާނަކު، ބަޔާނެއް މެދުވެރިކޮށް ބުނެފައި ވަނީ ކޮރޯނާ ވެކްސިން އުފެއްދުމުގައި ޖަނަވާރު ބޭނުން ކޮށްފައި ނުހުންނާނެ ކަމަށާއި އެއްވެސް ބާވަތެއްގެ ޖަނަވާރަކާ ގުޅުމެއް ވެސް ނުހުންނާނެ ކަމަށެވެ. އަދި ޖަނަވާރުން ނަގާފައި ހުރި އެކައްޗެއް ވެސް ކޮވިޑް ވެކްސިންގައި ނުހުންނާނެ ކަމަށެވެ.\nއެސްޓްރަޒެނެކާ ޑިރެކްޓާ އޮފް ގްލޯބަލް މީޑިއާ ރިލޭޝަންސް މެތިއު ކެންޓް ވިދާޅުވީ އެސްޓްރަޒެނަކާ ވެކްސިންގައި އޫރާ ގުޅުން ހުރި ބާވަތެއް ނުހުންނާނެ ކަމަށެވެ.\nއިންޑޮނޭޝިއާ ލިސްޓް ކުރެވިފައި ވަނީ އޭޝިއާގައި ކޮވިޑުން އެންމެ ބޮޑުވަރުވި ގައުމުތަކުގެ ތެރޭގަ އެވެ. އިންޑޮނީޝިއާ 260 މިލިއަން އާބާދީގައި 1.5 މިލިއަން މީހުންނަށް ކޮވިޑް ޖެހުނު ކަމަށް ރިޕޯޓްތައް ބުނެ އެވެ. އަދި 39،000 މީހުން މަރުވެފައިވާ ކަމަށް ވެސް ލިސްޓްކުރެވިފައިވެ އެވެ.\nއޮކްސްފޯޑް-އެސްޓްރަޒެނެކާ ވެކްސިން ޖެހުން ޔޫރަޕް ގައުމުތަކުން މި ދޭތެރެއިން މެޑުކަނޑާލި އެވެ. އެއީ ވެކްސިންގައި ސައިޑްއިފެކްޓް، ވެކްސިން ޖެހުމުން މެދުވެރިވާ ނޭދެވޭ ހާލާތްތައް ގިނަ ކަމަށް އަދި ހާއްސަކޮށް ލޭ ގަނޑުވާ މައްސަލަ ދިމާވާ ކަމަށް ބުނެވޭތީ ސައިންސްވެރިން ލައްވައި އެކަން ބެލުމަށެވެ. ޔޫރަޕިއަން މެޑިސީން އޭޖެންސީ މިހާރު ބުނަނީ އޮކްސްފޯޑް-އެސްޓްރަޒެނެކާ ވެކްސިން ރައްކާތެރި ކަމަށާއި ކުރިއަށް ގެންދަންވީ ކަމަށެވެ.\nއެސްޓްރަޒެނެކާ ވެކްސިން ޖެހުމުން ލޭ ގަނޑުވާ މައްސަލަ ދެނެގަނެވިއްޖެ ކަމަށް ނޯވޭ ސައިންވެރިން ވަނީ ބުނެފަ އެވެ.\nއިންޑޮނޭޝިއާ ކޮވިޑް-19 ކޮވިޑް ވެކްސިން\nކޮވިޑުން ސަލާމަތް ވެވިއްޖެ: ޔޫއޭއީ


Fathuruverin mask naalhaa vaahaka, kurevey kameh neiy?\n13 ޖެނުއަރީ 2021 - 10:21:49\nއެއް އިރެއްގައި ދިވެހިން މަސްވެރިކަމަށް ބަރޯސާޥެފައި އޮތް ނަމަވެސް، މިއަދުގެ ހަގީގަތަކީ މިހާރު ދިވެހިން ބަރޯސާ ވަނީ ފަތުރުވެރިކަމުގެ ދާއިރާއަށް ކަމެވެ. ކޮވިޑް 19ގެ ސަބަބުން މި ދާއިރާއަށް ގިނަ ގުނަ ގޮންޖެހުންތަކާއި ކުރިމަތިލާން ޖެހުނު އިރު، ބޮޑު ލޮކްޑައުންއަކަށްފަހު މި ދާއިރާ އަލުން ހުޅުވާލީ ރައްކާތެރިކަމަށް އެކި ފިޔަވަޅުތައް އެޅުމާއެކުއެވެ. މަޑުމަޑުން ފަތުރުވެރިކަން ހަމައަކަށް އެޅެން ފަށާފައިވާއިރު، މިހާރު އެންމެ ގަދައަށް އިވެނީ ރާއްޖޭގެ ސަރުކާރުން އަޅާފައިވާ ރައްކާތެރިކަމުގެ ފިޔަވަޅުތަކަށް ފަތުރުވެރިން އަމަލު ނުކުރާ ވާހަކައެވެ.\nކޮވިޑް 19ގެ ސަބަބުން ރާއްޖޭގައި އެންމެ ބޮޑު ނޭދެވޭ އަސަރެއް ކުރި އެއް ސިނާއަތަކީ ފަތުރުވެރިކަމުގެ ސިނާއަތެވެ. މުޅި ރާއްޖެ މި ސިނާއަތަކަށް ބަރޯސާވެފައިވާ ފަތުރުވެރިކަމުގެ ސިނާއަތް ކުރި އެރުވުމަށް ސަރުކާރުން މަސައްކަތް ކުރަމުން އަންނައިރު، ދެވަނަ ލޮކްޑައުންއަކަށް ރާއްޖެ ދިޔަ ނުދިނުމުގެ ގޮތުން ވަނީ ރައްކާތެރިކަމުގެ ގިނަ ފިޔަވަޅުތަކެއް މުޅި ރާއްޖޭގައިވެސް އަޅާފައެވެ.\nއެގޮތުން ފަތުރުވެރިން ދަތުރުކުރާ ރާއްޖޭގެ ހުރިހާ ރަށެއްގައި އާންމު ތަންތަނުގައި މާސްކު އެޅުން މަޖުބޫރު ކޮށްފައިވާއިރު، ފަތުރުވެރިން އަންނަ ރަށްރަށާއި، ފަތުރުވެރިން ދަތުރު ނުކުރާ ރަށްރަށާ ދެމެދު ދަތުރު ކުރުމާމެދު އަމަލު ކުރަންވީ ގޮތްތައްވެސް ސަރުކާރުން ވަނީ އާންމުކޮށްފައެވެ.\nމިފަދަ ގިނަ އުސޫލުތަކަށް ގިނަ ދިވެހިން ބޯލަނބަމުން އަންނަކަމީ އުފާވެރި ފާލެކެވެ. ނަމަވެސް ހިތާމައަކީ ރާއްޖެއަށް އަންނަ ފަތުރުވެރިން މިފަދައިން ކަން ނުކުރާކަމެވެ.\nދާދި އިހަކަށް ދުވަހަކު ސޯޝަލް މީޑިއާ އުތުރި އެރީ ރާއްޖެއަށް ޗުއްޓީ ހޭދަކުރުމަށް އައި ޕާކިސްތާނުގެ މަޝްހޫރު ތަރި، ހަރީމް ޝާހް ވެލާނާ އެއާޕޯޓުގައި މާސްކް ނާޅާއި އުޅުނު ޓިކްޓޮކެއް އާންމު ކުރުމާއި ގުޅިގެންނެވެ. މި ޓިކްޓޮކްގައި ފުލުހަކު އޭނާ ކައިރީ މާސްކް އަޅަން ނަސޭހަތްތެރިވާ މަންޒަރާއި، އެކަމަށް ސަމާލުކަމެއް ނުދީ ހަރީމް އުޅޭ މަންޒަރު ފެނިގެން ދެއެވެ.\nމި ވީޑިއޯއަށް އެތައް ދިވެހިންނެއް ވަނީ ފާޑުކިޔުން އަމާޒުކޮށްފައެވެ. އެގޮތުން ގިނަ ބަޔަކު ވަނީ ފުލުހުން އެކަމާ ފިޔަވަޅު ނޭޅުމުން އެކަމަށް ފާޑު ކިޔާފައެވެ. އަދި ގިނަ ބަޔަކު ދަތުރުފަތުރުތަކަށް އަދި ވަޒީފާއަށްދާ ރާއްޖޭގެ މައި އެއާޕޯޓުފަދަ ތަނެއްގައި މާސްކު ނާޅާ އުޅުމަކީ އާންމުންނަށްވެސް ހުރި ނުރައްކާތެރިކަމެއް ކަމަށްބުނެވެސް އެއްބަޔަކު ވަނީ ފާޑު ކިޔާފައެވެ.\nމިއީ ހަމައެކަނި މި ވަކި ތަރިއެއްގެ ވާހަކައެއް ނޫނެވެ. އަދި ހަމައެކަނި ވެލާނާ އިންޓަނޭޝަނަލް އެއާޕޯޓުގެ ވާހަކައެއްވެސް ނޫނެވެ. ނަމަވެސް ރާއްޖެއަށް އަންނަ ބައެއް ފަތުރުވެރިން އެއާޕޯޓު އަދި އާންމު ތަންތަނުގައި މާސްކު ނާޅާ އުޅޭ ކަމީ ފެންނަ ހިތާމަވެރި މަންޒަރެކެވެ. އެއްތަނުން އަނެއް ތަނަށް ދަތުރުކުރުމަށް ބޯޓަށް އަރާފައި މާސްކު ނާޅާ ތިބޭ ވާހަކައަކީވެސް ތުންތުން މަތިން ނަމަވެސް އިވޭ އަޑުތަކެވެ.\nފެނިގެން ދަނީ މިފަދަ ކަންކަމަށް ފިޔަވަޅެއް ނޭޅިދާތަނެވެ. ފަރުވާ ކުޑަ ކުރެވޭތަނެވެ. މެހެމާންދާރީ އަދާކުރުމުގައި އަވަދިނެތިވާއިރު، ރައްކާތެރިކަން މަތިން ހަނދާން ނެތިގެންދާ މަންޒަރެވެ. ރިސޯޓަކުން ބޮޑު ކްލަސްޓާއެއް ފެނުނުތާ އަދި ގިނަ ދުވަހެއް ނުވާނެއެވެ. ވީއިރު މިފަދަ ކަމެއް ދެވަނަ ފަހަރަށް ވިޔަ ނުދިނުމަށް ކުރެވެން ހުރި ކޮންމެ ކަމެއް ކުރުމީ މުހިއްމު ކަމެކެވެ.


11 aharu dharifulhah aniyaakurumun joorimanaakohfi\n11 އަހަރު ދަރިފުޅަށް އަނިޔާކުރުމުން ޖޫރިމަނާކޮށްފި\nކުޑަ ކުއްޖަކަށް ބައްޕަ ނަސޭހަތް ދެނީ\nއެގާރަ އަހަރުގެ ފިރިހެން ދަރިއަކަށް އަނިޔާކުރިކަން ސާބިތުވެ، ޔުނައިޓެޑް އަރަބް އެމިރޭޓްސްގެ ފުޖައިރާ އެޕީލްސް ކޯޓުން އެ ގައުމުގެ މީހަކު 1200 ދިރުހަމުން ޖޫރިމަނާ ކޮށްފި އެވެ. މި މީހާ ދަރިފުޅަށް އަނިޔާކުރިކަން ސާބިތުވީ އެ ކުއްޖާގެ މަންމަ ކޯޓަށް ހުށަހެޅި ދެ ވީޑިއޯ ފުޓޭޖަކުން އަނިޔާކުރާ ތަން ފެންނާތީ އެވެ.\nމި ކުއްޖާގެ މަންމައަކީ ޔޫއޭއީ މިލިޓަރީ ފޯސްގައި މަސައްކަތް ކޮށްފައި ހުރި 30 ވަރަކަށް އަހަރުގެ މީހެކެވެ. އޭނާގެ ދަރިފުޅަށް އެ ކުއްޖާގެ ބައްޕަ އަނިޔާކުރި މައްސަލަ ހުށަހެޅީ މި އަންހެންމީހާ އެވެ. ކުއްޖާގެ ބައްޕަ އަކީ ވެސް ކުރިން ޕޮލިސް ފޯސްގައި މަސައްކަތްކުރި މީހެކެވެ.\nއަންހެންމީހާ ކޯޓުގައި ބުނީ ކުއްޖާގެ ބައްޕަ ކައިރިން އޭނާ ވަރިވެފައިވާ ކަމަށާއި ފިރިހެންމީހާ ދިރިއުޅެނީ އެހެން ގެއެއްގައި ކަމަށެވެ.\nކުއްޖާގެ މޫނާއި ގައިގެ އެތަން މިތަނުގައި ތަޅާ އަނިޔާކުރުމުގެ ސަބަބުން ލާފައިވާ ޒަޚަމްތައް ކޯޓަށް ހާޒިރުކުރި އިރުވެސް ފެންނަންހުރި ކަމަށް ވެއެވެ. އަދި ޑޮކްޓަރުގެ ރިޕޯޓުގައި ވެސް ކުއްޖާއަށް އަނިޔާ ލިބިފައިވާކަމަށް ބުނެފައި ވެއެވެ.\nއެގާރަ އަހަރުގެ ކުއްޖާ ކޯޓުގައި ބުނީ ބައްޕަ އޭނާއަށް އަނިޔާކުރީ އަންހެން ކޮއްކޮ އާ ދެބެންގެ މެދުގައި ޖެހުނު މައްސަލައެއްގައި ކަމަށެވެ.\nފިރިހެންމީހާ ކޯޓުގައި ބުނީ ދަރިންނަށް އަނިޔާކުރަން އޭނާވެސް ބޭނުން ނުވާ ކަމަށެވެ. އަދި ދަރިން ދެކެ އޭނާ ވަރަށް ލޯބިވާ ކަމަށާއި އެކުދިން ބަސް އަހާ ރަނގަޅު ކުދިންނަށް ވާން އެދޭ ކަމަށެވެ.\n"އަހަރެންގެ އަންހެންދަރިފުޅު ގުޅާފަ ރޮމުން ރޮމުން ބުނި ބޭބެ އަނިޔާ ކުރަނިއްޔޭ. އެހެންވެ އަހަރެން އެ ގެޔަށް ދިޔައީ. އަހަރެން ފިރިހެން ދަރިފުޅަށް ހަމަލައެއް ނުދެން،" ފިރިހެންމީހާ ކޯޓުގައި ބުންޏެވެ.\nއޭނާ ވާހަކަ ދެއްކި ގޮތުން ހީވަނީ މި ކަމަކީ ކުރީގެ އަނބިމީހާ އޭނާ ކުށްވެރިކުރަން ކޮށްގެން އުޅޭ ކަމެއް ކަމަށް އޭނާ ގަބޫލުކުރާ ހެންނެވެ.\nދަރިފުޅަށް އަނިޔާކުރި ކަމަށް ފިރިހެން މީހާ އިންކާރު ކުރި ނަމަވެސް އަންހެންމީހާ ހުށަހެޅި ދެ ވިޑީއޯ އިން އެ މީހާ އެ ކުއްޖާއަށް އަނިޔާކުރާތަން ފެންނާތީ އާއި ކުއްޖާގެ ގައިގައި ބޮޑެތި ޒަޚަމްތަކެއް ހުރުމުން އެ ފިރިހެންމީހާ އަނިޔާކުރި ކަން ސާބިތުވާ ކަމަށް ކޯޓުން ނިންމި އެވެ. އަދި 1200 ދިރުހަމުން ޖޫރިމަނާކޮށް އެއް މަހަށް ޖަލަށް ލާން ހުކުމް ކުރި އެވެ. ނަމަވެސް ފަހުން ވަނީ ޖަލު ހުކުމް ބާތިލްކޮށް ހަމައެކަނި ޖޫރިމަނާ ދައްކަން އަންގާފަ އެވެ.\nކުއްޖަކަށް ނޭނގި އޭނާގެ ފޮޓޯ ޓެކްސްޓް ބޭރުގަނޑަށް


MDP ge 16 vana aharee dhuvas; kuriyah nerunee Mayorun\nއަދި ވިދާޅުވި އެވެ: "ހެޔޮ ވެރިކަމާއި ހައްގު ހޯދުމަށް އެމްޑީޕީން ފެށި ދަތުރު އަދި ނުނިމޭ. އެ ދަތުރަކީ ނިމޭނެ ދަތުރެއް ވެސް ނޫން. އަރާއި ބާރުން އިންސާނުން މިނިވަންވި ދުވަހެއް އިންސާނީ ހަޔާތް ދެކެފައެއް ނުވޭ. އެމްޑީޕީގެ ކުރިމަގު ބައްޓަން ކުރަން އޮތް ހައްލަކީ، ފަލްސަފާ އަށް ބަދަލު ނުގެނެވި އަޅުގަނޑުމެން ކުރާ ދަތުރު ދެމެހެއްޓުން."\nއެމްޑީޕީ ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު + އައްޑޫ ސިޓީ ކައުންސިލް ފުވައްމުލައް އިސްމާއީލް ރަފީގް މުހައްމަދު އާތިފް އަލީ ނިޒާރު


2013 ނޮވެންބަރ9ވަނަ ދުވަހު ބާއްވާ ރިޔާސީ އިންތިޚާބުގައި ވޯޓް ޙައްގުވާކަމަށް އިލެކްޝަންސް ކޮމިޝަންއިން ކަނޑައަޅާފައިވާ ފައިނަލް ލިސްޓާއި ގުޅޭގޮތުން އެމްޑީޕީއިން ނެރޭ ބަޔާން – Maldivian Democratic Party\n05 ނޮވެމްބަރު 2013\n2013 ނޮވެންބަރ9ވަނަ ދުވަހު ބާއްވާ ރިޔާސީ އިންތިޚާބުގައި ވޯޓް ޙައްގުވާކަމަށް އިލެކްޝަންސް ކޮމިޝަންއިން ކަނޑައަޅާފައިވާ ފައިނަލް ލިސްޓާއި ގުޅޭގޮތުން އެމްޑީޕީއިން ނެރޭ ބަޔާން\n2013 ނޮވެމަބަރ9ވަނަ ދުވަހު ބޭވުމަށް ހަމަޖެހިފައިވާ ރިޔާސީ އިންތިޚާބުގައި ޑިޕާރޓްމަންޓް އޮފް ނޭޝަނަލް ރަޖިސްޓްރޭޝަން މަސްދަރު ގޮތުގައި ބަލާ، އިލެކްޝަން ކޮމިޝަން އިން އެކުލަވާލައްވާފައިވާ ވޯޓު ޚައްޤުވާ މީހުންގެ ފައިނަލް ލިސްޓާއި ގުޅޭގޮތުން މިޕާޓީއަށް އަންނަ ނިވި ކަންތައްތައް ފާހަގަކުރެވެއެވެ.\n(1)7ސެޕްޓެމްބަރ 2013 ގައި ވޯޓު ޚައްޤުވާ މީހުންގެޢަދަދުކަމަށް އިލެކްޝަން ކޮމިޝަނުން ނެރުއްވާފައިވާ ލިސްޓުގައިވަނީ239593 އެވެ.9ނޮވެންބަރ 2013ގައި ވޯޓު ޚައްޤުވާ މީހުންގެ ޢަދަދުކަމަށް އިލެކްޝަން ކޮމިޝަނުން ނެރުއްވާފައިވާ ލިސްޓުގައިވަނީ 239105 އެވެ. ވީމާ،7ސެޕްޓެމްބަރ 2013 ގައި ވޯޓު ޚައްޤުވާ މީހުންގެ ޖުމްލަ ޢަދަދަށްވުރެ 488 މީހުން9ނޮވެންބަރ 2013 ގައި ވޯޓު ޚައްޤުވާ މީހުންގެ ޖުމްލަ ޢަދަދަށްވުރެ މަދުކަމަށް ފާހަގަކުރެވެއެވެ.\n(2) 239،105 ވޯޓުލާމީހުން ބަހާލެވިފައި ވަނީ ރާއްޖެ އާއި ރާއްޖޭން ބޭރުގައި ބެހެއްޓިފައި ހުންނަ ޖުމްލަ 475 ފޮއްޓަށެވެ. އޭގެ ތެރެއިން 17 ފޮއްޓަށް 100 އަށް ވުރެ މަދު އަދަދަކަށް ކޮންމެ ފޮއްޓަކަށް ވޯޓު ހައްގުވާ މީހުން ކަޑައެޅިފައިވެ،251 ފޮއްޓަށް 100 އާއި 500 އާއި ދެމެދު އަދަދަކަށް ކޮންމެ ފޮއްޓަކަށް ވޯޓު ހައްގުވާ މީހުން ކަޑައެޅިފައިވެ، 187 ފޮއްޓަށް 501 އާއި 1000 އާއި ދެމެދު އަދަދަކަށް ކޮންމެ ފޮއްޓަކަށް ވޯޓު ހައްގުވާ މީހުން ކަޑައެޅިފައިވެ، އަދި 20 ފޮއްޓަށް 1001 އާއި 1500 އާއި ދެމެދު އަދަދަކަށް ކޮންމެ ފޮއްޓަކަށް ވޯޓު ހައްގުވާ މީހުން ކަޑައެޅިފައިވެއެވެ. އަދި މި ލިސްޓުން އިތުރަށް ލިބޭ މައުލޫމާތަކީ ދިވެހި ރާއްޖޭގައި މިހާރު 172 ރަށުގައި މީހުން ދިރި އެޅޭ ކަމާއި މީގެ ތެރެއިން 42 ރަށުގައި 500 އަށް ވުރެ ވޯޓުލާ މީހުންގެ އަދަދު މަދުކަމެވެ.\n(3) 2013 ސެޕްޓެމްބަރ7ވަނަ ދުވަހުގެ ވޯޓަރ ލިސްޓާއި، އިލެކްޝަން ކޮމިޝަންއިން ޑިޕާރޓްމަންޓް އޮފް ނޭޝަނަލް ރަޖިސްޓްރޭޝަން އެއީ މަސްދަރުކަމަށް ބަލާ9ނޮވެންބަރ 2013 އަށް ތައްޔާރުކުރި ލިސްޓާއި އަލާ ބަލާއިރު، 2304 އައި.ޑީ ކާޑު އިތުރުވެފައިވާކަން ފާހަގަކުރެވެއެވެ. އަދި 2792 އައި.ޑީ ކާޑު ވަނީ7ސެޕްޓެމްބަރ 2013 ގެ ވޯޓަރ ލިސްޓުން އުނިކުރެވިފަ އެވެ.\n(4)9ނޮވެންބަރ 2013 ގައި ވޯޓު ޚައްޤުވާ 239105 މީހުންގެ ތެރެއިން 61 މީހުން ވަނީ ތަކުރާރުވެ ދެ އައި.ޑީ ކާޑު ނަންބަރ އެއްކަކަށް ދެވިފައެވެ. އެއީ ވޯޓު ޚައްޤުވާ ޢަދަދުގެ %0.03 އެވެ.\n(5)7ސެޕްޓެމްބަރ 2013 އިން ފެށިގެން9ނޮވެންބަރ 2013 އަށްވަނީ 1336 އިތުރު ކުދިންނަށް 18 އަހަރު ފުރި ވޯޓުލުމުގެ ޚައްޤު ލިބިފައެވެ.\n(6)9ނޮވެންބަރ 2013 ގައި ވޯޓުލާން ޚައްޤުވާ މީހުންގެ ލިސްޓަށް އިތުރުކުރެވިފައިވާ އައި.ޑީ ކާޑު (2304) އިން 18 އަހަރު7ސެޕްޓެމްބަރ 2013 އިން ފެށިގެން9ނޮވެންބަރ 2013 ގެ ނިޔަލަށް ފުރުނު 1336 ކުދިން ކެޑީމާ، 968 މީހުން ބުނަން ނޭންގޭގޮތަށް ވޯޓަރ ލިސްޓަށް އިތުރުވެފައިވާކަން ފާހަގަކުރެވެއެވެ. އެއީ ވޯޓު ޚައްޤުވާ ޢަދަދުގެ %0.40 އެވެ.\nމަތީގައިވާ ކަންކަންމަކީ ޑިޕާރޓްމަންޓް އޮފް ނޭޝަނަލް ރަޖިސްޓްރޭޝަން މަސްދަރު ގޮތުގައި ބަލައިގެން އެކުލަވާ ލެވުނު ފައިނަލް ލިސްޓުގެ ނަތީޖާ ކަމުގައި ކަމުގައިވީނަމަވެސް، ފާހަގަ ކުރެވުނު ކަންކަމަށްބަލާއިރު އެޢަދަދަކީ މަދު ޢަދަދެއް (%0.40) ކަމަށްވާތީއާއި އަދި ބައިނަލްއަޤްވާމީ މިންގަނޑުތަކަށް ބަލާއިރުވެސް ކުށްހުރި މިންވަރު މަދުކަމަށްވާތީ މިރާއްޖޭގެ ޤާނޫނުއަސާސީ އިން 11 ނޮވެމްބަރ 2013 ގައި އިންތިޚާބީ އާ ރައީސެއް ހުންނަޖެހޭނޭކަމަށް ބުނާތީ މިޕާޓީ އިން ޤަޞްދުކުރަނީ މިލިސްޓު ޤަބޫލުކޮށް،ލިސްޓްގައި ސޮއި ކޮށް ރިޔާސީ އިންތިޚާބައިގެން ކުރިއަށް ދާށެވެ.\n5 ނޮވެމްބަރ 2013


SunOnline: Column: Islamee fatwa dhey enme mathee majileehah kurimathivaa gonjehuntha\nއިސްލާމީ ފަތުވާދޭ އެންމެމަތީ މަޖިލީހަށް ކުރިމަތިވާ ގޮންޖެހުންތައް\nއަބްދުﷲ އަޙްމަދު 28 Sep 2021, 08:45\nއިސްލާމީ ފަތުވާދޭ އެންމެ މަތީ މަޖިލީހުން ބޭއްވި ނޫސްވެރިންގެ ބައްދަލުވުމުގައި އެ މަޖިލީހުގެ ނައިބް ރައީސް ޝައިހް އިބްރާހިމް އަހުމަދް ވާހަކަ ދައްކަވަނީ --- ސަން ފައިލް ފޮޓޯ\nސައިންސާއި ޓެކްނޮލޮޖީއަށް އަންނަމުންދާ ކުރިއެރުމާއި އެ ކުރިއެރުން އަންނަ އަވަސްކަމާ މެދު ދެބަސްވެވޭކަށް ނެތެވެ. މިކަމުގެ ސަބަބުން މީހުންގެ ދިރިއުޅުމަށް ބޮޑެތި އިޞްލާޙީ ބަދަލުތައް އާދެއެވެ.\nއަނެއްކޮޅުން، އިންސާނީ ޙަޔާތަށް މީގެ ސަބަބުން ނޭދެވޭ އަސަރުވެސް ކުރެއެވެ. މިގޮތުން އިޖްތިމާޢީ އަދި ސަގާފީ ކަންކަމަށް އަސަރު ފޯރައެވެ. ނަތީޖާއަކީ ތަފާތު ދީނީ މައްސަލަތައް ކުރިމަތި ވުމެވެ. ޑރ. ޔޫސުފުލްޤަރުޟާވީ ވިދާޅުވާ ގޮތުގައި މިދެންނެވި ސަބަބުތަކަށްޓަކައި، ޝަރުޢީ ނައްޞު ތަކުގެ މާނަ ދެނެގަތުމަށްޓަކައި، ޒަމާނީ މައްސަލަތަކުގެ ހަގީގަތް ދެނެގަތުމުގެ އިލްމު މުހިއްމެވެ. މިގޮތުން ފިޤުހު އިލްމުވެރިންވަނީ ޒަމާނާއި ހާލަތަށް ރިޢާޔަތްކޮށް ފަތުވާތައް ބަދަލުވުމާމެދު ވާހަކަ ދައްކަވާފައެވެ.\nމިއަދުގެ ޙާލަތަށް ބަލާއިރު، އަލަށް ކުރިމަތިވާ ސުވާލުތަކާއި މައްސަލަތަކަށް ފަތުވާ ނެރުމުގައި، މުފްތީން ބޭނުންފުޅު ކުރައްވާ އެއް ވަސީލަތަކީ ސައިންސާއި ޓެކްނޮލޮޖީގެ ޒަރީޢާއިން ލިބޭ އައު މަޢުލޫމާތެވެ. މިގޮތުން ފަތުވާ ނެރުމުގައި މިފަދަ ކުރިއެރުންތަކުން ލިބޭ މަޢުލޫމާތުގެ އެހީގައި ފަތުވާ ނެރުމަށް އެހީތެރިވެދެއެވެ.\nދިވެހި މުޖްތަމަޢަށް ކުރިމަތިވާ ޒަމާނީ މައްސަލަތަކުގައި ޢަމަލުކުރާނެގޮތް ބަޔާންކުރުމުގައި ފަތުވާދޭ މަޖްލިހުގެ ދައުރު ވަރަށް މުހިއްމެވެ. އެހެންކަމުން ފަތުވާ ދޭ މަޖްލިހަށް ސައިންސާއި ޓެކްނޮލޮޖީގެ ކުރިއެރުމުގެ ސަބަބުން ގޮންޖެހުން ކުރިމަތިވޭތޯ ބަލައި، މިފަދަ ގޮންޖެހުންތަކަށް އޮތް ހައްލަކީ ކޮބައިތޯ މިލިޔުމުގައި އަލިއަޅުވާލެވިފައިވާނެއެވެ.\nގާނޫނު ނަމްބަރު 1994/6 (ރައްޔިތުންގެ ދީނީ އެއްބައިވަންތަކަން ޙިމާޔަތްކުރުމުގެ ޤާނޫނު) އަށް ދެވަނަ އިޞްލާޙު ގެނައުމުގެ ޤާނޫނު (ޤާނޫނު ނަމްބަރު 2016/6) އިން، ކުރިން މިނިސްޓްރީ އޮފް އިސްލާމިކް އެފެއާޒްގެ ދަށުން ހިންގަމުންއައި ފިޤްހު އެކަޑަމީ ގެ ބަދަލުގައި އިސްލާމީ ފަތުވާދޭ އެންމެ މަތީ މަޖްލިސް ގެ ނަމުގައި އޮފީހެއް އުފެދުނެވެ. އެއީ މިނިސްޓަރަށް ޖަވާބުދާރީވާ މިނިސްޓްރީގެ ދަށުން ހިންގޭ ދައުލަތުގެ ވަކި އިދާރާއެކެވެ. މަސްއޫލިއްޔަތުތައް ވަރަށްވެސް ބޮޑުވެފައި ފުރިހަމައެވެ. ނަމަވެސް މަޖްލިސް އެކުލަވާލުމަށް ރޭވިފައިވާ ތަރުތީބާއި، މެންބަރުން ކަނޑައެޅޭ ދާއިރާތަކާއި ޝަރުތުތަކަށް ބަލައި ވިސްނާއިރު، ޤާނޫނުގައި ކަނޑައެޅިފައިވާ މަޤުޞަދުތައް ޙާޞިލުވެދާނެކަމާމެދު ސުވާލު އުފެދެއެވެ. މީގެ އިތުރުން މެންބަރުން ޢައްޔަންކުރެވިފައިވާ ގޮތުގެ ތާރީޚަށް ބެލުމުންވެސް މިދެންނެވި މަގުން ކަންކަން ހިނގާކަން ފާހަނގަވެއެވެ.\nއިސްލާމީ ފަތުވާދޭ އެންމެ މަތީ މަޖްލީހުގެ މަސްއޫލިއްޔަތުތަކަށް ބަލާއިރު، ދައުލަތުގެ މުއައްސަސާތަކުން މަޖްލިހުގެ ލަފަޔަށް އެދޭ ދީނީ ކަންކަމުގައި، އެމުއައްސަސާތަކަށް ބޭނުންވާ އިސްތިޝާރީ ލަފާ ފޯރުކޮށްދޭ ގޮތަށް މި ޤާނޫނު އޮތުމަކީ ވެސް މި ޤާނޫނުގެ މަގްސަދު ހާސިލްވާނެކަމާމެދު ސުވާލުއުފެދޭ ކަމެކެވެ. މި މާއްދާއިން ކަނޑައަޅާފައިވާ އުޞޫލުގެ ސަބަބުން ދިވެހި ރައްޔިތުންގެ ދީނީ އެއްބައިވަންތަކަން ހިމާޔަތްކުރެވޭނެތޯ ސުވާލު އުފެދެއެވެ.\nމިސާލަކަށް ދަންނަވަނީނަމަ، ރައްޔިތުންގެ މަޖްލިހުން ނުވަތަ ސަރުކާރުން ތަޢާރަފުކުރާ ނުވަތަ ފާސްކުރާ ނުވަތަ ހުށަހަޅާ ބިލެއް ނުވަތަ ޤާނޫނެއްގައި އޮތް ރައްޔިތުންގެ މެދުގައި ކަންބޮޑުވުން އޮތް ނުވަތަ ދެބަސްވުން އޮތް ކަމެއްގައި، އިސްލާމީ ފަތުވާދޭ އެންމެމަތީ މަޖްލިހުގައި އިސްތިޝާރީ ލަފަޔަކަށް އެދިފައި، ފަތުވާގައި ވަކި ގޮތަކަށް ޢަމަލުކުރާން އޮތްކަމުގައި ވީނަމަވެސް ރައްޔިތުންގެ މަޖްލިހުން އެއީ ލަފައެއް ކަމަށް ބަލައި އެއަށް ޢަމަލުނުކުރާނަމަ، ދިވެހިރައްޔިތުންގެ މެދުގައި ދީނީ އެއްބައިވަންތަކަން ދެން ޙިމާޔަތްކުރާނީ ކޮން މޭރުމަކުންތޯއެވެ؟ ޤާނޫނު ހަދާ މަޖްލިހަށް ޤާނޫނީ ލަފާދޭން ޤާނޫނުން ލާޒިމްކޮށްގެން ކައުންސެލް ޖެނެރަލަކު ހުންނަ އިރު، ޤާނޫނު އަސާސީގައި އިސްލާމީ ޝަރީއަތާއި ޚިލާފު ގާނޫނެއް ނުހެދޭނެކަމަށް އޮންނާތީ، ރައްޔިތުންގެ މަޖްލިހުން ހަދާ ގާނޫނުތަކަށް ބޭނުންވާ އިސްލާމީ ޝަރީއަތާގުޅޭ ލަފާތައް ދިނުމަށާއި، އިސްލާމީ ޝަރީއަތާއި ޚިލާފު ގާނޫނެއް ނުހެދޭކަން ކަށަވަރުކުރުމަށް މަތީ ފެންވަރުގެ އިލްމުވެރިއަކު ރައްޔިތުންގެ މަޖްލިހުގައި ބެހެއްޓުން މާއައުލާކަން ބޮޑު ނޫންތޯއެވެ؟ ނުވަތަ އިސްލާމީ ފަތުވާދޭ އެންމެމަތީ މަޖްލިހުގެ ފަތުވާއަށް ޢަމަލުކުރެވޭނެ އުސޫލެއް ކަނޑައެޅިފައި އޮތުން މުހިއްމު ނޫންތޯއެވެ؟\nހަމަ މިމޭރުމުން ބަލާއިރު، ޖަހްރިއްޔަ (ބާރަށް ކިޔަވާ) ނަމާދުގައި ސޫރަތުލްފާތިޙާ ކިޔަވާން ފަށާހިނދު ''ބިސްމި" ބާރަށް ކިޔުމާބެހޭ ގޮތުން 2018 ވަނަ އަހަރު ނެރެފައިވާ ފަތުވާއާއި، އަންހެނުން ފަނޑިޔާރުކަން ކުރުމާބެހޭ ގޮތުން އިސްލާމީ ޝަރީއަތުގައި އޮންނަގޮތާއި ބެހޭ ގޮތުން ނެރެފައިވާ ފަތުވާއަށް ޢަމަލުކުރެވިފައި ނުވެއެވެ. އެހެންކަމުން މިކަންކަމުން އެނގެނީ، ޤާނޫނުގެ ރޫޙާ އެއްގޮތަށް ޢަމަލުކުރެވިފައި ނުވާކަމެވެ. ޚާއްޞަކޮށް މިސްކިތްތަކުގައި އިމާމްވެ ނަމާދުކުރާ އިމާމުންގެ ކަންކަން ބަލަހައްޓާ ފަރާތަކީ، މިނިސްޓްރީ އޮފް އިސްލާމިކް އެފެއާޒަށް ވާހިނދު ވެސް، ފަތުވާއަށް ޢަމަލު ކުރެވިފައި ނުވާތީ އިސްލާމީ ފަތުވާދޭ އެންމެ މަތީ މަޖްލިސް އުފެއްދުމުގެ މަޤުޞަދު ޙާޞިލްވުމާމެދު ސުވާލު އުފެދެއެވެ.\nމި މައުޟޫއަށް އިތުރަށް ނަޒަރު ހިންގާއިރު، އެކި ޒަމާންތަކުގައި އެއް މައްސަލައަކަށް ތަފާތު ފަތުވާ، ފަތުވާދޭ އެކި ގައުމުތަކުގެ މުއައްސަސާތަކުން ނެރެފައިވާތަން ފެންނަން އެބަހުއްޓެވެ. އެއް ނަޒަރަކުން ބަލާއިރު، މިއީ ސައިންސާއި ޓެކްނޮލޮޖީގެ ކުރިއެރުންތަކުން ލިބޭ މަޢުލޫމާތުގެ ސަބަބުން ދިމާވާ ގޮންޖެހުމެއް ކަމަށް ދެންނެވިދާނެއެވެ.\nމިސާލަކަށް؛ އަންހެންކުދިން ޚިތާނު ކުރުމުގެ މައްސަލާގައި، ކުރިން ނެރެފައިވާ ފަތުވާ އާއި ފަހުން ނެރެފައިވާ ފަތުވާތަކުގައި ޚިލާފު އެބަހުއްޓެވެ. ސިގިރޭޓް ބުއިމުގެ މައްސަލާގައިވެސް މިފަދައިން އަމަލުކުރެވެފައިވެއެވެ. މައްޔިތާ ތަޙްނީޠް (އެމްބާމް) ކުރުމާއި، ޕޯސްޓް މޯޓަމް އެގްޒަމިނޭޝަން ނުވަތަ އޮޓޮޕްސީ ހެދުމުގެ މައްސަލައިގައިވެސް ޢިލްމުވެރިންގެ ފަތުވާތަކުގައި ކުދިކުދި ޚިލާފުތައް އެބަހުއްޓެވެ. އާދެ! އެހެން ނަޒަރަކުން ބަލާއިރު، ކުރިން ޢިލްމުވެރިންނަށް ހާމަނުވާ ވަރަށް ގިނަ ހަގީގަތްތައް މެޑިކަލް ސައިންސާއި ފޮރެންސިކް ސައިންސްގެ އަލީގައި ޢިލްމުވެރިންނަށް ލިބުމުގެ ނަތީޖާއަކީ، މިދެންނެވިފަދަ މައްސަލަތަކުގައި ޢިލްމުވެރިން ނެރޭ ފަތުވާތައް ޒަމާނަށާއި ޙާލަތަށާއި ހަގީގަތަށް ރިޢާޔަތްކުރެވި ފަހުގެ މަޢުލޫމާތުގެ އަލީގައި އިހުނަށްވުރެވެސް ފުރިހަމަ ފަތުވާއެއް ނެރުމަށް މަގުފަހިވުމެވެ.\nނަމަވެސް، ދިވެހިރާއްޖޭގައި ނެރެފައިވާ ފަތުވާތަކަށް ބަލާއިރު، 2020 ވަނަ އަހަރުގެ ޑިސެމްބަރު މަހުގައި ހައިކޯޓުން ނިންމި ގަޟިއްޔާއެއްގެ މައްސަލައާ ގުޅުންހުރި ޑީއެންއޭގެ ޒަރީޢާއިން ބަފައި ކަށަވަރު ކުރުމާބެހޭ ގޮތުން 2018 ގައި ނެރެފައިވާ ފަތުވާ އާއި ގުޅުވައި ޢިލްމުވެރިންނާއި ޖިނާއީ ޢަދުލުގެ ނިޒާމުގެ ތެރޭގައި އަދި ޢާއްމުންގެ މެދުގައި ހިތްނުތަނަވަސްކަން އުފެދި ބޮޑު ބަހުސެއް ކުރެވުނެވެ. މައިގަނޑު އެއް މައްސަލައަކަށްވީ ޒިނޭ ކޮށްގެން ލިބޭ ދަރީން ނިސްބަތްވާ ފިރިހެނަކު ހޯދުމުގައި ޑީއެންއޭ ޓެސްޓް ހެދުމަކީ ހުއްދަ ނޫން ޙަރާމް ކަމެއްކަމުގައި ފަތުވާގައި ބަޔާންކޮށްފައި ވާތީއެވެ. ނަމަވެސް ބައެއް ޢިލްމުވެރިން ޒިނޭގެ މައްސަލަ ސާބިތުކުރުމުގައިވެސް ޑީއެންއޭ ގަރީނާއެއްގެ ގޮތުގައި ބޭނުންކުރެވިދާނެކަމަށް ދެކެއެވެ.\nކުރިން ދެންނެވި ފަދައިން އަންހެނުން ޚިތާނުކުރުމުގެ މައްސަލައާމެދު ޢިލްމުވެރިންގެ ފަތުވާތައް ތަފާތެވެ. އެއް ސަބަބެއް ކަމުގައި ޢިލްމީ ކުރިއެރުން ފާހަގަ ކުރެވިދާނެއެވެ. މިމައްސަލަ މިއަހަރުގެ މެދުތެރޭގައި ރާއްޖޭގެ މީޑިއާގައި ފެންމަތި ވިއެވެ. އެކި ފަރާތްތަކުން އެބޭފުޅެއްގެ ރައުޔު އިސާހިތަކު މީޑިއާގައި ފާޅު ކުރައްވައިފިއެވެ. ނަމަވެސް ޤާނޫނުގެ ރޫޙާ އެއްގޮތަށް މިފަދަ ޙާލަތްތަކުގައި ޒިއްމާ އަދާކުރާން ޖެހޭ ފަރާތް ކަމަށް ވާ އިސްލާމީ ފަތުވާދޭ އެންމެ މަތީ މަޖްލިހުން މިކަމާގުޅޭ ފަތުވާއެއް ނެރޭނެކަމަށް ބެލެވިފައިވީނަމަވެސް، އަދި މިކަން މަޖްލީހަށް ހުށަހެޅިފައިވީނަމަވެސް މިކަމާގުޅޭ ފަތުވާއެއް މަޖްލީހަކުން ނުނެރުނެވެ. ފަތުވާ ނުނެރުން އެއީ މަސްލަހަތު ކަމަށް މަޖްލީހަށް ފެނުނީއެވެ. އާއްމުންނާއި ބައެއް ޢިލްމުވެރިން ގަބޫލުކުރީ އަދި ޤާނޫނީ ޒިއްމާ އަކީ މިފަދަ ޙާލަތްތަކުގައި ރައްޔިތުންނަށް އެކަން އޮތްގޮތް ބުނެ ބަޔާންކޮށްދިނުމަކީ އެއީ މަސްލަހަތު ކަމަށެވެ.\nމި މައްސަލަތަކަށް ބަލައި ރިޢާޔަތްކުރާ އިރު، ސައިންސާއި ޓެކްނޮލޮޖީގެ ކުރިއެރުންތަކުން ލިބޭ މަޢުލޫމާތުގެ އަލީގައި އެކަންކަމަށް ރިޢާޔަތްކުރެވިގެން ފަތުވާތައް ނެރެވިފައިވާކަމަށް ބައެއް ފަރާތްތަކަށް ގަބޫލެއް ނުކުރެވެއެވެ. ބައެއް މަފުހޫމުތައް ތަޢާރަފުކުރުމަކީ އެއީ ޙައްލުކަމަށް އަނެއްބަޔަކު ދެކެއެވެ. އަނެއްކޮޅުން ޒަމާނަށް އަންނަ ކުރިއެރުންތަކުގެ އަލީގައި އެކަންކަމުގެ ހަގީގަތުގެ މައްޗަށް ރިޢާޔަތްކުރެވިގެން ފަތުވާ ނެރުން އެއީ ޙައްލުކަމަށް އަނެއް ބަޔަކު ދެކެއެވެ. މާނައަކީ، ފަތުވާތަކުގައި އުނިކަންކަން ހުރިކަމަށް އާއްމުންގެ ތެރެއިންނާއި ޢިލްމުވެރިންގެ ވާހަކަތަކުން އެގެން އޮތުމެވެ.\nއަޅުގަނޑުގެ ނަޒަރުގައި ފަތުވާ އިތުރަށް ތަފްޞީލު ވާންވީއެވެ. ފަންނީ ކަންކަން އެކުލެވޭ މައްސަލައެއް ނަމަ ފަތުވާގައި އެކަންކަން ފާހަގަކުރާން ވީއެވެ. ތަފާތު ފަތުވާ ނެރޭ މުއައްސަސާތަކަށާއި، ޒަމާނީ ބޮޑެތި އިލްމުވެރިންގެ ރައުޔުތަކާއި، އެކި އިސްލާމީ ގައުމުތަކުގައި ޢަމަލުކުރެވޭ ގޮތްތަކަށް ޙަވާލާ ދޭންވީއެވެ. އަދި މީގެ އިތުރުން ޢިލްމީ ހަގީގަތްތަކުގެ މައްޗަށްވެސް ނަޒަރު ހިންގާން ވީއެވެ. މިދެންނެވި ކަންކަމުގެ މައްޗަށް ބަަލައި ދިރާސާކޮށްގެން ނެރޭ ފަތުވާއަށް އަމަލުކުރަން ލާޒިމްވާނެ އުސޫލެއް ގާއިމްވުންވެސް މުހިއްމެވެ. އެހެން ނޫނީ، ކޮންމެ މީހަކު ވެސް އެމީހަކަށް ފެންނަ އެއްޗެއްގެ ވާހަކަ މިފަދަ ޙައްސާސީ ދީނީ މައްސަލަ ތަކާގުޅިގެން ދައްކާން ވެއްޖެ ނަމަ، ދިވެހި ރައްޔިތުންގެ މެދުގައި ދީނީ އެއްބައިވަންތަކަން ގާއިމުކުރާން ދަތިވާނެއެވެ.\nމި ދެންނެވި މައްސަލައާ މެދު އިތުރަށް ދަންނަވާން އޮތް ވާހަކައަކީ، ދިވެހިރާއްޖޭގައި ޢަމަލުކުރެވޭ ޢާއިލާއާ ބެހޭ ޤާނޫނު ތަޤްނީން (ކޮޑިފައި) ކުރުމާއެކު ފަތުވާދޭ މުއައްސަސާތަކުގެ ފަހުގެ ފަތުވާތަކުގެ އަލީގައި ލިޢާނުގެ މައްސަލަތަކާއި ނަސަބު ސާބިތުކުރުމުގެ އެކި ޙާލަތްތަކުގައި ޑީއެންއޭ ބޭނުންކުރުމަށް އިސްކަމެއް ދިނުން މުހިއްމެވެ.\nޖިނާއީ މައްސަލަތަކުގައި ބޭނުންކުރުމުގައި ވެސް ފިޤުހު އެކަޑަމީތަކުން ނެރެފައިވާ އިރުޝާދުތަކަށް ޢަމަލުކުރުން އިސްކުރުން މުހިއްމެވެ. ޑީއެންއޭ އަކީ ސައިންޓިފިކް ހަގީގަތެއް އެކުލެވޭ އެއްޗެއް ފަދައިން ޝުބުހަ (ޝައްކު) އެކުލެވިދާނެ ނުވަތަ އުފެއްދިދާނެ ޙައްސާސީ އިޖްރާއާތެއްގެ ތެރެއިން ނުކުންނަ ނަތީޖާއަކަށް ވާތީއެވެ. އަދި މިދެންނެވި ޝައްކު އުފެދުމުގެ ފުރުޞަތު ޑީއެންއޭއާ ގުޅޭ ޓެކްނޮލޮޖީ ކުރިއަރާ މިންވަރަކުން އިތުރުވާނެ ކަމަށްޓަކައެވެ. އިސްލާމީ ފަތުވާދޭ އެންމެ މަތީ މަޖްލިހަކީ އެމަޖްލިސް އެކުލެވޭ ގޮތުންނާއި، މެމްބަރުން ޢައްޔަންކުރެވޭ ގޮތުންނާއި ޒިންމާތައް ކަނޑައެޅި އަދާކުރެވޭ ގޮތުންވެސް މަޤްޞަދު ޙާޞިލްކުރެވޭނެ އުޞޫލަކުން ޢަމަލުކުރެވޭނެ ގޮތަކަށް އެމަޖްލިސް ބައްޓަންކުރެވިފައިވާ ތަނަކަށް ހަދަން މަސައްކަތް ކުރާންވީއެވެ.\nރައްޔިތުންގެ ދީނީ އެއްބައިވަންތަކަން ޙިމާޔަތްކުރުމުގެ ޤާނޫނުގެ މަޤްޞަދަކީ ދިވެހި ރައްޔިތުންގެ މެދުގައި ދީނީ އެއްބައިވަންތަކަން ގާއިމު ކުރުން ކަމަށްވާތީ، މިކަން ޙާޞިލުވާނެ ގޮތަށް އިސްލާމީ ފަތުވާދޭ އެންމެ މަތީ މަޖްލިސްގެ ކަންކަން އިންތިޒާމްވެފައި އޮތުން މުހިއްމެވެ. އެހެންކަމުން ފަތުވާދޭ މަޖްލިހުގެ ފަތުވާ އަކީ އަލަށް ކުރިމަތިވާ މައްސަލަތަކުގައި ދީނީ ގޮތުން އެވަގުތަކަށް ބުނާ ފަހުބަސްކަމުގައި ދައުލަތުން ބަލައިގަންނަން ލާޒިމްވާންޖެހޭނެކަމަށް ދެކޭތީ ގާނޫނީ އޮނިގަނޑު އެމަގަށް އިޞްލާޙް ކުރަންޖެހޭކަމަށް ދެކެމެވެ.\nފޮރެންސިކް ހެއްކާއި ޑީއެންއޭ 2\nފޮރެންސިކް ހެއްކާއި ޑީއެންއޭ 1\nއިސްލާމީފަތުވާދޭ މަތީ މަޖިލީހަށް ކުރިމަތިވާ ގޮންޖެހުން


ލާރާ ……7– Esfiya\nއަހަރެން ގޮޑިއަށްވެއްޓުނެވެ. ފެންކަޅިވެފައިވާ ދެލޮލުން ހޯސްލާފައި ކަރުނަ ފައިބައިގަތުމާއިއެކު ރޮއެގަނެވިއްޖެވެ. ގްރޭންޑްމާ ހާސްވިއެވެ. އަހަންނަކީ ކާކުހޭ އެހީ ދެނެވެ. އަހަރެން ފަސްޖެހުމެއްނެތި މިއީ މާމަގެ ލާރާކަމަށް ބުނީމެވެ. އަހަރެންގޮސް މާމަގެ އުނގުތެރެއަށް ވެއްޓި ރޮއެގަތީމެވެ. ބާރަށެވެ. އޭރު މާމަގެ ހަށިގަނޑު ތުރުތުރު އަޅަމުންދިޔައެވެ. މާމަ އަހަރެންގެ ގައިގައި އޮޅުލާފައި ބޮސްދެމުންދިޔައެވެ. އެލެކްސްގެ އެހީގައި މާމަ އަހަރެން ހޯދާތާ އެތައްދުވަހެއް ވެއްޖެކަމަށް މާމާ ބުންޏެވެ. މަންމަޔާއި ބައްޕަ ނިޔާވީ ރާއްޖެއިން އެމީހުން ލަންޑަނަށް އައި މަގުމަތީކަންވެސް މާމަ ބުންޏެވެ. މިއޮށް ހުރިހާދުވަހު އަހަރެން އެމީހުންނަށް ނަފްރަތުކޮށް އެއްޗެހި ކިޔުނުކަމާއިމެދު އަހަރެން ވަރަށް ދެރަވިއެވެ. އަހަރެންގެ ހިތުތެރޭގައި ރޯވެފައިވި އަލިފާންގަނޑު އެއްފަހަރުން ނިވުނެވެ. އަދި އެމަންމަޔާއި ބައްޕަދެކެވީ ލޯބި ދެގުނައަށް އިތުރުވިއެވެ. އެމީހުން ނެތުމުގެ ހަޤީގީ އިޙުސާސް ކުރެވުނީ އަދި ކިރިޔާއެވެ. އަހަރެން މާމަގައިގާ އޮޅުލަމުން ރޮމުން ގެންދިޔައީމެވެ. މާމައަށް އަހަރެން ފެނުމުގެ އުފާ ކެތްނުކުރެވޭ ކަހަލައެވެ. އެވަގުތު ގްރޭންޑްޕާވެސް އެތަނަށް އައެވެ. އަހަރެން ގްރޭންޑްޕާ ފެންނައިރަށް ދުވެފައިގޮސް ބައްދައިގަތީމެވެ. ގްރޭންޑްޕާ ހުރީ ނޭނގުމެއްގެ ތެރޭގައެވެ. އޭރުވެސް އަހަރެން ރޮނީއެވެ. މާމަ އަހަންނަކީ ކާކުކަން ބުނުމުން ގްރޭންޑްޕާ އުފަލުން މޮޔަވި ކަހަލައެވެ. ހަމަ މާމަޔަށް ވީވަރު ގްރޭންޑްޕާއަށްވެސް ވިއެވެ. އަހަރެން އަހަރެންގެ ޙަޔާތް އެދެމީހުންނަށް ކިޔައިދިނީމެވެ. ފެންކަޅިވެފައި އިނދެއެވެ. ރަށުގައި އަހަރެން ހޭދަކުރި ވޭނީ ދިރިއުޅުމުގެ ވާހަކަޔާއި، އެލެކްސްއާއި އަހަރެން ދިމާވިގޮތުގެ ވާހަކައެވެ. އެލެކްސްއަށް އަހަރެން ނޭނގޭކަންވެސް އަހަރެން ބުނީމެވެ. އަހަރެންގެ ދިރިއުޅުން އަޑުއަހާފައި ގްރޭންޑްޕާ އެމީހުންގެ ދިރިއުޅުން ދިޔަގޮތްވެސް އަހަންނަށް ކިޔައިދިނެވެ. ބައްޕަ ނިޔާވުމަށްފަހު ބިސްނަސްގެ ކަންތައް ކުރިޔަށް ގެންދިޔައީ ގްރޭންޑްޕާއެވެ. ނަމަވެސް މިހާރު ހުރިހާ ކަމެއް ބަލަހައްޓަނީ އެލެކްސް ކަމަށް ބުންޏެވެ. އޭނާ އަހަރެންގެ އާއިލާއާއިމެދު ބަހައްޓާ އޯގާތެރިކަން ދެމީހުން ކިޔައިދިނެވެ.\nއެލެކްސް އަހަރެންގެ އާޢިލާއަށް ވަރަށް ރަނގަޅެވެ. އޭނާ ބަލަނީ މާމަޔާއި ކާފައަކީ މަންމަޔަކާއި ބައްޕައެއްގެ ގޮތުގައެވެ. އަހަރެން އަހަރެންގެ ކަންތައް ސިއްރުކޮށްދިނުމަށް މާމަމެން ކައިރިން އެދުނީމެވެ. އަހަރެން އެދުވަހު ގެއަށްދިޔައީ މާމަމެންނާއިއެކު އުފާވެރި ވަގުތުތަކެއް ހޭދަކޮށްފައެވެ. އެމީހުންގެ ލޯބީގެ ފިރުމުންތައް އިހުސާސު ކޮށްލާފައެވެ. އެމީހުން އަހަރެންދެކެ ވަރަށްލޯބިވެއެވެ. ވާނީވެސް އެހެންތާއެވެ. އަހަންނަކީ ހަމައެކަނި މިދުނިޔޭގައި އެމީހުންގެ ހުރިމީހާއެވެ.\nއަހަރެން ދުވަސްތައް ގުނަމުން ދިޔައީ އަހަރެންފަދަ ނަސީބުވެރިޔަކު މިދުނިޔޭގެ އެއްވެސް ކަނަކު ނުވާނޭކަމުގައި ދެކިގެންނެވެ. ވާނީވެސް އެހެންނޫން ހެއްޔެވެ؟ އަހަންނަށް އެންމެންގެ ލޯބިލިބެއެވެ. މަޔަކާއި ބަފައެއްގެ ލޯބި ގްރޭންޑްމާއާއި ގްރޭންޑްޕާގެ ފަރާތުން ލިބެއެވެ. އަދި އެލެކްސްގެ މަންމަޔާއި ބައްޕަވެސް އަހަރެންދެކެ އެހާވަރަށް ލޯބިވެއެވެ. އެމީހުންނަށް އަހަންނަކީ ކާކުކަން އެނގުނީ ގްރޭންޑްމާމެންނަށް އެނގުނުތާ ދުވަސްކޮޅެއް ފަހުންނެވެ. އެމީހުންގާތުގައި އެސިއްރު ބުނެދިނުމަކީ މުހިންމުކަމެއް ކަމުގައި އަހަންނަށް މަޝްވަރާދިނީ ގްރޭންޑްމާއާއި ގްރޭންޑްޕާއާއި ދެމީހުންނެވެ. އެމީހުންނަށް އަހަންނަކީ ލާރާކަން އެނގުމުން އިހުނަށްވުރެ ބޮޑަށް ލޯބިވިއެވެ. އެމީހުން އެމީހުންގެ ދަރިފުޅުގެ ދިރިއުޅުމަށް ކުރަމުން ގެންދާ އުންމީދު ފުރިހަމަ ވެއްޖެކަމަށްވެސް ބުންޏެވެ. އެމީހުން ދެން ދިރިއުޅުމަށް ކުރާނެ އިތުރު އުންމީދެއް ނެތްކަމަށްވެސް ބުންޏެވެ. މިހުރިހާ ކަމެއްވީއިރުވެސް އެލެކްސްއަށް މީގެ އެއްވެސް ޚަބަރެއް ނުވެއެވެ. ނަމަވެސް ގޭމީހުން އަދަޔާއި ޚިލާފަށް އަހަރެންދެކެ ލޯބިވާކަން އޭނަޔަށް ފާހަގަވިއެވެ. އެހެނަސް އޭގައި ފޮރުވިފައިވާ ސިއްރު އޭނާއަށް ނޭގެއެވެ.\nދުވަހަކީ އެލެކްސްއާއި ޕޯލީގެ ވަރިއަށް ކޯޓަށް ދާންޖެހޭ ދުވަހެވެ. ފެމިލީގައިވަނީ ހަމަހިމޭންކަމެވެ. އެއީ ޕޯލީއަކީ ބޭބީގެ އަސްލު މަންމަޔަށްވެފައި އޭނާ ބޭބީ ގެންދަން އުޅެފާނެތީއެވެ. ނަމަވެސް ޕޯލީ ބޭނުންވަނީ މަޖާދިރިއުޅުމެކެވެ. އޭނާއަކީ މަންމައެކޭވެސް މީހަކު ނުބުނާނެއެވެ. އެދުވަހު ވަރިއަށްފަހު އޭނާ އެގެއިން ދިޔައެވެ. އެކަނިއެވެ. ނޭގިނަމަވެސް އަހަރެންގެ ދިރިއުޅުމުގެ އުފާތައް އަހަންނަށް އަމާނާތެއްހެން ޚިޔާނަތްނުވެ ރައްދުކޮށްދީފައެވެ. ލޯތްބަށްޓަކައި އަހަރެންގެ އަރުތެރޭގައި އުފެދިފައިވާ ކަރުހިއްކުމަށް ނިމުން އަންނާނެ ދުވަހަކަށް އަހަރެންކުރި އިންތިޒާރަށް އެދުވަހު ފޮނިރަހަލިބުނެވެ.\nކޯޓުން އައިގޮތަށް އެލެކްސް ކޮޓަރިންވެސް ނުނިކުމެވެ. އަހަރެން އޭނަގެ ފެނިލުމަކަށް ވަރަށް އިންތިޒާރުކުރީމެވެ. ނަމަވެސް އިންތިޒާރު ކޮޅުންލައިގެން ދާންއުޅޭހެން ހީވީމާ އަހަރެންގޮސް އެލެކްސްގެ ދޮރުގެ ތަޅުގައި ހިފާލީމެވެ. އެތެރެއިންހުރީ ތަޅުނުލައެވެ. އަހަރެން އެތެރެއަށް ވަނީމެވެ. އެލެކްސްއިނީ އެނދުގައި އިށީނދެގެން ފޮޓޯތަކަށް ބަލާށެވެ. ކޮޓަރީގައި ހުރީ ފަނޑު އަދިރިކަމެވެ. އަހަރެން ހިތަށްއެރިއެވެ. މިވަގުތު އެލެކްސްއާއި ވާހަކަދެއްކުން ރަނގަޅެއް ނުވާނެވެ. ކޮންމެއަކަސް އޭނާއިނީ ޑިވޯސްއަކަށްފަހު އެކަމާއި މާޔޫވެފައެވެ. އަހަރެން ކުރިޔަސް އެޅި ފިޔަވަލު ފަހަތަށްއެޅިމެވެ. ވަރަށް މަޑުމަޑުންނެވެ. އެކަމަކު އެލެކްސްއަށް އެނގިގެން މަޑުމަޑުން އަހަންނަށް ގޮވާލިއެވެ. އަހަންނަށް ދެންހަދާނެގޮތެއް ނޭނގުނެވެ. އެލެކްސް އެދުނީ ކޮޓަރީގައި ތަޅުލުމަށެވެ. އަހަރެން މަޑުކޮށްލުމަށްފަހުގައެވެ. އަހަރެންގެ ހިތް ބާރަށް ތެޅެންފެށިއެވެ.\nއެލެކްސްއެދުނީ އަހަރެން އިށީނުމަށެވެ. އޭނާ ކައިރީގައެވެ. އަހަރެން އިށީނީމެވެ. އެލެކްސް ބަލަމުންދިޔައީ އަހަރުމެން ދެމީހުންގެ ކުޑައިރުގެ ފޮޓޯތަކަށެވެ. އެލެކްސް އަހަންނަށް ބެލީ ވަރަށް އެހެންކަހަލަ ގޮތަކަށެވެ. ހީވީ އޭނަޔަށް ނޭނގޭ އެއްޗެއް އެނގިގެން އުޅެނީ ހެންނެވެ. ”ކީއްވެ އަހަރެންގާތު ނުބުނީ؟ އެނގެއެއްނު އަހަންނަށް ސިއްރުނުވާނެކަން.” އެލެކްސްގެ މިޖުމްލައިން އަހަރެންގެ ދެލޯ ބޮޑުވިއެވެ. އަހަރެން ހިތަށްއެރިއެވެ. ފަޅާއެރީއެވެ. މިއަދު މިއޮތީ ފަޅާއަރާފައެވެ. ދެންހަދާނީ ކިހިނެއް ހެއްޔެވެ؟ އެކަމަކު އެލެކްސްއަށް އެނގުނީ ކިހިނެއްހެއްޔެވެ؟ ”ކޮންކަމެއް؟” ވަރަށް ނޭނގޭކަމަށް ހަދާލާފައި އަހަރެން އަހާލީމެވެ. އެލެކްސް ތެދުވެ މޭޒުމަތީގައި އޮތް ދެޓިކެޓެއް އަހަރެންގެ އަތަށް ދިއްކޮށްލިއެވެ. އަހަރެން ބެލީމެވެ. އެއީ ރާއްޖެއަށް ދިޔުމަށް ނަގައިފައިވާ ދެޓިކެޓެވެ. އަހަރެން އެލެކްސްއާއި ދިމާލަށް ބަލާލީ ސުވާލުން ފުރިގެންވާ ނަޒަރަކުންނެވެ. ”އަދިވެސް ނޭނގޭތަ؟ އެނގެއެއްނު އަހަރެން ކިތަންމެ ބިޒީކޮށް އުޅުނަސް އަހަރެން ލީޝާގެ ކަމެއް ދޫކޮށްނުލާނެކަން! ތިއީ މިހާރު އަހަރެންގެ…….” މިހާހިސާބުން އެލެކްސް ޖުމްލަ ކުރުކޮށްލިއެވެ. އަހަންނަށް އަދިވެސް ވާނުވާއެއް ނޭނގެއެވެ. އަހަންނަށް އިނދެވުނީ ހަމައެގޮތަށެވެ. ”ކީއްވެ ލީޝާގެ މާމަ ބަލިވެއުޅޭ ވާހަކަ ނުބުނީ؟ އަހަންނަށް އެނގުނީ މަންމަގެ ފަރާތުން މިއަދު. ލީޝާއަށް އަހަރެން ވަރަށް ޤަދަރުކުރަން. ލީޝާގެ އާއިލާމީހުން ލީޝާ ވިއްކާލީ ކޮންމެހެން އަހަރެން ގަންނަން ބޭނުންވެގެންނެއްނޫން. އަހަރެން ބެލީ އަހަރެންގެ ދަރިފުޅު ބަލަން ރަނގަޅު މީހަކުވޭތޯ. އަހަންނާއިއެކު މިތަނަށް އާދެވޭނެމީހަކު ވޭތޯ. ލީގެ ފެމިލީ ލީ ވިއްކާލުމުން އަހަރެންވެސް ދެރަވި. އެކަމަކު އާއިލާގެ މީހަކު ބަލިވުމުން އެމީހުން ކައިރިޔަށް ނުދާނަމެކޭ އަހަރެން ނުބުނަމެއްނު. އަހަރެން ލީ ގޮވައިގެން ދާނަން. އޯކޭތަ އަހަރެން ދިޔަޔަސް.” އެލެކްސް އެއްފައްޗަކަށް ހުރިހާ ވާހަކައެއް އަމުނާލަމުން އަހަންނަސް ބަލާލިއެވެ. އަހަންނަށް ވިސްނުނީ އަދިކިރިޔާއެވެ. އެއީ އެލެކްސްގެ މަންމަ ކުރި ޕްލޭނެކެވެ. އެލެކްސްއަށް އަހަންނަކީ ލާރާކަން އެންގުމަށެވެ. ކޮންމެހެން އަހަރެންގެ މާމަ ބަލިވެގެނެއް ނޫނެވެ. އެހެންނޫނަސް އަހަރެން ލަންޑަނަށް އައިފަހުން އެމީހުންގެ އެއްވެސް ޚަބަރެއް އަހަންނަކަށް ނުލިބެއެވެ. އެލެކްސްއަށް އެތަންކޮޅު ނުވިސްނުނެވެ. އަހަރެންގެ އާއިލާގެ މީހުން އަހަރެންދެކެ އެހާ ފޫހިވާއިރު އެމީހުން ކަމެއް ދިމާވުމުން އަހަންނަށް އަންގާނެހެއްޔެވެ؟\nއަހަރެން ސިހުނީ އެލެކްސް އިނގިލިތަކުން ޓައްކެއް ޖަހާލުމުންނެވެ. އަހަރެން އެއާއިއެކު އާއެކޭ ބުނީމެވެ. އެލެކްސް އަނެއްކާ އަހަރެންގެ ގާތު އިށީނެވެ. އޭނާގެ މޫނުގައިވަނީ މާޔޫސްކަމެވެ. އޭނާ ބަލަމުން ގެންދިޔައީ ފޮޓޯތަކަށެވެ. އެލެކްސް އަހަރެން ކައިރިން މަޢާފަށް އެދުނެވެ. އޭނަގެ ފަރާތުން އަހަންނަށް ލިބެންޖެހޭ ލޯބި ނުދެވޭތީއެވެ. އަހަރެން އަނގަޔަކުން ނުބުނަމެވެ. އެލެކްސްގެ އަޑުގައިވަނީ ރިހުމެވެ. ވޭނެވެ. އަހަންނަށް ވަރަށް އުނދަގޫވިއެވެ. އެތައްފަހަރަކު އެލެކްސްގެ އަތުތެރެއަށް ގޮސްދާނަމޭ ހިތަށްއެރިއެވެ. އެއްފަހަރާ ހުރިހާ އުފަލެއް ދީފާނަމޭ ހިތަށްއެރިއެވެ. އަހަރެން އަހަރެންގެ ކެތްތެރިކަމުގެ ފިޔަވަޅުގައި ހުރިގޮތަށް ސާބިތުވެލީ މާދަމާ ރާއްޖެއަށް ފުރާތީއެވެ. އިންތިޒާރުގެ ނިމުން އަންނާތީއެވެ. އެލެކްސް އަދިވެސް ދެވަރެއް ނުކުރެއެވެ. އޭނާ ބޭނުންވަނީ އަހަންނެވެ. އޭނާގެ އުންމީދުތައްވަނީ ވަޅުޖެހިފައެވެ. ގޮތްހުސްވެފައެވެ. އެލެކްސް އަހަރެންގެ އަތުގައި ހިފައި އެހީއަކަށް އެދުނެވެ. އަހަންނަށް ކެތެއް ނުކުރެވުނެވެ. އެލެކްސްއަށް ރޮވުނެވެ. އަހަރެން އޭނާ ހިންހަމަޖައްސަން ވަރަށް ހިތްވަރުދިނީމެވެ. ރަނގަޅު ރައްޓެއްސެއްގެ ގޮތުގައެވެ. އެލެކްސްގެ ލޮލުން ކަރުނަ ފެނުމުން އަހަންނަށް ވަރަށް އަސަރުކުރިއެވެ. އެލެކްސް އަހަރެން ގައިގައި ބައްދާލިއެވެ. އޭނާ ޝަކުވާކުރަނީ ދުނިޔެއާއިއެވެ. އަހަންނަށް ދެލޯ މަރާލެވުނެވެ. ހިތުގެ ވިންދު އަވަސްވިއެވެ. އެލެކްސްގެ ހިތުގެވިންދު އަހަންނަށް އަޑުއިވޭކަހަލައެވެ. އެލެކްސް ބުނަމުން ގެންދިޔައީ އޭނާ ބޭނުންވަނީ އޭނާގެ ލާރާކަމެވެ. އެއީ އަބަދުވެސް އަހަންނަށް އިވޭ ބަހެކެވެ. އަހަރެންގެ ހިތްވަރުގެ ބަސްތަކުން އެލެކްސް ކޮންމެފަހަރަކު ހަމަޖެހެއެވެ. މިފަހަރުވެސްވީ އެހެންނެވެ.\nއަހަރެން އެރޭނިދީ އަނެއްދުވަހަށް އިންތިޒާރު ކުރަމުންނެވެ. ބޭބީ މަންމަމެންނާއި އަހަރެން ހަވާލުކުރީ ކުރާހިތަކުންނޫނެވެ. ބޭބީ ދޫކޮށް އަހަރެން ދާހިތެއް ނުވިއެވެ. އަހަރެން ފުރަން އެއަރޕޯޓަށް ދިޔައީ އެންމެންގެ ހެޔޮދުޢާއާއިއެކުއެވެ. ގޭގެއެންމެނަށް އަހަންނަކީ ލާރާކަން އެނގޭތީއެވެ. އަހަރެން ރާއްޖެއަންނަން ފުރީ ވަރަށް ތައްޔާރުވެގެންނެވެ. އެލެކްސްއަށް ސަޕްރައިޒެއް ދިނުމުގެ ގޮތުންނެވެ. އޭނާއަށް ވަރަށްބޮޑު ހަދިޔާއެއް ހިފައިގެންނެވެ. އަހަރެން ހުރިހާދުވަހު ލިޔުނު ސިޓީތައް ހިފައިގެންނެވެ. ފޮޓޯތައްވެސް ހިފައިގެންނެވެ. ……………………… (ނުނިމޭ)\nVarah salhi sis…mi part vx\nފެނު ޕަރީ (9)\nލޯބި October 5, 2020


Majalakah kuri postakun gellunee vazeefaa | Mihaaru\n14 ޖެނުއަރީ 2020 - 06:182comments\nމީޑިއާތަކުން ރިޕޯޓްކޮށްފައިވާ ގޮތުގައި ބެބްޒަން ކޮލެޖްގެ ސަސްޓެއިނެބިލިޓީ ޑިރެކްޓަރުގެ މަގާމުގައި ހުންނެވި ޕްރޮފެސަރު އެޝީން ޕަންސީ މަގާމުން ވަކިކުރީ އިރާނުން އެމެރިކާ އަށް ހަމަލާތައް ދޭނެ 52 ތަނެއް އެ ގައުމުގެ ރޫހާނީ ލީޑަރު ކަނޑައަޅައި އެ ލިސްޓް ޓްވީޓްކުރައްވަން ޖެހޭ ކަމަށް ވިދާޅުވުމާ ގުޅިގެންނެވެ.\nއޭނާ އެގޮތަށް ހިޔާލުފާޅުކުރެއްވީ އިރާނަށް އެމެރިކާ އިން ހަމަލާދޭނީ އެ ގައުމުގެ މުހިއްމު ތަންތަނަށް ބަލައިގެން ކަމަށާއި ހާއްސަކޮށް ސަގާފީ ތަރިކަތަކަށް އަމާޒުކޮށްގެން ކަމަށް އެމެރިކާ ރައީސް ޑޮނަލްޑް ޓްރަމްޕް ދެއްކެވި ވާހަކަތަކަކަށް ދެއްވި ރައެއްދެއްގަ ގޮތުގަ އެވެ.\nއެގޮތުން އެޝީންގެ ޕޯސްޓްގައި ވިދާޅުވީ އިރާނުން އެމެރިކާ އަށް ހަމަލާދޭ ނަމަ އޭގެ ތެރޭގައި މިނެޒޯޓާގައި ހުންނަ "މޯލް އޮފް އެމެރިކާ" އާއި މަޝްހޫރު ސެލެބްރިޓީން ހިމެނޭ ކާޑޭޝިއަން އާއިލާގެ ގެ ލިސްޓްގައި އޮންނަން ޖެހޭނެ ކަމަށެވެ.\n— Monica Couch (@moebetta1950) January 8, 2020\nސަގާފީ ތަންތަނަށް ހަމަލާ ދިނުމަކީ ހަނގުރާމައިގެ ކުށެކެވެ. އަދި ޓްރަމްޕް ދެއްކެވި ވާހަތަކާ ގުޅިގެން ޕެންޓަގަނުން ވަނީ އިރާނުގެ އެފަދަ ތަންތަނަށް ހަމަލާތައް އަމާޒުނުކުރާނެ ކަމަށް ބުނެފަ އެވެ.\nThese colleges need to look up the difference between ‘subversion’ and ‘opinion’. He is inciting hate and violence against the US. Subversion isafederal crime.\n— ShelM (@M20Shel) January 8, 2020\nއެޝީންގެ ޕޯސްޓްގެ މައްސަލަ ހޫނުވުމުން އޭނާ ވިދާޅުވީ އެއީ މަޖަލަކަށް ފާޅުކުރެއްވި ހިޔާލެއް ކަމަށެވެ. އަދި މީހަކާ ދޭތެރޭ ފިޔަވަޅެއް އަޅަން ވާނީ ކަމުގެ ދެކޮޅު ބަލައިފައި ކަމަށް ވިދާޅުވި އެވެ. އެކަމަކު އެ ވާހަކަތަކާ ގުޅިގެން އެމެރިކާގެ ވަރަށް ގިނަ ބަޔަކު ވަނީ އެޝީން އަށް ޓްވިޓާގައި އެއްޗެހި ގޮވައިފަ އެވެ.\n"އަހަރެން ރައްޓެހިންނާ ހިއްސާކުރި ޕޯސްޓް މާނަކޮށްފައި ވަނީ މުޅިން ގޯސްކޮށް. އަދި އަހަންނާ ދޭތެރޭ ކޮލެޖުން އެޅި ފިޔަވަޅަކީ ހިޔާލު ފާޅުކުރުމުގެ މިނިވަންކަމާ ފުށޫ ވެސް އަރާކަމެއް." ބެބްޒަން ކޮލެޖުން 2008 ގައި ބިޒްނެސް އެޑްމިނިސްޓްރޭޝަން ޑިގްރީ ހާސިލުކޮށްފައިވާ އެޝީން ބުންޏެވެ.\nStooping kind of low aren't we hiring terrorists when there are plenty of more qualified professors!\n— Keep Looking Up (@KeepLookingUp6) January 8, 2020\nމި މައްސަލާގައި ބެބްސަން ކޮލެޖުން ބުނީ ހަމަނުޖެހުންތަކަށް ހިތްވަރު ދެވޭ ވާހަކައެއް ނުވަތަ އަމަލެއް އެތަނުގެ މުވައްޒަފަކު ކުރުމަކީ މަސައްކަތުގެ އަހުލާގާ ވެސް ހިލާފުކަމެއް ކަމަށާއި އެއްވެސް ގޮތަކަށް ދެވޭ އިންޒާރަކީ ބަލައިގަނެވޭނެ ކަމަށް ނޫން ކަމަށެވެ.\nއިތުރު ލިޔުންތައް އިންޑިއާ ތައުލީމް އީރާން ކޮލެޖް އެމެރިކާ ޑޮނަލްޑް ޓްރަމްޕް